
Partea întîi

„TOCILARII” şi CEILALȚI


Capitolul I

VESTEA

— Goolll!
— Ba nu e!
— A fost bară…
— Da’ de unde!
— Gooolll!
— Nu e!
— Bară, bară…
— A fost gol toată ziua! Uite pe unde a trecut mingea!
— Nui adevărat, a fost mai sus şi mai la stînga!
— Cea fost, mă arbitrule? Gol sau bară?
Arbitrul, un pici în pantaloni de trening bleumarin, rămase cu fluierul în mînă. Privi nedumerit cînd la portar, cînd la cel ce strigă de două minute în gura mare: „gooolll! “
Afurisită treabă! Aşa e dacă nu joci cu bare regulamentare de 2,44 pe 7,32. El de unde să ştie dacă a fost gol sau nu? Portarul îşi pusese mîinile pe cap şi se jura ca mingea a trecut peste grămada de haine. Dar ce, ăilalţi erau nebuni săl creadă? Acum, el trebuia să hotărască. Şi asta cît mai repede, pînă nu se luau la bătaie. Din locul unde şedea, nu văzuse prea bine. Unde mai pui şi vrabia la care trăgea cu ochiul? Tocmai atunci aterizase în praful curţii şi se scutura ca după o baie. Cu o capcană ar fi prinso numaidecît. Alt moment nuşi găsise Ştefan ca să marcheze golul! Nar fi fost nimic, dar scorul era unu la unu şi de hotărîrea lui depinde soarta acestui meci. Ce era de făcut? Acum o să sune de intrare şi nu ştia ce măsură să ia.
— Să spună arbitrul! continuă să strige portarul.
— Gooolll!
— Na fost gol!
— Ba da, a fost!
Pionierii se strînseră pîlc în jurul arbitrului. Se dădură jos şi cei de pe garduri. Alergau toţi spre centrul terenului. Numai „tocilarii” dintra şaptea nu se mişcau. Sergiu Marcă poştală, zis Guadelupa, căsca plictisit.
— Ce sor fi înghesuind aşa? îl întrebă pe vecinul său din dreapta.
— Eu ştiu? Parcăi la pomană! În definitiv, arbitrul o să hotărască totul, zise Blondu’, un băiat cîrn cu părul galben, strălucitor.
Micu, lunganul clasei, aruncă o vorbă în vînt:
— Ce vrei să le faci, puşti!
Astai plăcea lui Sergiu Marcă poştală. Își potrivi mai bine ochelarii pe nas şi sublinie către ceilalţi:
— Are dreptate Micu, sînt nişte puşti… Eu nu ştiu de ceom mai fi pierzînd timpul ca săi privim!
Grămada de copii se împărţise în două tabere, cît ai clipi din ochi.
— A fost!
— Ba na fost!
— Bară!
— Na fost bară. Mingea a trecut prin spaţiul porţii.
Arbitrul ridică mîna:
— Staţi!
Împrejur se făcu un cerc. Băieţii erau numai priviri. Piciul în pantaloni de trening ceru balonul. Un suporter al „Rîndunicii” îl aduse. Era cam dezumflat şi descusut la o bentiţă. Arbitrul îl pipăi bine, ca şi cînd ar fi tîrguit un pepene. Nui plăcea, strîmbă din nas. Pe urmă se aşeză pe el. Umbra i se aşternu la picioare. Vrabia tot se mai scutura în praf.
— Cum e, arbitrule?
— Staţi! Să vină la mine portarul şi Ştefan!
Portarul avea genunchii zdreliţi. Parcă îi lipise cineva bucăţele de hîrtie roşie pe piele. Tîra după el un ciorap. Era murdar pe pantaloni şi se scutură cu palmele. Îşi dădu şapca mare, cadrilată, pe spate şi răsuflă înciudat. Celălalt, Ştefan, nu voia să stea de vorbă.
— A fost gol, exclama el, nici nu se discută!
— Vino aici! îl chemă arbitrul.
— Nam să vin! Eşti arbitru sau nu eşti?
— Sînt!
— Dacă eşti, de ce nu hotărăşti singur?
— Aşa e! se auziră vocile suporterilor.
— Aşteptaţi! spuse piciul.
Portarul adună pietricelele de la picioare. Din cauza lor se rănise la coate.
— Parcă ar fi împăratul Solomon! rîse de la locul lui Blondu’.
— Ce mai arbitru, nu ştie ce să facă în situaţia asta!
— Nu vede!
— Iar trebui nişte ochelari!
Arbitrul se înfurie o clipă, se roşi tot şi le strigă celor din jur:
— Treceţi voi în locul meu! Altă dată nam să vă mai arbitrez! Scurt…
— E vorba, ce faci în situaţia asta? spuse cineva batjocoritor.
— O să vedeţi voi ceo să fac!
Şi îl chemă încă o dată pe Ştefan:
— Te rog să vii aici, altfel te elimin de pe teren pentru insulta adusă arbitrului.
Ştefan se apropie.
— Trebuie sămi răspunzi ca un pionier. A fost sau na fost gol?
— Dar pe tine de ce team pus să ne arbitrezi dacă nu ştii cea fost?
— Ca să fiu sincer, nam fost atent. Se mai întîmplă! Te întreb însă deschis, pe cuvîntul tău de pionier: a fost sau na fost gol?
După aceea, arbitrul se întoarse spre portar:
— Pe cuvîntul tău de pionier: a fost sau na fost gol?
Se făcu tăcere. Vrabia zbură pe un gard. De acolo parcă se răstea spre cei din curte.
Portarul se gîndi bine cîteva clipe. Îi era frică să nu greşească înainte de a da răspunsul.
— Să spună Ştefan mai bine…
— Nu, tu să răspunzi! Pe cuvîntul tău de pionier: a fost sau na fost gol?
Portarul ridică în cele din urmă capul şi zise cu mîndrie:
— Pe cuvîntul meu de pionier că na fost gol!
— Ştefan, ai ceva de spus?
— Nu! Dacă şia dat cuvîntul, ajunge.
— Atunci să continuăm! propuse arbitrul şi fluieră tare. Toată lumea afară! Eliberaţi terenul de joc!
Cercul suporterilor se sparse. Spectatorii îşi luară locurile pe gardul solariului. Cîţiva se căţărară în salcîmul din fundul curţii. Acolo era „peluza populară” – sediul celor care ţineau cu „Rîndunica”. Un nor acoperi soarele. Numai de nar ploua, că abia se uscaseră bălţile!
Meciul reîncepu. Cele două echipe se aşezaseră pe locurile lor. Portarul degajă balonul dezumflat şi doi jucători se repeziră spre el. În urma lor rămase o dîră albă de praf.

*

De sus, de la o fereastră deschisă, priveau doi tineri. Nu trecuse nici unul peste douăzeci de ani. Cel îmbrăcat întro bluză de culoarea cerului surîse. Pe frunte îi cădeau şuviţele părului castaniu.
— Ce spui de judecata arbitrului?
— Mia plăcut. Cel care ia zis împăratul Solomon na greşit de loc.
— Nui aşa?
— Pe vremea mea, o astfel de situaţie ar fi dat naştere la o bătaie…
— Am săl felicit! spuse instructorul de pionieri. Uite, un fapt ca ăsta mă face fericit, înţelegi? Înseamnă că nu pierdem vremea degeaba! Sînt mîndru de pionierii unităţii mele!
Obrazul i se împurpurase şi în ochii săi negri strălucea o bucurie abia ascunsă.
Celălalt îşi aduse aminte:
— Le spunem?
— Haide, repede, pînă nu sună de intrare…
Cei doi se grăbiră pe scări.
În curte strigătele se înteţiseră.
— Haide, „Rîndunică”!
— Nu te lăsa, „Turcaleţule”!
— Pe ei şi acasă!
— Haide, Ştefane, aşa…
Căpitanul echipei „Turcaleţu” avea mingea, o conduse în dribling scurt, făcu o fentă, pasă lateral, extrema dreaptă veni în viteză, era gata să şuteze…
— Gooolll! strigă un copil de pe ulucă şi, uitînd să se mai ţină proptit în mîini, alunecă.
— Ufff! Na fost gol…
Extrema dreaptă trăsese în pămînt. Acum îşi privea pantoful. Noroc că nu i se desprinsese talpa! Ştefan îşi lovi fruntea cu palma.
De sus, se auzi clopoţelul care suna de intrare.
O ultimă cursă. Un jucător al echipei „Rîndunica “fugi pe tuşă cu balonul. Se afla aproape de poartă, scăpă de un adversar, trase şi… firma de sticlă a Şcolii elementare de băieţi nr. 7 se făcu cioburi!
Copiii se repeziră spre haine. Arbitrul fluieră lung.
— Nu pleacă nimeni!
Se opriră cu toţi, privind la cel care trăsese tocmai în zidul şcolii.
— Dacă vreţi să mai căpătăm mingea de la magazie, trebuie să plătim paguba. Mîine aduce fiecare cîte doi lei. Acest lucru se putea întîmpla oricui!
Băieţii se uitară unul la altul. Un glas protestă:
— De ce na fost atent?
— Taci din gură, deşteptule! Ai uitat că ieri era cît peaici să spargi geamul tramvaiului?
— Aşa e, aşa e!
— Ca pedeapsă să aducă trei lei!
Instructorul de pionieri, însoţit de necunoscutul în bluză de culoarea cerului, sosiseră în curte.
— Apropiaţivă! spuse primul.
Băieţii îşi strînseră ghiozdanele şi hainele.
Arbitrul dădu raportul:
— Tovarăşe instructor, meciul „Rîndunica” – „Turcaleţul” sa terminat la egalitate: unu la unu. Nimeni na fost rănit. Sa spart un geam pe carel vom plăti în colectiv. Mingea trebuie unsă şi cusută. De serviciu, echipa „Valvîrtej “, răspunde căpitanul echipei, Romică Şaibă, adică vreau să zic, Romică Dragu…
— Mulţumesc. Copii, iată despre ce este vorba în cîteva cuvinte…
Băieţii se strînseră cerc împrejur. Priviră curioşi la necunoscutul îmbrăcat în trening. Instructorul continuă:
— Tovarăşul care mă însoţeşte este antrenor de pitici la cercul „Tînărul dinamovist”, cred că aţi auzit de cercul „Tînărul dinamovist” …
— Cum să nu…
— Perfect! Iată de ce, la începutul vacanţei de vară, în cadrul taberei pe care o vom organiza în curtea şcolii, va trebui să desemnăm echipa campioană a şcolii, care să ne reprezinte în campionatul interşcolar. Trebuie să vă spun că, cine va cîştiga, va primi un rînd de echipament şi o minge de fotbal, urmînd să joace în campionatul pe întreaga Capitală, campionat dotat cu o cupă foarte frumoasă care, între noi fie spus, nar strica so aşezăm în vitrina din sala de festivităţi…
Antrenorul de la „Tînărul dinamovist” ridică mîna şi ceru să fie ascultat. Murmurul se potoli.
— Trebuie să mai adaug că, cei care se vor remarca, adică vor dovedi calităţi de buni sportivi, vor fi selecţionaţi şi vor putea să joace chiar din toamna aceasta în cadrul echipelor cercului „Tînărul dinamovist” … ceea ce este o onoare pentru orice pionier! Sînteţi de acord cu cele ce aţi auzit?
— Daaaa…
— Bine. Mîine vom afişa regulamentul competiţiei. Şi acum, la clase!
— Un moment! îi opri antrenorul. Pe cîte echipe putem conta la acest campionat?
Se făcu un moment de tăcere. Băieţii se priviră.
— Pe două! spuse tare Ştefan, căpitanul „Turcaleţului”, noi şi „Rîndunica”; ar mai fi şi rezervele, dar nare nici un rost să ne stricăm picioarele degeaba.
Cei dintra şaptea erau gata să plece. Blondu’ îl înghionti pe Sergiu Marcă poştală:
— Tu nai nimic de zis?
— Ce să zic? Pe mine nu mă interesează fotbalul.
Micu se strîmbă la el:
— Te cred şi eu, dacă eşti un încuiat… Toată ziua cu nasul în timbrele tale. Undei Romică?
Pe Romică nul văzuse nimeni în ziua aceea. Clipici, care era ajutor de căpitan, îşi făcu loc cu coatele.
— Tovarăşe antrenor, mai sîntem şi noi…
— Care voi?
— „ValVîrtej”, echipa clasei a şaptea…
Un hohot de rîs îi acoperi vorbele.
— Tocilarii!
— Rupecărţile!
— Echipa filateliştilor în frunte cu Sergiu Guadelupa!
— Linişte” făcu instructorul de pionieri. Cei gălăgia asta? Spune, Clipici, vă înscrieţi şi voi?
— Bineînţeles, sări Micu de alături.
— Să vă aduceţi o roabă în care să vă căraţi golurile…
— Şi un contabil care să le numere!
— Linişte! spuse iar instructorul. Va să zică vă înscrieţi şi voi!
— De ce nu? Learătăm noi acestor încrezuţi!
Rîsetele băieţilor nu se mai isprăveau. Echipa clasei a şaptea era supranumită „ciuca bătăilor”, pentru că nu exista meci pe care să nul piardă la scor. Fapt explicabil cînd aveai în echipă jucători ca Bolidu’, un grăsan care se împiedica la fiecare pas, unul precum Clipici, miop cum nu se mai poate, ca să nu mai vorbim de Sergiu Marcă poştală, care numai cînd auzea cuvîntul fotbal o lua la goană dei sfîrîiau călcîiele. Echipei, cei drept, nui prea ardea de alergătură. Băieţii se pregăteau pentru examenul de clasa a VIIIa, pentru trecerea la şcoala medie. Începuseră săşi dea aere, numindui pe ceilalţi „puşti”, şi nu se afla unul între ei să nu se şi vadă reuşit; aşa încît fotbalul îi preocupa tot mai puţin. Numele echipei „tocilarilor” era mai mult o batjocură. „Valvîrtej” voia să însemne că ei se mişcă aşa cum se mişcă racii ori melcii şi, de cîte ori îşi auzeau numele, cei dintra şaptea roşeau. Însă atîta ruşine nu mai păţiseră pînă în ziua aceea. Clipici, ca ajutor de căpitan, o simţea mai mult ca oricare. Anul acesta nu cîştigaseră nici un meci. Între ei mai mergeau glumele, dar de aici şi pînă la a se duce vestea la „Tînărul dinamovist” că la Şcoala elementară de băieţi nr. 7 există o echipă care se numeşte „Valvîrtej “, a „tocilarilor”, supranumită „ciuca bătăilor”, e un drum mai lung. Nu se putea, dacă ai inimă în tine, să nu te revolţi!
Copiii se împrăştiaseră zgomotos. Întro parte, cei dintra cincea strigau:
— Pentru „Turcaleţul” de trei ori hehipura, hehipura, hehipura!
— Pentru „Rîndunica” de trei ori trăiască, trăiască, trăiască! răspunseră pionierii dintra şasea.
Salutul sportiv se făcuse din goană, cu vocile gîtuite de oboseală.
Instructorul sportiv privi la omul în bluză albastră:
— Atunci, neam înţeles, tovarăşe! Vă aşteptăm. Cum vom deschide tabăra de vară, vă înştiinţăm!
— Voi fi aici cu premiile…
Îşi strînseră mîinile şi se despărţiră. Solariul rămase gol. Nu se mai vedeau decît pietrele ce ţinuseră loc de bare, cîte doi bolovani mari de ciment pe care, de obicei, băieţii îşi aşezau hainele. Soarele lumina curtea întinsă în care numai vrăbioiul, din pricina căruia nu fusese atent arbitrul, se mai scălda în praf.


capitolul II

SĂ NU FI ÎN PIELEA UNUI AJUTOR DE CĂPITAN DE ECHIPĂ…

Bietul Clipici nuşi mai vedea capul de griji! Colac peste pupăză, dispăruse şi mingea. Săptămîna aceasta, clasa a şaptea răspundea de îngrijirea materialului sportiv. Acum, ce săi dea magazinerului? Îi întrebase pe toţi după ora de matematică:
— Mă Bolidule, nai văzut tu balonul?
— Care balon?
— Mingea de fotbal…
— De unde so văd?
— Păi, cui ia dato arbitrul?
— Eu de unde să ştiu? se miră grăsanul.
— Parcă tu ştii ceva vreodată! făcu ajutorul de căpitan de echipă şil întrebă şi pe Micu: Tu nai văzut balonul?
— Nu.
— Nu ştiu la cine e şi noi răspundem de materialul sportiv săptămîna asta…
— Te priveşte… dăduse Micu din umeri nepăsător.
— Egoiştilor! Vă trebuie dădacă. Adică eu, dacă sînt ajutor de căpitan de echipă, trebuie să am grijă de toate?
— Bineînţeles…
— O să discutăm noi cînd o fi de faţă şi Romică Şaibă.
— O să discutăm, ce teoi fi răţoind aşa…
Clipici era foarte necăjit. Nici pe Romică nul găsea nicăieri. Şi mingea asta parcă intrase în pămînt! De unde să pună el una nouă la loc? Toţi or săi sară în cap. Nu mai aveau cu ce să se antreneze. Pe stradă îl ajunse pe Sergiu Marcă poştală.
— Guadelupa, unde alergi atît de grăbit?
— Mă duc acasă, mie foame.
— Nai văzut tu cumva balonul?
— Ce balon?
— Balonul de fotbal…
— Nu. Nici nu mă interesează, ştii bine! Vă priveşte…
Clipici simţi căi vine să plîngă. Ce fel de echipă de fotbal o fi asta a clasei lor? Nu le pasă la nici unul de ceea ce se întîmplă în jur? Îşi aruncă părul, carei cădea pe frunte, cu mişcări smucite. Lîngă el mergea absent filatelistul. Fluiera încetişor şi rupea de pe garduri frunze prăfuite. Tarei ardea lui Clipici săi puie o piedică ochelaristului, săl vadă cum cade în nas! Nu putu să tacă:
— Mă uit la tine, mă Sergiule…
— Ei, şi ce vezi?
— Văd un nimic…
— Ce spui?
— Da, un om de nimic, fără ambiţie, fără suflet…
Sergiu Marcă poştală ciuli urechile. Întrun tîrziu spuse ironic:
— Numai atît?
Clipici se înfurie dea binelea:
— Crezi că dacă eşti bun la matematici şi la limba română, ajunge?
— Şi tu eşti bun la matematici şi la limba română…
— Tocmai asta e, că nu ajunge numai atît!
— Ce tot spui?
Clipici se opri în mijlocul drumului, puse mîinile pe obraz, ca şi cînd sar fi îngrozit de ceva, şi exclamă:
— Iai văzut azi?
— Pe cine?
— Galeria…
— Ce galerie?
— A cincea şia şasea…
— Ei, cei cu ei?
— Parcă ai fost surd, nu altceva!
— Ce ţi sa părut nemaipomenit?
— „Tocilarilor, să vă aduceţi un contabil…”
— Puşti!
— Puşti, nepuşti, rîd ei de noi? Rîd.
— Şi mie cemi pasă? Deacum sa zis cu elementara, sîntem „mari “!
Clipici se strîmbă la celălalt:
— „Ce ne mai pasă de nişte proşti! … “Uite că mie îmi pasă! Sîntem cei mai slabi jucători de fotbal din şcoală…
— Şi cei cu asta? A murit cineva că na jucat bine fotbal?
Ajutorul de căpitan de echipă se roşi tot şi se răsti la filatelist:
— Ah, ştiu ce ţiar trebui! Ştiu ce ţiar trebui!
— Ce miar trebui?
— Să naufragiezi undeva, să spunem în Guadelupa aia a ta, să te vedem…
— Ce crezi că aş păţi?
— Cu oasele tale moi, tear mînca fiarele…
— Crezi?
— Pe cînd un sportiv, ehei, e altceva să ai muşchii puternici, să poţi să alergi, să sari cu o prăjină…
Sergiu Marcă poştală intră la idei. Pe frunte i se ivise o umbră.
— Adică tu, mă Clipici, crezi că sportul ăsta ajută la ceva?
— Ba bine că nu! Tu ai băgat de seamă cum arată un campion? E bine făcut, dezvoltat, pe cînd tu… Uităte în oglindă, să vezi numai ce mutră ai!
— Ce vrei să spui?
Ajutorul de căpitan rîse cu gura pînă la urechi:
— Parcă eşti sfîntul Sisoe, slab, jigărit, palid şi cu ochelarii ăia semeni cu moartean vacanţă!
— Vorbeşti serios?
— Cît se poate de serios… Prietena ta, Maria, cea pe care o aştepţi în fiecare seară la ieşirea de la cursuri, ca să no muşte cîinii de pe strada ta; staţi pe aceeaşi stradă, nui aşa? …
— Da. Cei cu ea?
— Spune că, de fapt, dacă ar fi să vă atace cîinii, ar trebui să te scape ea pe tine, nu tu pe ea…
— A spus asta?
— Crezi că mint?
— Nu, nu, dar… Şi ceo face să bănuiască că sînt fricos…
Clipici ştia unde să lovească. Se prefăcu că se gîndeşte puţin, şi, în cele din urmă, zise:
— Totul ţi se trage de la ochelari. Nici nu vezi prea bine şi…
— Şi?
— Nui place cum arăţi…
— Dar eu credeam că ochelarii, oricum, îţi dau aşa… un aer mai de… cum să spun, de intelectual…
Clipici îl bătu pe umeri, rîzînd:
— Să fii tu sănătos cîţi intelectuali nau ochelari…
Fără să ştie cum, se treziră în faţa casei lui Romică Şaibă. Azi căpitanul lor de echipă lipsise.
— Cear fi să intrăm? întrebă Clipici. Poate o fi fost bolnav. Pe urmă îi spunem şi vestea…
Sergiu Marcă poştală mormăi ceva. Cele auzite îl întristaseră. Curtea îngustă şi lungă fu străbătută cu paşi mari. Îi întîmpină o femeie între două vîrste, îmbrăcată întrun capot albastru. Era mama lui Dragu.
— Bună ziua, spuseră băieţii. Sîntem colegii lui Romică, vrem săl vedem. E acasă?
— Da. Poftiţi înăuntru. Azi a fost cam bolnav, nu lam lăsat să meargă la şcoală.
Intrară. În mijlocul dormitorului, căpitanul „Valvîrtejului”, legat la cap, citea o carte.
— Cei cu voi? se miră Şaibă cum îi văzu.
— Ce să fie? Voiam să ştim ce faci, de ce nai venit azi la şcoală?
Romică le arătă legătura albă, carei înconjura fruntea:
— Mă doare capul deaseară, am şi puţină temperatură…
Întradevăr, îi văzură şi obrazul îmbujorat.
— Şi crezi că trece?
— Trece mîine şi gata! Dar ce sa întîmplat, că trebuie să se fi întîmplat ceva deaţi trecut voi aşa de curînd pe la mine…
Clipici îşi lăsă ghiozdanul pe duşumele, se aşeză pe marginea patului şi spuse cu năduf:
— Tocmai vorbeam pe drum cu filatelistul…
— Ce vorbeai?
— Îi ştii pe cei dintra şasea?
— Cum să nu!
— Şi pe „Rîndunica”?
— Şi pe „Rîndunica”.
— Ei bine, ţineţi urechile! Află că au rîs de noi…
Romică Şaibă se ridică în coate:
— Au rîs de noi?!
— Cum mă vezi şi te văd! Întreabăl şi pe Sergiu, că nu era mort!
— Aşa e, Sergiule?
— Aşa e! aprobă Guadelupa cu un aer trist.
Romică se dezveli, îşi smulse legătura carei ţinea fruntea şi zise cu glas tare:
— Să numi spui de ce! O ştiu! Aţi jucat fotbal cu ei şi vau bătut iar şi încă la scor!
— Potoleştete…
— Cum să mă potolesc? Doar vam spus că nu trebuie să mai jucăm pînă nu ne antrenăm cum trebuie!
— Nam jucat, Romică!
— Atunci?
— A venit un instructor de la „Tînărul dinamovist “. Se organizează o competiţie. Cine va cîştiga, va reprezenta şcoala în campionatul interşcolar pe Capitală. Premii: o minge de fotbal şi un rînd de echipament!
Şaibă se aşeză iar pe pat. Parcăi mai trecuseră căldurile. Gîtul i se uscase de tot. Mai întrebă, neîncrezător:
— E adevărat?
— Dacăţi spun!
— Cînd începe întrecerea?
— Păi îndată ce facem tabăra de vară, adică după examene…
Căpitanul „Valvîrtejului” îşi frecă palmele.
— Cade foarte bine! Foarte bine, vă spun! Odată terminate şi grijile, săi vedem!
Clipici lăsă o buză în jos:
— Adică, tu, Romică, ai vreo speranţă…
— Ce speranţă?
— Căi vom bate vreodată pe nesuferiţii ăia?
— Ba bine că nu! Ce, crezi că sînt mai buni ca noi?
— Cum să nu fie, doară neau bătut de cîte ori am jucat cu ei!
— E şi vina noastră, nu avem antrenament…
Ajutorul de căpitan se însufleţi:
— La drept vorbind, aşa e. E ceea cei spuneam pe drum lui Sergiu. Sîntem lipsiţi de ambiţie. Ce dacă o să intrăm în clasa a opta? Sîntem decanii şcolii? De ce nam fi şi la fotbal cei mai buni?
— Bine zis! Ce ai de spus, Sergiule?
Sergiu era taciturn. Ceea ce auzise de la Clipici în legătură cu prietena lui, Maria, îl întristase. Îşi mînca unghiile cu furie. Mormăi în cele din urmă:
— Pe mine nu mă interesează…
— Nu te interesează! îl strîmbă căpitanul „Valvîrtejului “. Am să fac din tine un stoper clasa una, eşti înalt cît turnul Sfatului Popular din BanuManta. Întîi şintîi săţi dai ochelarii ăia jos, auzi? Cîte dioptrii ai?
Guadelupa dădu din umeri.
— No fi ştiind. Ia dăi încoace!
Sergiu se trase speriat întro parte.
— Nu…
— Nu ţii mănînc! se înfurie Romică.
— Se murdăresc!
— Dăi, mă, încoace!
— Nu se poate!
— Uite la el, Clipici…
— E sucit rău, lasăl în pace!
— Nui nimic, tot am săl învăţ să joace fotbal! Să vedem dacă o să dea cineva mai bine cu capul decît el… Va să zică, au rîs de noi?
— Da. Rîdeau şi spuneau că să ne tocmim un contabil să ne numere golurile pe care o să le primim…
— Mai spune, mai spune! Simt cămi trece durerea de cap…
— Altul adăugase că nar fi rău să cărăm mingile cu roaba…
— Aşa, şi…
— Nici nau vrut să ne înscrie în campionat. Cînd a întrebat antrenorul de la „Dinamo “pe cîte echipe se poate conta, ce crezi că a răspuns un deştept: „Pe două “!
— Adică noi nu mai eram pe acolo. Noi nu mai contăm… Ah, cum de am lipsit tocmai azi! Aş fi ştiut eu ce să le spun!
Clipici se încruntă şi zise, amărît:
— Pentru noi nu rămîne decît un singur lucru de făcut: săi batem. Acesta să fie răspunsul nostru.
Romică Şaibă, căruia îi trecuse cu acest prilej orice durere, se sculă din pat şi începu să umble prin odaie, cu mîinile la spate:
— Mîine vin neapărat la şcoală. Începem antrenamentele. Mi se pare că săptămîna aceasta noi sîntem responsabilii cu ţinerea echipamentului sportiv…
— E adevărat, dar sa mai întîmplat ceva… se bîlbîi Clipici.
— Ce sa mai întîmplat?
— Mingea a dispărut!
Romică crezu că nu aude bine:
— Adică, noi, a şaptea, am luat balonul în primire şi nu mai ştim unde este? Adică dacă eu, Romică Şaibă, lipsesc o zi, se pierd toate? Asta vrei să spui? Ei bine, domnule Clipici, dacă mîine la ora douăsprezece nu aflu unde este balonul, postul dumitale se desfiinţează! Sa înţeles? Un ajutor de căpitan de echipă trebuie să ştie totul, să ţină în lipsa căpitanului jucătorii în mînă, altfel, pfiiiuuu! Altul! Mai bine îl aleg pe Bolidu’ în locul tău!
Vorbele lui Romică îl usturau pe Clipici.
— Nu înţelegi? Au profitat de o clipă de neatenţie, pe cînd se discuta despre campionat, şi au furat mingea… Au făcuto numai ca să rîdă de noi!
— Cu atît mai bine. Vei afla cine a luato şi, în schimbul acelui balon peticit, vom cîştiga pentru clasa a şaptea unul nounouţ de la „Dinamo “! Acum plecaţi! Mîine, în clasă, voi convoca o şedinţă extraordinară în vederea discutării tuturor problemelor. Şi pe cei care au făcut treaba asta, lasăi pe mine! Îi cam ştiu eu.


capitolul III

O PLOAIE CARE NU SE MAI ISPRĂVEŞTE

Ploua. Uf, ce mai vară! De dimineaţă era cald.
Chip să mai faci antrenament! Mingea numărul 5 stătea unsă pe podele. Ceor fi mai căutîndo cei dintra şaptea! Nui nimic, las’ so caute! Aşa se ţine un lucru pe care ţi la încredinţat organizaţia de pionieri?
Ştefan asculta burlanele care torceau. Pămîntul se înmuiase. Dacă te scufundai în el alunecai, cădeai, îţi rupeai hainele de pe tine şi pe urmă… ţinete cu părinţii! Şi Uţu, care nu mai vine odată. Doar îl convocase la o consfătuire ca între căpitanii de echipă! O fi întîrziind din pricina ploii ăsteia blestemate. Nui mai ardea nici de scris, nici de citit. Cum să citeşti cînd afară cădea potopul? O să crească praz în curte! Păi sigur! A, la ţară mai înţelegea el! Acolo, da, să plouă! Dar la Bucureşti?
Ce trebuia la Bucureşti atîta umezeală? Că din pietre nor să iasă lalele…
Ţiglele clădirii de peste drum asudaseră.
Pe poartă intră Uţu. Călca pe vîrfuri să nu se murdărească. Avea pantofi noi, îşi şi găsise cînd să şii pună! Se opri în faţa unei bălţi şi se pregăti so sară. Aşa, hop! Sărise. Tot îşi udase tocurile.
— Bună… spuse, deschizînd uşa.
— Vino mai încoace, îl chemă Ştefan, să nu facem prea multă gălăgie, dincolo doarme tata, abia a venit de la serviciu…
— Ce spui de vremea asta?
Uţu îşi lipi nasul de geam. Avea un nas cît un mosor, turtit şi plin de pistrui.
— Ce să spun… Eu să fiu inginer al atmosferei…
— Ceai face?
— Aş planifica. Stai, domnule: unde trebuie ploaie? În Sahara, nui aşa? Bun! Păi dacă trebuie în Sahara, ia să trimit eu norii ăştia, doldora, săşi deşerte acolo încărcătura…
— Bine ar fi! Am mai putea juca şi noi fotbal…
—} n legătură cu asta, voiam să te întreb, nu neau simţit „tocilarii”?
— De unde să ne simtă? Ei sînt cu fruntean nori! Mă rog, intră la şcoala medie, nu se mai uită la puşti!
— Ce zici de curajul lor? Sau înscris în campionat, deşi ştiu că nau nici o şansă!
— Dacă ar fi fost Romică Şaibă la şcoală, no făceau! El vede mai departe. Nu înţeleg ce pretenţii au… Cu cît iaţi bătut voi ultima oară?
— Cu şapte la patru…
— Ei poftim! Ce mai vor?
— Şi voi?
— Cu şase la unu…
— Pe vremuri la scorul ăsta li se luau şi cămăşile!
Uţu şi Ştefan rîseră deodată.
— Ba bine că nu! Lumea iar fi huiduit! Ce vrei… „Valvîrtej”, echipafulger! În frunte cu Bolidu’, extrema stîngă cea mai rapidă din lume; patruzeci şi cinci de minute şi patru zecimi pe suta de metri!
— Să lăsăm fleacurile. Ai învăţat pentru azi?
— Mai poţi parcă să înveţi pe o astfel de vreme? Şi pe urmă, nu uita că vine vacanţa cea mare… Dacă nu mar mai întreba tata din cînd în cînd: „Ei, la ce tea mai ascultat, Ştefane, azi? “, puţin miar păsa. Stau binişor…
Ploaia zuruia în continuare. Sub fereastră crescuse o mare în miniatură, în care se vedea răsturnat tot cerul pe care se striga un stol de păsări.
— Ai luat vreo notă azi?
— Da. La fizică.
— Cît?
— Un 8. Tata ar vrea să am numai zece, ori asta nu se mai poate. A, dacă am fi ca dumnealor…
— Ca „tocilarii” …
— Nam mai ieşi din 10. 10 la fizică, 10 la română, 10 la purtare, 10 la…
— Dar cum nu sîntem chiar aşa…
— Mai merge şi cîte un 8 şi cîte un…
— Baten lemn, puşchea pe limbă, că şi acum tremur cînd mă gîndesc că sar putea să mă asculte la…
— Făte că nai auzit! E vorba, mîine apare anunţul la gazeta de perete?
— Cum să nu? Eu însumi lam scris cu litere deo şchioapă: Atenţiune! Cercul sportiv „Tînărul dinamovist “organizează o competiţie între cele mai bune echipe ale Şcolii elementare de băieţi nr.7. Vor participa echipele: „Turcaleţul”, căpitan Ştefan Axente, „Rîndunica” (nu sa ales căpitan de echipă din pricina divergenţelor organizatorice) – ştii că eu sînt numai căpitan, cum se spune, adinterim – şi „Valvîrtej “; asta am scris între ghilimele, ca să rîdă băieţii şi am pus şi o paranteză (melcii), căpitan Romică Dragu zis Şaibă…
— Nu trebuia să adaugi nici o paranteză, tovarăşul instructor se va supăra pe tine. Ştii bine că o astfel de atitudine…
Uţu se burzului:
— Adică ce atitudine este? Toată lumea a aflat că sînt nişte caraghioşi, care nici nu ştiu cum se loveşte mingea cu piciorul. Romică şi Clipici ce le mai „vede”, încolo…
— În sfîrşit, mai este o chestiune…
— Care anume?
— Am auzit de un regulament.
— Regulament?
Uţu se apropie, curios.
— Da. Şi încă ce regulament!
— Acum aflu de treaba asta…
— Ţinete bine…
— Spune, Ştefane…
Celălalt privi afară. Printro şipcă a gardului care da spre vecini trecea un cocoş, ţanţoş ca un premiant. Se scutură de apă şi dădu un strigăt de dincolo de uluci.
— Auzi, la campionatul ăsta nu au voie să joace decît pionierii care au toate notele de trecere…
— Ce face?!
— Îţi spun ceam auzit. Directorul a vorbit cu instructorul. Ghinea a tras cu urechea. Era de serviciu pe cancelarie…
— Nu se poate! Adică…
— Da, da… La ce stai prost?
— La matematici!
— Deci…
— Nu zău, e adevărat?
Uţu avea figura unui om care a înghiţit cuie.
— Da. Dacă ai o notă proastă la ceva, pfiii…
— Mam şters pe bot de fotbal… Să te ţii toceală!
— Şi crezi că nai să te descurci?
— Ba da. Dar nui aşa simplu. În ultimul timp mam cam lăsat pe tînjală… Adică să nu jucăm noi, eu şi Sile, că şi Sile stă prost?
— Vezi bine.
— Păi, se poate una ca asta?
— Uite că se poate!
— Mie numi vine, să cred! Ăsta nu mai e fotbal, domnule! Asta nu mai e campionat! Ce dacă ai o notă mai slabă la matematici? Unde sa mai pomenit? În care regulament scrie o asemenea bazaconie? Dar astai o conspiraţie a „tocilarilor”, o competiţie pentru ei! Săl întreb eu pe Ozon: „Cît aveai, tovarăşe, la matematici cînd învăţai la şcoală?” Parcă fotbalul este aşa, ceva la îndemîna oricui? Haida de! Dacă nai puţin talent, aleluia! Uităte tu, Ştefane, la Bolidu’. Învaţă de rupe pămîntul, ca şi Clipiri, ca şi Sergiu, ca şi Micu, ca toată clasa a şaptea, mă rog. Dar ia punei săţi facă un „stop” ca lumea? Crezi că le merge ca în caietele lor din care nu mai scot nasul? Da’ de unde!
Ca săl liniştească, Ştefan îl bătu pe umeri, spunînd:
— Vorbiţi cu instructorul de pionieri! Nici aşa! Asta e un regulament prea drastic, draconic, ca legile tiranului acela de la Atena! Vorba ta: ce are fotbalul cu învăţătura? Eu unul nu văd legătura de loc, dar absolut deloc!
Picăturile de ploaie făceau farfurii în oceanul de sub fereastră. Copiii îşi imaginară o clipă solariu lor. Trebuie să fie o baltă în faţa porţilor! Să înoţi, nu altceva! Asta le trebuia…
— Cear fi să mergem la antrenorul de la „Tînărul dinamovist”? propuse Uţu.
— Duceţivă… tu şi Sile. Şi ceo săi spuneţi?
— Săi arătăm situaţia…
— Bună idee!
— Dar undel găsim?
— La stadionul „Dinamo” întrebaţi undei cercul „Tînărul dinamovist” şi gata…
— Cînd să ne ducem?
— Cît mai curînd. Joi, căi zi de antrenament…
— Să vedem care pe care. Am plecat, la revedere.
Ştefan rămăsese singur. Pe buze îi flutura un zîmbet. Cu alte cuvinte, tot era bine să ai cîte o consfătuire amicală cu adversarii. „Turcaleţul” stătea foarte bine şi în privinţa asta! Nu aveau ei tocmai nişte tocilari, cum păreau cei dintra şaptea, dar nici corigenţi nu aveau în echipă. Ia să cîntărească mai bine situaţia! Totul era clar: dacă lipsea Sile şi Uţu, „Rîndunica” se ducea pe copcă! Pînă acum erau egali. O dată bătea a şasea, o dată a cincea!
Mai făceau şi cîte un meci nul. Dacă ar fi fost după goluri, nu marcaseră mai multe decît ceilalţi. Ba, dimpotrivă… Bine ar fi fost să lipsească şi Sile şi Uţu! Ţine la ei, aveau băieţi foarte buni, dar la o adică o minge nouănouţă de la „Dinamo” şi mai ales un rînd de echipament nar strica. Frate săţi fie, la revedere! Brînzai pe bani! Cît priveşte pe împiedicaţii dintra şaptea, nici la degetul cel mic nu le stăteau. La drept vorbind, el să fi avut o astfel de echipă nici nar mai fi înscriso în campionat!
Tii, se lăsase întunericul şi nu citise nimic! Dacăl asculta mîine şi o păţea tocmai acum, la sfîrşitul anului? Bine ar fi fost să se fi inventat un aparat de învăţat! Să te uiţi o dată pe pagina unei cărţi şi so ştii pe dinafară…


capitolul V

ROMICĂ ŞAIBA NU SE LASĂ CU UNA, CU DOUĂ

Printre scîndurile şopronului se auzea vîntul. O rază de soare se strecoară de deasupra. Mirosea a catran încins, şi a talaş. Clipici pîndea poarta. Numai de nu iar vedea cineva. Romică Şaibă stătea pe un butoi, încruntat. Îşi mîngîia genunchiul gol din cînd în cînd, cu privirile pierdute. Cureaua i se desfăcuse şii atîrna pe un picior. în cele din urmă ridică repede capul şii mai întrebă o dată pe Clipici:
— Şi spui că ai făcut bine mobilizarea?
— Da, şefule!
— O să văd… E patru fără cinci după ceasul meu…
Privi neliniştit alături pe o masă pe care, întrun carton rotund ca un cadran, înfipsese un băţ ce arunca o umbră subţire în dreptul unei cifre scrise cu creionul. „Ceasul” lui Romică nu dăduse niciodată greş.
Ajutorul de căpitan era liniştit. Încă din prima oră lansase un apel către judecătorii „Valvîrtejului”, un apel scris cu litere deo şchioapă: «Azi toţi jucătorii şi rezervele echipei „Valvîrtej “, de trei ori cîştigătoare a cupei solariului „Steaua” şi campioana străzii BanuManta (în realitate, cupa solariului fusese cîştigată numai de două ori, şi asta anul trecut, cînd jucase la ei şi un pitic de la „Locomotiva”, care acum era junior), sînt convocaţi în magazia din strada Petru Maior 15 (sediul echipei), a doua uşă din curte, pe dreapta, la o şedinţă foarte importantă.
Toţi jucătorii şi rezervele sînt rugaţi să vină cu echipamentul pe carel au asupra lor (ciorapi, glezniere, pantofi de tenis, tricouri etc.), precum şi cu propuneri în vederea campionatului care va fi organizat în tabăra de vară a şcolii. Se vor pune la punct chestiuni foarte importante ca: procurarea de echipament, începerea unor antrenamente sistematice şi altele.
Cine va lipsi va fi dat afară din echipă!
Pentru căpitanul echipei, Bogoi (Clipici)»
Biletul circulase pe sub bănci în timpul lecţiei de limba română şi cei interesaţi dăduseră din cap, în semn de înţelegere. Bolidu’, rezerva echipei, îi trimisese ajutorului de căpitan un fel de telegramă pe care scrisese:
„Precizează ora începerii şedinţei. Ai uitat so faci. Aduc cu mine o pompă de bicicletă pe care o fac cadou echipei! “
Bolidu’ avea dreptate. Uitase să scrie ora începerii şedinţei. Trimisese repede un nou comunicat, de data asta prin Morse, din bancă în bancă:
„Şedinţa începe la orele 16 (patru) foarte precis. Se vine conspirativ, în lanţ, deoarece sediul echipei se află în aceeaşi curte în care locuieşte un elev din clasa a şasea. Nu sînt cîini. Cine se rătăceşte, să fluiere marşul pionierilor (primele măsuri, rar). Trimiteţi mai departe!”
Parcă mai ascultase cineva explicaţiile profesorului în ziua aceea?
Clipici ajunsese devreme acasă, mîncase în grabă şi o pornise în goană către casa lui Romică. Acum pîndeau amîndoi, printre şipcile magaziei, venirea celorlalţi. De la trei şi jumătate şi pînă la patru fără un sfert aranjaseră „sala de şedinţe”. Aşezaseră cîţiva butuci de lemn pe jos şi totul se putea numi mulţumitor. Cine no să aibă unde să stea, o să ia loc pe tejgheaua de tîmplărie a tatălui lui Şaibă. Ea trebuia să fie un fel de balcon, de unde se vedea mai bine. Numai că se făcuse patru după ceasul lui Romică, şi nu venea nimeni…
Ba nu! Uitel pe Bolidu’, un băiat gras, roşcovan, cu picioarele albe ca laptele. Era îmbrăcat întrun tricou roşu şi în pantaloni de doc. Ţinea în mînă pompa de bicicletă pe care o promisese. Deşi nul băgaseră pînă acum niciodată în echipă la vreun meci, pentru că prea era gras şi alerga încet, era nelipsit de la întîlnirile lor. El nu se supăra niciodată. Vocea lui putea fi auzită de departe încurajînduşi echipa.
— Pst! îl chemă Clipici.
— Ei?
— Peaici!
— Vin.
— Tea văzut careva?
— Nimeni.
— Mai e cineva?
— Da. Micu şi Blondu’. Vin cîte unul, conspirativ.
— Bun. Stai jos!
— Uite pompa. O dăruiesc clubului!
— Vorbeşte încet, ne poate auzi cineva.
Bolidu’ se aşeză pe o buturugă.
— Aici e atelierul tatălui tău? îl întrebă grăsanul pe Şaibă, care nu se mişcase din locul pe care şedea.
— Nu e tocmai un atelier. Are, după cum vezi, o tejghea la care mai lucrează pentru casă cîte ceva cînd se plictiseşte.
— Ce de scule!
— O mulţime! mormăi şi Clipici, privind mai departe prin crăpăturile magaziei.
— Şi pe tine tea învăţat tîmplăria?
— Da. Ştiu să dau la rindea…
— Ce spui? Meseria, brăţară de aur…
— Băiţuiesc, dau cu şmirghel…
— Uite că vine Blondu’…
După el păşea Micu pe fusele lui de picioare. Avea o tichie albă pe cap şi fluiera marşul pionierilor, deşi dispoziţia interzicea nemărturisit aceasta. Bolidu’ scoase o mînă afară prin şipci şii chemă. Din doi paşi erau. amîndoi înăuntru.
— Staţi jos, aici.
Blondu’ întrebă:
— Ai adus pompa, Bolidule?
— Am aduso, uiteo!
— Bravo! Mingea so mai găsim şi gata…
Romică Şaibă îşi aruncă privirile către Clipici, care îi făcu un semn liniştitor: „Am aflat cinea luato…”
— Ce păzesc ceilalţi de nu mai vin? întrebă căpitanul.
— Vin îndată, spuse Micu. Pe Sergiu Marcă poştală lam lăsat la colţul străzii…
— El nu e jucător, zise Clipici.
— O săl facem să fie!
— Chior cum este?
— O să vedem noi dacă este chiar atît de chior… mîrîi Şaibă. Cine mai trebuie să vină?
— Miţă şi Nicu Ştafetă. Efectivul complet…
Ochelaristul şi apăruse. Se strecură repede înăuntru şi le spuse:
— Restul mă urmează…
Vru săşi ia o buturugă şi pe urmă se răzgîndi:
— Las’, mai bine stau colea la „cucurigu”, pe tejghea. Aşa…
Se săltă în mîini şi privi împrejur prin ochelari.
Pe poartă intră Miţă. I se spunea aşa pentru că avea nişte priviri de pisică. Îl chemă pe cel din spate. Nicu Ştafetă ţinea mîinile în buzunar şi se prefăcea nepăsător. Dacă lar fi întrebat cineva ce caută în curte, ar fi răspuns cu obrăznicie că vrea să ia tramvaiul.
— Unde vaţi găsit şi voi să faceţi şedinţa! exclamă de la uşă. Mai bine mă întrebaţi pe mine, vă duceam întrun loc să stea motanul în mustăţi! Nici Sherlock Holmes nu near fi găsit!
Mîţă purta pe umăr un sac de antrenament, îl împrumutase de la fratesău, ca să se uite lumea după el pe stradă, săl creadă vreun sportiv mai acătării. Nicu îşi ferea buzunarele pline cu lămpi de radio. După şedinţă avea treabă la cercul radiofoniştilor.
— Bine că aţi venit! spuse mulţumit Romică. Cam tîrziu, dar tot e bine. Putem să începem?
— Ar trebui! aprobă Clipici.
— Aşa. Uite, am să mă urc aici pe tejghea, lîngă Sergiu. Cine ia note?
— Bolidu’, cine să ia? Deatîtai bun!
Bolidu’ nu se lăsă rugat de două ori. Scoase la repezeală o hîrtie şi un creion. El făcea de toate în echipa asta. Căra echipamentul cînd era cazul, cerea bani acasă pentru deplasările „Valvîrtejului “la meciurile pe care băieţii le susţineau cu alte străzi şi, cîteodată, mai plătea cîte un suc de portocale de cap de om după victorii (e drept că lucrul acesta se întîmpla destul de rar, dar se mai întîmpla).
— Să facem o ordine de zi, propuse Şaibă.
— Să facem.
— La punctul unu: situaţia echipei…
— Se aprobă!
— La punctul doi: antrenamentele.
— Bun.
— Punctul trei: organizarea, luarea de măsuri în vederea procurării de echipament, a găsirii mingii detaşamentului şi diverse…
— Merge!
— Ultimul punct: discuţii.
Se făcu o pauză scurtă.
— Ai notat, Bolidule?
— Notat.
— Bun. Trecem la punctul unu: cine se înscrie la cuvînt?
Nicu Ştafetă ridică braţul.
— Eu.
— Ai cuvîntul!
— Aş vrea să întreb pe toţi cei de faţă dacă au citit regulamentul afişat la intrarea şcolii…
Echipierii „Valvîrtejului “se mirară în gura mare:
— Ce mai întrebi? îl ştim pe dinafară!
— Uite, eu lam copiat, spuse Clipici. Vreţi săl recitesc?
— Da… aprobară cîteva glasuri.
— Ascultaţi atunci:

Regulamentul campionatului
organizat în cadrul viitoarei tabere de vară
a Şcolii elementare nr. 7 (disciplina: fotbal)

Punctul unu: la această întrecere, care urmează a desemna pe campionul şcolii noastre, se pot înscrie toate echipele din cadrul cercului sportiv al şcolii.

Aici Clipici făcu o paranteză: Ştiţi bine cîte echipe sînt.

Punctul doi: Cîştigătorul va fi aflat în urma întocmirii unui clasament (meciurile au loc în sistemul campionat, adică sînt neeliminatorii).
Punctul trei: În caz de egalitate de puncte se ia în consideraţie golaverajul.
Punctul patru: Dacă şi în cazul acesta nu se poate stabili cîştigătorul, se va disputa un meci suplimentar.
Punctul cinci: Durata unui meci este de o oră (treizeci de minute o repriză).
Locul întrecerii: solariul şcolii.
Data începerii competiţiei va fi fixată ulterior.
Condiţia specială: La acest campionat nu participă decît şcolarii care au note de trecere.
(Urma o semnătură pe care ajutorul de căpitan no mai citi.)

Romică Şaibă se ridică de la locul lui şi făcu linişte.
— Trebuie să discutăm condiţia specială a concursului: sper că nimeni nui ameninţat de vreo corigenţă…
— Bolidu’ a luat un doi săptămîna trecută la desen, pentru că a venit cu o planşă pătată de grăsime! îl denunţă Micu.
— Pagubăn ciuperci! Şiaşa nu joacă! aruncă dispreţuitor Blondu’.
— Linişte! strigă căpitanul „Valvîrtejului “. Unde ne aflăm aici! Ce, am venit ca să ne arătăm unul pe altul cu degetul, sau să facem o treabă? În ceea ce mă priveşte, cred că priviţi problema greşit.
— Ce nevoie mai avem noi de rezerve? şi încă ce rezerve!
— Avem. Dacă se răneşte vreunul? Dacă pleacă cineva în provincie, că vine vacanţa, nu uitaţi…
— Nu pleacă nimeni în provincie. Unde să plece?
— Să stea motanul în mustăţi! Păi cînd e vorba de echipa de fotbal, orice jucător lasă totul deoparte, adăugă Nicu Ştafetă.
— Tocmai despre asta voiam să vă vorbesc, începu Romică Şaibă. Eu am lipsit în ziua în care sa anunţat campionatul pe şcoală. Clipici, secundul meu, mia raportat ce sa întîmplat la solariu… Mi se zbîrleşte pielea pe mine cînd îmi aduc aminte! Cred că nu mai e nevoie să vă reamintesc ce sa spus despre echipa noastră…
— Răzbunare! strigă Blondu’.
— Mai încet, că neaude cineva, prostule! îl trase Clipici de mînecă. Uiţi că sîntem în şedinţă secretă?
— Ascultaţi! Dacă aveţi mîndrie, dacă nu vă este indiferentă această batjocură care nea fost aruncată, trebuie să luăm măsuri.
— Aşa e! Aşa e!
— Băieţi, ni se spune, pe drept sau pe nedrept, „tocilarii” … Ei bine, trebuie să ne facem renumiţi nu numai la învăţătură. Sînt convins că prietenul nostru Bolidu’ va aduce o altă planşă şi nuşi va primejdui situaţia la desen, aşa încît în echipa noastră no să existe nici un corigent. Trebuie, aşa cum am zis, să devenim temuţi şi la fotbal, sa înţeles?
— Înţeles! aprobară ceilalţi în cor.
— Pentru ca să reuşim, vom face un singur lucru: ca de obicei, vom toci, adică vom învăţa fotbalul aşa cum am învăţat şi atîtea alte lucruri. Eu cred că nu se află ceva ce nu poate fi învăţat! Aşa este?
— Aşa este!
— Pentru aceasta ne trebuie un manual de fotbal; după cîte ştiu, asemenea manual există. Cine se obligă săl procure?
Se făcu un minut de tăcere. Tot Bolidu’ îi salvă şi de data aceasta:
— Cred că ştiu eu unul… Staţi numai o clipă! Da, are un văr deal meu! Am să mă duc chiar mîine la el. Îi spune „Tactica fotbalului” sau aşa ceva.
— Ura! Pentru Bolidu’ de trei ori „ura”!
— Tăcere, băieţi, o să fim descoperiţi!
O mulţime de mîini se îndreptară spre grăsan. Romică Şaibă făcu cu greutate linişte:
— O dată pusă la punct chestiunea aceasta, trecem mai departe: cînd începem antrenamentele?
— Mîine, zise Miţă. Ce să mai aşteptăm?
— Se aprobă?
— Se aprobă!
— Antrenamentele vor avea loc deocamdată numai de două ori pe săptămînă, ţinînd seama că se apropie examenele. Nu uitaţi că trebuie să trecem cu toţii în clasa opta! După examen vom face mai multe. Timp este destul.
Clipici se sui pe tejghea şi le făcu semn cu mîna:
— Măi băieţi, dar cine o să conducă aceste antrenamente?
Se făcu linişte.
— Căpitanul de echipă, tot ştie el mai multe decît noi! Nu mai întrebăm pe nimeni!
Romică Şaibă tăcea încruntat. În cele din urmă spuse:
— Nu e bine. Ne trebuie un antrenor!
— Unde săl găsim?
— Să ne gîndim…
Cinci minute nu se auzi decît bîzîitul muştelor. Nicu Ştafetă sări deodată ca ars:
— Am găsit! Am găsit!
— Pe cine?
— Şefu’… Taicămeu! Cînd era tînăr a jucat la „Biruinţa”, cea mai grozavă echipă de pe terenul Romcomit…
— Ce spui? se miră Clipici.
— Ar fi trebuit să ştii mai mult fotbal dacă ai avut un astfel de tată! observă cu amărăciune Blondu’.
— Să stea motanul în mustăţi dacă nu era cel mai bun inter din ţară! Cel puţin aşa spune…
— Vorbeşte cu el! Dacă primeşte, îi împrumutăm şi manualul de fotbal pe care o săl aducă Bolidu’.
— Ce manual, parcă voi credeţi că mai are nevoie de manual…
— Mă rog, cum o să vrea.
— Cînd ne aduci răspunsul în chestiunea asta?
— Mîine.
— Notează, Bolidule, să nu se uite! Cine nuşi respectă angajamentele, ştiţi ce păţeşte: amendă cinci lei şi la a doua abatere excluderea. Trebuie să fim serioşi… Trecem la punctul trei: organizarea. Întîi să facem inventarierea vechiului echipament. Toată lumea aruncă jos ceea ce a adus.
Operaţia se făcu în cîteva secunde. Clubul celor dintra şaptea nu era prea bogat. Ajutorul de căpitan de echipă numără: „Trei perechi de ciorapi în bună stare, cinci perechi deteriorate, o minge de cîrpă care putea servi pentru antrenamente la nevoie, o anvelopă în stare foarte proastă, două glezniere plesnite, un bocanc numărul 42, pe care nul putea încălţa nimeni fiind prea mare, trei jambiere tărcate alb cu albastru, cu găuri, o genunchieră cu elasticul prea întins, o pereche de chiloţi de portar albi, fără vatelină, două tricouri noi (aduse de Bolidu’ şi Nicu Ştafetă) şi alte trei de culori diferite, rupte în coate… “
Cînd totul fu scris pe o hîrtie, Romică Şaibă citi, se scărpină în cap şi spuse:
— Stăm prost cu echipamentul. Pentru un campionat situaţia e foarte rea. Gîndiţivă, or să fie de faţă şi profesorii, instructorul de pionieri, antrenorul de la „Tînărul dinamovist”, lume multă…
— O să ne cumpărăm, propuse Bolidu’.
— Cu ce? întrebară cîţiva.
— Cu banii pe carei avem strînşi.
— Nu are toată lumea bani strînşi.
— Aşa este!
— Atunci?
— Să împrumutăm de undeva tricouri pentru o zi.
— De unde?
Se gîndiră. Nu aveam de unde. Cine dădea unei echipe atît de mici tricouri cu împrumut? Nicu Ştafetă sări de la locul lui:
— Băieţi, să stea motanul în mustăţi dacă nu mia venit o idee straşnică!
— Sauzim!
— Are fiecare acasă cîte o cămaşă albă?
— Da.
— Eu naş avea decît una gri, spuse Mîţă.
— Nui nimic, am eu două, zise Micu. Îi împrumut şi lui. Nu uitaţi pe urmă că avem şi pe cea a rezervei.
Toţi ochii se îndreptară spre Bolidu’, care primi:
— Vă aduc şi pe a mea…
— Atunci e simplu, închise Romică discuţia, fiecare se prezintă la club cu cîte o cămaşă albă. Cine nu aduce, nu joacă. Scurt…
— Staţi că nam terminat, adăugă Nicu Ştafetă. Mai e ceva. Sora mea are o pălărie neagră de fetru căpătată de la mama, pe care a aruncato. Dacă o găsim, tăiem, din ea şi ne facem şi ecusoane, pe care le coasem pe piept.
„V “de două ori…
— Grozavă idee! Bravo, Nicule!
— Cînd îţi iei angajamentul să ne aduci pălăria?
— Păi, nici nu mai încape îndoială că mîine voi fi aici cu ea…
— Scrie, Bolidule! Nicu Ştafetă îşi ia angajamentul să aducă pînă mîine seară una pălărie fetru pentru ecusoane… Bun…
— Straşnic, băieţi, le rupem gura! gesticula pe tejghea Sergiu Marcă poştală, pe care entuziasmul celor din jur se părea căl molipsise.
— Staţi, că nam terminat cu echipamentul! îi potoli căpitanul echipei. Pantaloni scurţi avem fiecare. Cu bocancii ce facem?
— Nu ne trebuie bocanci, vom juca în tenişi… Cine nu are tenişi?
— Eu am…
— Şi eu am…
— Tu, Mîţă?
— Există!
— Dar tu, Micule?
— Ai mei sînt cam rupţi, dar merg.
Pe Bolidu’ şi pe Clipici nu era nevoie săi mai întrebi. Ei aveau cîte două perechi.
Ostenit, Şaibă îşi şterse fruntea de sudoare.
— Uf, ar trebui să facem o pauză, am avut o mulţime de chestiuni pe ordinea de zi.
— Sînt de părere să continuăm, spuse ajutorul căpitanului de echipă. Trebuie să vă comunic că am descoperit cine nea luat mingea…
Se făcu tăcere.
— Cine a îndrăznit? scrîşni Nicu Ştafetă.
— Imediat am să vă spun. Aşa cum a arătat şi căpitanul nostru de echipă, începu Clipici, noi sîntem socotiţi în Şcoala elementară de băieţi numărul şapte un fel de mameluci, buni numai să roadă cărţile. Ei bine, prieteni, acest lucru nu mai poate fi tolerat. Întîi şintîi că sîntem decanii acestei şcoli şi că în mod normal ni se cuvine mai mult respect.
— Să stea motanul în mustăţi că aşa e!
— Al doilea că… aici Clipici se bîlbîi.
— Trecem la punctul trei! îl ajută Sergiu Marcă poştală.
— În concluzie, trebuie să le rupem cocoaşa şi la fotbal, ca săi învăţăm minte că cei dintra şaptea sînt cei mai tari şi că numai ei merită să reprezinte şcoala în campionatul interşcolar. Să jurăm că vom scoate toate fumurile din capul acestor încrezuţi neruşinaţi, care profită de faptul (adică au profitat, pentru că de azi înainte nu vor mai profita) că sîntem preocupaţi de examenele pe care trebuie să le dăm şi sau cocoţat în fruntea ierarhiei…
— Mai scurt, mai scurt, îl întrerupse Şaibă.
— Întrun cuvînt, săi batem de să le meargă fulgii…
Urmară cîteva aplauze răzleţe, după care se ridicară în picioare.
— Staţi că nam terminat! Începusem să vă spun ceva şi mam luat cu vorba. Iată ce am aflat azi de dimineaţă: ieri, profitînd de atmosfera creată de anunţarea începerii campionatului, Ştefan Axente, căpitanul echipei „Turcaleţul “, a luat mingea detaşamentului, încredinţată nouă săptămîna aceasta şi în înţelegere cu Uţu, căpitanul „Rîndunicii “, a dosito.
— Pe bună dreptate! făcu Romică cu asprime. Trebuia să ţii cu dinţii de ea.
— Eram prea supărat de cele ce auzeam pe seama echipei noastre…
— Iată ce păţesc cei care nu se stăpînesc!
— Vorba este, cum recăpătăm balonul înapoi? Pentru că dacă cei doi nu recunosc, noi va trebui să răspundem de această lipsă. Ştiţi bine cît costă o minge de fotbal…
— Şi barem să fie una nouă!
— Să ne gîndim…
— E sigur că ei au luato? întrebă căpitanul echipei.
— Informaţie verificată. Am spionii mei!
— Bine. Mia venit o idee! Mîine clasa a şasea e de serviciu la laboratorul de ştiinţele naturii, nui aşa?
— Da.
— Perfect. După închiderea şedinţei rămîn aici Bolidu’, Nicu Ştafetă şi tu, Clipici. Am să vă încredinţez un secret…
Ceilalţi se priviră puţin dezamăgiţi. Erau curioşi să ştie ce pune la cale Romică.
— Să trecem acum la ultimul punct: diverse. Mai are cineva de pus vreo întrebare?
Sergiu Marcă poştală ridică o mînă:
— Aş vrea să întreb clacă mă primiţi şi pe mine la antrenamente…
— Cum să nu! spuse Şaibă.
— Sînt fericit şi vreau să vă fac o mărturisire…
Tăcură toţi, privindul pe ochelarist.
— Băieţi, începu Guadelupa, de cinci luni, după cum ştiţi, port ochelari. Ei bine, vam minţit. Aceşti ochelari nici măcar nu sînt buni. Dacă o să vă uitaţi prin ei, o să vedeţi că au un geam obişnuit…
— De aia nu mii dădeai tu! strigă Blondu’.
— Bănuiam, mîrîi căpitanul.
— Am vrut so fac pe deşteptul, mărturisi în continuare Sergiu, adevărul este că numi foloseau la nimic…
— Voiai să faci pe intelectualul, rîse Clipici.
— Tăcere! îi opri Romică.
— De azi, însă, sînt hotărît săi arunc şi să încep antrenamentele cu voi. Vă mărturisesc că fotbal am mai jucat şi cred că o să fac faţă…
— O să vedem noi!
— Ca să ajut clubul nostru, am sămi vînd ochelarii şi, la nevoie, chiar colecţia mea de timbre. Credeam că dacă fac pe filatelistul sînt mai interesant, adevărul este că pe mine mă interesează mai mult chimia!
— E bine că neai spuso…
— Te primim cu plăcere la antrenamente. Cît priveşte sumele realizate din vînzarea timbrelor şi a ochelarilor, vom discuta cu comitetul (comitetul era tot Şaibă, Clipici şi Nicu Ştafetă). Mai ai ceva de spus?
— Nu.
— Îţi mulţumim. În încheiere, trebuie să păstraţi cel mai deplin secret asupra celor discutate. Orice neglijenţă va duce la aflarea planurilor noastre şi nu e bine ca adversarii noştri, care ne dispreţuiesc atît de mult, să ştie cu o clipă mai de vreme ce le pregătim. Sa înţeles?
— Da.
— De aici înainte trebuie să duceţi o viaţă foarte sportivă, adică să vă culcaţi devreme, să nu alergaţi degeaba pe stradă. Alte jocuri în afară de fotbal vă sînt interzise pe tot acest timp. Acum, împrăştierea, dar conspirativ, cîte unul, pe rînd… Gura închisă. „Valvîrtej “trebuie să cîştige întrecerea oricear fi… Cei pe care iam rugat să rămînă, la mine!


capitolul V

ŞEFUL

La trei şi douăzeci şi cinci, foarte precis – dacă Şeful lucra în echipa de dimineaţă – se auzea scîrţîitul porţii. Paşii călcau după aceea pe cimentul curţii. Urma o bătaie în uşă, mama răspundea „poftim”, în fiecare zi la fel, şi tata intră. Îşi scotea şapca, o aşeza în cuierul de lîngă geam, spunea „bună ziua “, Nicu şi cu sora lui răspundeau în cor şi el o îmbrăţişa pe mama. Bunica era încă în bucătărie, pregătind masa.
Şeful inspecta de la intrare cu privirea dacă fiecare se găsea la locul lui. Ferească sfîntul să lipsească cineva! Foc sar fi făcut! În odaia luminoasă pătrundea odată cu el şi un miros amărui de cărbune. Lucra de douăzeci de ani la Ateliere, punea geamuri la trenuri.
Îşi scotea haina, dacă era vară, şi zicea mamei:
— Iartămă, dar e prea cald.
Niciodată nu spunea altfel. Căuta prin buzunarele largi jurnalul împăturit şi, pînă sosea supa, citea înfrigurat. Întro zi în ziar era şi fotografia lui. Chiar Şeful în persoană! Nu scosese un cuvinţel. Îl citise ca şi altă dată de la un capăt la altul, liniştit, şi îl uitase pe un fotoliu, alături, undel găsise Mili. Mili citea tot ce găsea, ceea ce nu făcea Nicu. Cum despăturise cele patru pagini, văzuse fotografia Şefului sub un titlu scris cu litere mari: „Brigada geamgiului Constantin Gheorghiu depăşeşte zilnic sarcinile de plan cu 23% “.
În două clipe casa se umpluse de larmă. Pînă şi pisica nu ştia încotro so mai ia. Nicu era so calce în picioare de cîteva ori. Bunica îşi pusese ochelarii, se aşezase mai bine pe scaunul ei şi citise de trei ori.
Ziarul acela stătea şi acum încuiat în şifonier, pus la păstrare de mîna grijulie a mamei.
Deci pînă termina el cu cititul, sosea şi bătrîna cu castronul de supă. Îl aşeza în faţa Şefului şi stăteau de vorbă cîteva clipe. Ea rîdea din cînd în cînd, îl întreba cea mai făcut; împrejur, cei doi copii se aşezau la masă. În dreapta Mili, în stînga Nicu, apoi mama şi bunica. Mîncarea aburea. Pisica sărea în braţele fetiţei şişi plimba coada pe la gură. Şeful o alunga cu şervetul: „Dăte jos, nauzi? “
Asta cînd Şeful era în echipa de dimineaţă. Cînd lucra în echipa de dupămasă, sosea aproape de miezul nopţii. Copiii dormeau de mult. El îi săruta în somn pe fiecare şi mînca în tăcere cu mama, numai ei amîndoi.
Azi Şeful trebuie să se întoarcă tîrziu. Nicu nu se culcase. Îl aşteptă. Se întorsese acasă abia pe la şapte seara. Mai avea multe de pus la punct cu Romică Şaibă. Numai să primească tatăl lui să le fie antrenor! Murea de nerăbdare săi audă răspunsul! Pînă la unsprezece şi jumătate, cînd se întoarse Şeful, adormise de cîteva ori. Avusese şi un vis grozav. Se făcea că începuse campionatul. Marcase două goluri grozave cu capul. Deodată, la marginea terenului de joc, se ivise o matahală carel trăsese afară: „Tu nu ai voie să joci, tu nu ai voie să joci! “ „De ce? “striga Nicu disperat, „Nu sînt nici corigent, nici repetent. „Ce dacă? Nai antrenament, de aia nai voie să joci! “Şi matahala rîdea cu o gură pînă la urechi. Nicu se trezise năduşit tot, cu inima mică. Ce noroc că nu fusese decît un vis!
Alături, în patul ei, se mişca Mili.
— Tu nu dormi? o întrebă băiatul.
— Nu. Dar tu de ce nu dormi?
— Îl aştept pe tata.
Fetiţa se întoarse pe partea cealaltă. După cîteva clipe i se auzi răsuflarea liniştită.
Întrun tîrziu, paşii Şefului bătură pe cimentul curţii. Sosea. Nicu, căruia i se spunea la şcoală Ştafetă pentru că nuşi prea ţinea gura, sări în pat.
— Bineai venit, tăticule!
— Cei cu tine de nu teai culcat pînă la ora asta?
— Am săţi spun imediat. Dute de te spală şi, în timp ce ai să mănînci, am săţi povestesc…
Şeful dădu nedumerit din umeri. O întrebă pe mama:
— Dar cei cu băieţaşul ăsta de nu are somn?
— Nu ştiu cei cu el. A lipsit toată dupămasa. Face planuri pe hîrtie, e vorba de o întrecere, o săţi spună el.
Şeful se spălă pe mîini îngîndurat şi, după ce se şterse cu un prosop, se aşeză la locul lui, privind farfuria cu mîncare.
— Să te aud? îl întreabă în cele din urmă pe Nicu.
— Tată, ştii ceva…
— Dacă ai sămi spui, am să ştiu!
— La noi la şcoală va avea loc în cadrul taberei de vară un campionat de fotbal…
— Şi?
— Echipa noastră, a celor dintra şaptea, este cea mai slabă echipă. Ni se spune „Tocilarii” sau „Picioare moi” …
Şeful era gata să scape lingura în ciorbă.
— Ei, cum aşa?
— Uite, bine. Nelu Cotcodac dintra cincea, extrema stîngă a „Rîndunicii”, zicea că sîntem hrăniţi cu mămăligă.
— Se poate, măi băiete?
— Se poate! Şiatunci noi, în şedinţa de club, am hotărît să facem întrun fel să nu se mai rîdă de noi…
Tatăl muşcă gînditor din bucata de pîine.
— Cum?
— Pe vremea dumitale era vreo echipă căreia i se spunea „ciuca bătăilor”?
— Era, cum să nu fie! Am jucat şi eu la una din ele. Se numea „Tinereţea” şi era formată din jucători care fuseseră tineri, pentru că, pe vremea cînd jucam eu în această echipă, aproape toţi aveau patruzeci de ani…
— Va să zică nu sîntem singurii…
— Cum credeai!
Mama adusese felul doi. întrebă:
— Ei, tea lămurit Nicu?
— Da.
Băiatul puse mîinile pe masă şi se apropie mai mult de urechea tatălui său:
— În faţa acestor împrejurări, cum ţiam mai spus, în adunarea noastră am hotărît, ghici ce?
Şeful apucă furculiţa şi dădu din umeri:
— De unde vrei să ştiu eu ceaţi hotărît voi?
— Am hotărît să te numim antrenorul nostru!
— Nu mai spune!
— Tot ce auzi e adevărat…
Şeful lăsă bucata de carne pe farfurie.
— Aşa, tamnisam, fără să mă întrebaţi şi pe mine?
— Ce să te mai întrebăm? Nu poţi să laşi o echipă în pană! Şi încă ce echipă…
— Vorba ta: „ciuca bătăilor”!
— Nu mai rîde şi dumneata acum! Mai bine neai ajuta.
— Bine, măi băiete, dar cînd? Înţeleg, dacă lucrez în echipa de dimineaţă, mai merge, dar altfel? Voi dimineaţa sînteţi la şcoală, iar eu muncesc o săptămînă dimineaţa şi una dupămasă.
— Uiţi că vine vacanţa…
— Aşa e. Bine, să mă mai gîndesc. Altfel se juca fotbalul pe vremea mea şi altfel se joacă acum…
— Nui nimic, pentru o echipă ca a noastră ajunge şi cît ştii dumneata. Dacă ai uitat lecţia îţi dăm şi un manual de fotbal. Mîine, Bolidu’, rezerva noastră, ne aduce o carte intitulată „Tactica fotbalului”; dacă o so citeşti, ai să ştii ce mai e nou în materia asta de cînd nu mai joci.
Şefului îi trecuse pofta de mîncare. Cuvintele băiatului îi treziseră amintirile şi, ca orice vechi jucător, simţea că nu poate rămîne indiferent la o astfel de invitaţie.
— Să mă mai gîndesc, daţimi răgaz…
— Nu se poate. Căpitanul echipei aşteaptă pentru mîine răspunsul. Nu pot să mă duc şi săi spui: „Şeful a cerut timp să se gîndească!” Sîntem oameni de acţiune… Nu avem timp de pierdut…
— Şi unde vreţi să faceţi antrenamentele astea?
— Pe solariul „Steaua”. Noi jucăm în formaţii reduse, de şase la şase…
— Ca la miuţă?
— Exact.
— Dar, pînă la începutul vacanţei, cine îmi va ţine locul cînd voi lipsi?
— Căpitanul de echipă şi Clipici. Ei joacă mai bine decît noi…
— Bun.
— De altfel, în şedinţa restrînsă, eu, Clipici, Bolidu’ şi Romică am hotărît să mergem mîine la „Dinamo”, la stadion, să asistăm la un antrenament pentru a ne însuşi metodele lor.
— Asta e o idee foarte bună, poate mă învăţaţi şi pe mine cîte ceva.
— Glumeşti!
— Nu glumesc de loc. E foarte greu să te apuci de fotbal, după ce nu ai mai jucat multă vreme.
— Dar no să te punem să joci!
— Asta am înţeles eu… Ai face mai bine să te culci, e destul de tîrziu şi mîine ai şcoală. Azi tea ascultat la ceva?
— Nu. Navea nici o grijă. Nu ni se zice degeaba „tocilarii” … Atunci pot să le spun băieţilor că ai primit?
— Ca o babă eşti! Sigur că am primit…


capitolul VI

UN SCHELET CARE NU ARE ASTÎMPĂR

Joia asta trebuia să rămînă de pomină. În cea de a doua recreaţie, iscoadele clasei a şaptea semnalară o slăbire a pazei la laboratorul de ştiinţele naturii. De serviciu era clasa a şasea, şi anume, grupul fotbaliştilor. Încă de dimineaţă cei dintra cincea începuseră o partidă de laptegros pe viaţă şi pe moarte. Împărţiţi în echipe de cîte cinci, erau pe cale să facă gaură în zidul şcolii, sărind.
Luptă era egală. În recreaţia întîi jocul continuă; fură chemaţi arbitri neutri din clasa a şaptea. Zece minute se scurseră întro încordare maximă. Cei de pe margine îşi încurajau echipele pe care le simpatizau.
Romică Şaibă veghea. Lovitura plănuită trebuia să aibă loc în cea dea treia recreaţie, la unsprezece. Iscoadele „Valvîrtejului” semnalaseră o slăbire a pazei chiar la ora zece. Ştefan lăsase în încăperea tăcută pe Ghinea şi pe Furnică. Aceştia auzeau strigătele de afară şi parcăi mîncau tălpile să meargă să vadă şi ei teribila partidă de laptegros. A, să fi fost o fereastră care să dea spre curtea şcolii mai mergea! Şedeai la geam şi te uitai, pe cînd aşa! Unde priveai, numai animale împăiate, un schelet omenesc, diferite oase, planşe colorate, reprezentînd pe om la diferite epoci…
Furnică, fundaşul dreapta al „Turcaleţului “, nu mai avu răbdare:
— Mă Ghineo, îi spuse prietenului său, rămîi tu aici, că eu mă duc după Ştefan. Unul ajunge, no să intre nimeni…
— Dar deştept mai eşti! De ce nu maş duce eu şiai rămîne tu! protestă celălalt.
— Recreaţia viitoare rămîn eu şi te duci tu!
— Bine, încuviinţă Ghinea.
Furnică dispăru în cîteva secunde. Străjile celor dintra şaptea semnalară cu alfabetul muţilor că în laborator nu rămăsese decît unul dintre păzitori. Planul de acţiune fusese îndelung dezbătut cu o seară înainte de către „statul major “al „Valvîrtejului”. El era foarte simplu. Paznicii, dacă ar fi fost mai mulţi, trebuiau atraşi afară din laborator prin diferite şiretlicuri şi, în timpul acesta, o „echipă de şoc “, formată din Nicu Ştafetă şi Bolidu’, trebuia să pătrundă înăuntru şi să fure din vitrină scheletul omenesc. Împrejurările îi ajutau pe cei dintra şaptea. Partida de laptegros parcă fusese comandata! Cu atît mai bine că nu rămăsese înăuntru decît Ghinea!
Clipici se strecură întro firidă şi începu să miorlăie ca o pisică. Exact în partea opusă, la celălalt capăt al coridorului, aştepta Romică. Nicu şi Bolidu’ pîndeau uşa din apropiere. Nu le trebuiau decît trei minute pentru toată operaţia. Grăsanul cunoştea vitrina cum ţiai cunoaşte buzunarele. O mai deschisese de cîteva ori pînă la venirea profesorilor cu ajutorul unui băţ de chibrit, pentru că clanţa care o ţinea încuiată fusese stricată şi nu o reparase nimeni pînă atunci.
Miorlăiturile repetate de pe coridor îl iritară pe Ghinea. „Ce pisică o mai fi şi asta? “se întrebă paznicul şi ieşi în uşă. Clipici se depărtă puţin şi repetă strigătul. În fund se vedea poarta înaltă de intrare, luminată de soare. Băiatul uită de pisică. Strigătele celor care jucau laptegros se auzeau de aici foarte bine. Cum să mai stai să păzeşti animalele şi păsările împăiate? Făcu cîţiva paşi, privind înapoi. Pe coridor nu se vedea nimeni. O să lase uşa deschisă şi, din cînd în cînd, o să se uite să nu intre cineva fără ştirea lui. Aşa şi făcu.
Întro secundă însă, „echipa de şoc “a celor dintra şaptea pătrunse înăuntru şi Bolidu’ rupse cîteva chibrituri pînă ce reuşi să deschidă uşa de sticlă. Nicu Ştafetă introduse înăuntru o hîrtie mare, pe care scrisese încă de dimineaţă cîteva rînduri. Grăsanul apucă cu grijă postamentul pe care erau înşirate oasele de ghips. Erau destul de grele, dar nu mai aveau timp acum să bage de seamă ceva. Ajunşi la uşă, primiră de alături semnalul de ieşire al lui Romică Şaibă. Momentul cel mai greu sosise. Dacă Ghinea nu va întoarce capul pînă treceau de capătul coridorului, erau salvaţi. Bolidu’, năduşit tot, porni înainte. Nicu îi acoperi retragerea, vegheat de privirile lui Clipici. Căpitanul „Valvîrtejului “se apropiase de poarta de intrare, ca săl ţină de vorbă pe paznic. Transportul se făcu în linişte. Numai în faţa scării, grăsanul era să scape pe ciment scheletul. Cîteva secunde oasele de ghips pe sîrme subţiri clănţăniră ca şi cînd ar fi fost ale unui om viu, spre spaima băiatului, şi pe urmă scheletul încremeni iar. Îl urcară în podul şcolii, fără să fie văzuţi de nimeni. După cinci minute se întoarseră cu aerul cel mai liniştit din lume şil găsiră pe Şaibă discutînd cu Ghinea, care rîdea nepăsător de cei dintra cincea.
— Îţi place? îl întrebă, perfid, Romică.
— Noi sîntem mai buni la laptegros decît ei! se lăudă paznicul.
— Ce tot spui? se miră şi Clipici, care înţelese din ochi că totul fusese dus cu bine la capăt.
— Păcat că nu faceţi şi o echipă de laptegros, să vă învăţăm noi minte! le aruncă Ghinea ironic.
— Aşa sînteţi voi, buni la toate! îl luă peste picior Nicu Ştafetă pe lăudăros.
Recreaţia se isprăvise. Clopoţelul suna strident.
— La clasă! spuse scurt căpitanul celor dintra şaptea.
Ghinea dispăru pe coridor, reintrînd în laborator.
— Aţi dus scheletul la locul stabilit? mai întrebă Romică.
— Lam dus, şefule! Să stea motanul în mustăţi dacăl mai găseşte cineva! Lam acoperit cu nişte cartoane, aruncate de cei care pictează.
— Bun! Atunci să ne luăm locurile în bănci. În trei minute Ştefan va fi aici. Luaţi figurile cele mai nevinovate. Naţi văzut, naţi auzit…
Nu a fost nevoie de trei minute. Numai de două…

*

Grupa fotbaliştilor dintra şasea intrase ca de obicei în goană în clasă, ocupînduşi locurile în bănci şi răsfoind în grabă caietele, ca să mai repete ce se mai putea repeta pînă la venirea profesorului. Ştefan, care intră ultimul, trecu pe lîngă vitrină, fără să bage de seamă lipsa scheletului.
Furnică, năduşit şi roşu la obraz, ştergea cu o cîrpă tabla, cînd fu strigat de Gică. Un avion de hîrtie ateriză pe catedră. Băiatul se înfurie şi strigă clasei:
— De cîte ori vam spus că atîta timp cît sînt eu de serviciu nu mai înghit să se arunce cu avioane? Pe cel pe care o săl prind, o… săi…
Fundaşul „Turcaleţului “rămase cu ochii holbaţi la vitrina goală a cărei uşă se deschidea încet.
— Ei, mă Ştefane, Sică, Sandule! strigă el de la tablă.
— Ce e? Ce e?
— Ia priviţi în vitrină?
Întro clipă se făcu un cerc, care înconjură locul. După aceea izbucni un hohot de rîs care nu mai putea fi potolit. În locul scheletului se afla o hîrtie mare, pe care scria:

„NU MĂ CĂUTAŢI PREA DEPARTE!
PLICTISINDUMĂ SĂ TOT STAU AICI AM PLECAT SĂ CAUT MINGEA DE FOTBAL A DETAŞAMENTULUI…”

Numai Ştefan nu rîdea. Îşi puse mîna în şold şi spuse cu voce tare:
— Neau făcuto! Sandule, la cine e balonul?
— E sub pupitrul lui Gică!
— Dezumflat?
— Da.
— Ce ne facem dacă no săl primească aşa?
— Îl ducem cum o fi, şi încă mai repede, că acum vine profesorul!
Căpitanul „Turcaleţului “se răsti către Ghinea şi Furnică:
— După terminarea operaţiei, paza să vie la mine! Aduceţi balonul că navem timp de pierdut!

*

Mai erau cîteva minute pînă la intrarea profesorilor. În clasa a şaptea plutea o linişte desăvîrşită. Gică trase cu urechea spre uşa închisă.
— Cred că a intrat… spuse în şoaptă.
— Bagă capul repede înăuntru, parcă aud murmure, îl îndemnă Ştefan. Şi mai repede, că poate să dea cineva peste noi aici pe coridor.
Uşa fu deschisă cu precauţiune. Un semn şi delegaţia celor dintra şasea intră înăuntru. Ca de obicei, „tocilarii” erau cu nasul în cărţi. Fotbaliştii „Turcaleţului” fură priviţi fără curiozitate.
Ştefan trînti anvelopa peticită pe banca lui Romică.
— Poftim! spuse.
Căpitanul „Valvîrtejului “se miră:
— Cei cu asta?
— Mingea pe care ar fi trebuit so păziţi mai bine. Nu sînteţi voi de serviciu săptămîna asta?
— A, mingea, făcu nepăsător Romică, bine că sa găsit! și o vîrî în pupitrul lui. Camera e înăuntru?
— Da.
— Şi aţi sparto?
— Nu, e numai dezumflată.
— Bine, vă mulţumim…
Lîngă Şaibă, Clipici abia mai putea să se ţină de rîs. Pufnea cu batista la nas.
— Ai răcit! îl compătimi Furnică furios, care înţelese că toată lumea ştia de ce veniseră în grup.
— Da, sînt foarte răcit! strănută ajutorul de căpitan de echipă, ca să nu pufnească încă o dată.
— Am vrea să ştim unde se află scheletul omenesc care lipseşte din laborator, spuse Ştefan, abia stăpîninduse.
— Un schelet, lipseşte un schelet? se amestecă şi Bolidu’ de alături.
— Noi fi ştiind? îl strîmbă Gică.
— Al cui e scrisul ăsta? îi vîrî grăsanului sub ochi hîrtia găsită în vitrină căpitanul „Turcaleţului”.
Rezerva celor dintra şaptea citi cu atenţie textul ca şi cînd nu lar fi văzut niciodată şi spuse foarte firesc:
— Al cui să fie, al scheletului! E clar ca lumina zilei!
Nici Romică Şaibă, nici ceilalţi nu se mai putură abţine. Un hohot de rîs acoperi totul.
Celor dintra şasea le ajungea atîta umilire. După scurte tratative, care durară cîteva secunde, fură trimişi în pod.


capitolul VII

LA „DINAMO “

Bătea vîntul. Un vînt rece, neobişnuit pentru luna aceasta de început de vară. Sile, în pantaloni scurţi, aştepta pe un gard. Deasupra crengile unui tei şuierau asurzitor. Frunzişul, de un verde crud, foşnea ca şi cînd ar fi vorbit.
La două şi jumătate Sile venise întins, venise, citise şi acum sta burzuluit la soare. Pe faţa lui plină de zgîrieturi se citea o tristeţe adîncă. Astăzi era joi. Joia păguboasă!
Sosi şi Uţu. Era şi el foarte obosit. Avea cearcăne sub ochi. Altul care nu dormise bine. Fluieră scurt, spre gard:
— Eşti gata, Sile? Ce mai aştepţi?
Sile parcă era surd. Nu se clintea de la locul lui.
— Ce stai, mă, acolo ca o sperietoare? Haide că nu e timp! Pînă ajungem la „Dinamo” se face patru…
Nici un răspuns.
— Oi fi surzit!
În cele din urmă, celălalt se hotărî:
— Ai citit?
— Ce?
— Gazeta de perete… Regulamentul…
— Să fii sănătos de cînd! Toată şcoala la citit, numai cei care lipsesc nu lau citit.
— Şi?
— E limpede… Dacă nu ne îndreptăm notele proaste, no să putem juca…
— Şi atunci de ce vrei să mai mergem la „Dinamo”?
— Nu se poate so lăsăm aşa! Dacă nu reuşim să ne îndreptăm notele? Să nu mai jucăm adică? Noi, cei mai buni jucători ai „Rîndunicii”?
Sile scoase din ghiozdanul său un corn lunguieţ, pe carel rupse în două:
— Ia şi tu jumătate!
Uţu muşcă lacom.
— Miera o foame…
— Da’ mie!
— Ce spunem acasă?
— Că am avut o şedinţă de grupă…
— No să se prindă…
— De mers, tot trebuie să mergem! Eu cred că o so mai scot la capăt, dar ce te faci tu, Sile, că stai prost şi la fizică…
— Aşa e!
— Ori „Rîndunica “fără mine şi fără tine e, aşa, ca o cioară fără pene…
— Să ne grăbim.
— Mam sfătuit şi cu Ştefan. Şi el mia spus că ar trebui să mergem să vorbim cu antrenorul!
Celălalt se îndoia:
— Crezi că antrenorul poate să facă ceva?
— Nu dau ei premiile?
— Ba da.
— Atunci? Au interes să vadă fotbalişti, nu premianţi!
— Haide repede la „26 “…
Oraşul duduia. Oamenii treceau grăbiţi pe lîngă ei. Ce ştiau ei ce necazuri pot avea doi copii?
În tramvai, Uţu îşi aduse aminte:
— Dar dacă nul găsim?
— Pe cine?
— Pe antrenor…
— Nu se poate. Azi e joi, are antrenament cu piticii lui.
— Bun.
În şoseaua Ştefan cel Mare cei doi se dădură jos. Porţile de ciment ale stadionului li se părură imense. Deasupra flutura steagul albalbastru al asociaţiei. Poarta de fier scîrţîi.
— Mergeţi la antrenament? îi întrebă un portar cu şapcă cenuşie.
— Chiar aşa! răspunse repede Sile.
Uşor de zis. Scăpaseră de ochii bănuitori ai omului de la poartă. Dar ce te faci înăuntru, că nu mai nimereşti? Numai statui! Uite un fotbalist cu mingea. Şi un bazin tocmai bun de făcut baie… De sus se vedea totul foarte bine. O pîlnie uriaşă de beton, un oval alb, şi, jos, iarba, terenul de joc, un dreptunghi ca o masă, iată şi porţile cu plase. Aici să joci, mai da!
— Ce zici, Uţule?
— Pe cinste! Asta stadion!
— La „23 August” ai fost?
— E departe, nu mă lasă tata…
— Eu am fost. E de două ori cît ăsta…
— Vorba e, pe unde o luăm?
— Aici, e aici…
Noroc că portarul nu se uita după ei. Ocoliră tribunele şi coborîră treptele unei peluze. În stînga era o sală mare cu acoperiş verde.
Unde săl găsească pe antrenor? În fund mai erau şi alte terenuri.
— Haide după mine! spuse Sile.
— Haide…
Întradevăr, în fund se zărea un teren împrejmuit cu sîrmă. Aici trebuie să fie! În mijloc se vedeau nişte copii îmbrăcaţi în tricouri roşii care alergau după o minge.
— Poate ne primeşte şi pe noi şio să jucăm cu ei.
— Nu ne primeşte, că navem ghete…
— Aşa e! Păcat! Leaş arăta eu ce ştie Sile! Să se ducă vestea!
Uţu deveni deodată melancolic.
— Cînd te gîndeşti că pentru o corigenţă sar putea ca unul dintre noi să najungă aici niciodată!
— Tu stai mai bine, ce să zic eu?
Faţa zgîrcită a lui Sile se însufleţi.
— Nu se poate să nu existe o posibilitate.
Mai făcură cîţiva paşi şil zăriră pe antrenor. Era acelaşi tînăr înalt, bine făcut, lung cît prăjina lui Zeno Dragomir. Era îmbrăcat, ca de obicei, întrun trening albastru. Sub fermoarul bluzei avea un ecuson din fire aurii, care strălucea în soare. Oricine putea să vadă „D”ul caligrafiat frumos şi drapelul asociaţiei albbleu.
Aşa avea să capete cîte un trening toţi jucătorii „Rîndunicii “, dacă vor ieşi campioni pe şcoală! Şi de ce nar ieşi? Adică de ce? „Turcaleţul” o fi vreo echipă de zmei? E drept, Ştefan usucă dacă apucă să tragă la poartă, dar o săl puie pe Mircea umbră, să stea lîngă el, să nu răsufle!
Cît despre „tocilari” îi au în buzunarul cel mic. Ăştia dintra şaptea vor fi rîsul galeriei. Numai cînd se gîndea la Bolidu’ cum aleargă, îi dădeau lacrimile! Ce te faci cu corigenţele, că dacă o să lipsească Sile, „Rîndunica” no să mai joace chiar atît de bine. Aveau ei o rezervă, e drept, dar parcă o rezervă poate să joace ca un titular?
La situaţia lui nu se gîndea. Chit că no să doarmă noaptea şi tot no să se facă de rîs. Întîi şintîi ceo să le spună acasă părinţilor? Pe urmă, unde sa mai pomenit ca o echipă să joace fără căpitanul ei? Uite, chiar de deseară o să se aşeze cu burta pe carte. Timp mai era.
Antrenamentul nu începuse. Piticii de pe teren abia se încălzeau. Acum ar fi fost momentul cel mai potrivit să vorbească cu antrenorul.
— Sile, hai săl întrebăm pînă nu începe!
— Da, şi eu ziceam la fel…
Trecură amîndoi printro poartă de sîrmă. Cîta mai teren! Altfel se juca pe iarbă, pe o sută de metri… Ehe, trebuia să ai un plămîn şi jumătate!
— Ce zici, Uţule?
— Îmi place.
— Ai fi în stare să stai cu băieţii ăştia alături?
— Aş fi! Tu nu?
Antrenorul îi văzuse. Se îndreptă spre ei:
— Căutaţi pe cineva? îi întrebă încă de departe.
— Pe dumneavoastră. Sîntem de la şcoala elementară numărul 7 şi am venit să vă întrebăm ceva…
Antrenorul îi pofti alături, pe iarbă:
— Staţi şi vorbiţi!
Sile era mai înfipt.
— Tovarăşe antrenor, după cum ştiţi, la noi la şcoală sa organizat un campionat…
— Da, ştiu.
— Toate bune, numai că întrecerea aceasta mai are şi un regulament.
— Bineînţeles. Orice competiţie are un regulament…
— Laţi citit?
— Nu.
Uţu se ridică în genunchi.
— Păcat!
— De ce?
— Dumneavoastră aţi învăţat chiar atît de bine la şcoală?
Antrenorul rîse:
— Nam fost premiant, dar nici în coadă nu eram…
— Vedeţi!
— Ce să văd?
— Ceaţi spune, mai binezis ceaţi fi spus dacă cineva var fi oprit să jucaţi fotbal numai pentru motivul că aţi luat o notă slabă la matematici?
Antrenorul înţelese.
— Aceasta e o chestiune în care nu mă amestec. Dacă direcţia şcolii a hotărît întrun fel…
Sile îşi lovi genunchii cu palma.
— Nu e drept!
Antrenorul îl apucă de bărbie şil privi în ochi.
— Ba e foarte drept, micuţule…
— De ce?
— Pentru că trebuie să înveţi bine, nu numai să joci fotbal bine! Înţelegi?
Uţu se ridică, dezamăgit.
— Oţi fi şi dumneavoastră profesor… Haide, Sile!
— Bună ziua!
— Bună ziua!
De departe, Uţu mai întrebă:
— Şi toţi piticii ăştia ai dumneavoastră sînt premianţi?
— Toţi, să ştiţi!
— Naş crede!
— Oricum, ar trebui să vă antrenaţi, poate că vă îndreptaţi notele pînă atunci!
O clipă se priviră. Să spere? La urma urmelor, ce, se isprăvea lumea? Or să înveţe, or săşi îndrepte notele…
Numai Sile dădea din cap, mîhnit. Cum să înveţi tocmai acum la matematici, blestematele, cum să ştii toată cifrăria aia, că parcă fără matematici nu se putea trăi? Şi dacă ar fi numai matematicile, dar ce te faci cu fizica? Că mai e şi fizica…
Şi ziua, plină de vînt, rece, cu soare puţin, i se părea foarte tristă băiatului. De alături Uţu îi strigă:
— Ia te uită de cine dăm pe aici!
Pe aleea asfaltată, însăşi „tocilarii”! Nu toţi, numai Romică Şaibă, Bolidu’, Nicu Ştafetă şi Clipici!
— Cei cu voi? întrebă Sile, mort de curiozitate.
— Dar cu voi?
— Am venit să luăm aer… zise Uţu, şiret.
— Şi noi la fel! mormăi grăsanul căruia nui convenea că se întîlniseră cu căpitanul „Rîndunicii”.
— Cam mulţi, unde iaţi lăsat pe ceilalţi?
— Tocesc, cum aţi spune voi. Vin examenele…
Cuvîntul acesta îl făcu pe Sile să îngălbenească.
Stătură pe loc şi se priviră unii pe alţii. Romică Şaibă, care era vulpe bătrînă, avu o idee:
— Voi vă întoarceţi? îi întrebă pe cei dintra cincea.
— Da.
— Hai că mergem şi noi!
Bolidu’ îi dădu un ghiont lui Clipici, făcîndui semn: „Cei cu căpitanul nostru, a sărit de pe linie? “Ajutorul de căpitan ridică din umeri.
Ceo să zică portarul care abia îi lăsase înăuntru cînd io vedea că se întorc?
Nicu Ştafetă îi potoli cu un gest pe la spate: „Gura, ştie Romică ce face! “
Ajunşi în stradă, merseră cu toţii spre tramvai. Vagoanele erau foarte aglomerate. Întro clipă căpitanul „Valvîrtejului” reuşi să le şoptească celorlalţi:
— Pierdeţivă la prima staţie, întîlnirea din nou la poarta stadionului!
Aşa şi procedară. În înghesuiala urcării îi suiră pe Uţu şi pe Sile în tramvai şi ei rămaseră în staţie, făcînd semne celor doi că nu reuşiseră să se agaţe de bara uşii.
Romică le spuse după aceea:
— Care aveţi doi lei, să cumpărăm un pachet de ţigări portarului, că altfel nu ne mai dă drumul!
— Şiun chibrit! adăugă Bolidu’, îndreptînduse către un chioşc.
Şaibă îi privi pe cei rămaşi:
— Acum numai ochi şi urechi sămi fiţi! Nu trebuie să scăpăm nimic din ceea ce vedem. Mă întreb numai: ceor fi căutat cei doi la stadion?
La întrebarea aceasta nu putu săi răspundă nimeni.


capitolul VIII

ÎN CĂUTAREA UNEI PĂLĂRII DE FETRU

Ce te faci, Nicule? Să stea motanul în mustăţi că o pălărie de fetru trebuie să găseşti chiar dacă ar fi să răstorni tot podul cu josul în sus! Aseară, după ce asistaseră la antrenamentul piticilor de la „Dinamo “, teribilul căpitan de echipă al „Valvîrtejului “, Romică Şaibă, zis „Stricătot, dregetot “din pricina pasiunii pe care o avea de a demonta motoarele, ceruse secretarului echipei lista cu angajamentele luate la şedinţa lor de pomină. Acolo Bolidu’ scrisese negru pe alb: „Nicu Ştafetă se obligă să aducă o pălărie de fetru, de culoare neagră, pentru facerea unor ecusoane…”
Uitase. Pentru că trecuseră două zile, trebuia să plătească şi o amendă de 10 lei. De unde să scoată banii? Pentru rechizite căpătase săptămîna trecută 15 lei. „Şi doar ne aflăm aproape de sfîrşitul anului. Nu mai merge! Trebuia găsit altceva. Dar ce? Că Şeful nu era chiar atît de slab de înger! “
În sfîrşit, de bani avea să facă el rost! O să stea de vorbă cu maicăsa, dar ce te faci cu pălăria, că Mili, sora lui nu mai ştia unde o pusese. O întrebase aseară cînd sa întors. Era cam somnoroasă, poate de aceea nu ia dat decît un răspuns morocănos: „Cauto şi tu pe sub pat! “Pălăria aparţinuse mamei şi, de vreo doi ani, sora lui îşi culca păpuşile în ea. Era cam prăfuită, dar pentru scopul propus mergea. Dar undeo fi, că răscoleşte de două ceasuri subpaturile şi no găseşte! În cele din urmă, Mili îşi aduse aminte că o uitase în pod şi că, dacă o so caute şi acolo, poate o să dea de ea. Urcă scările, mută toate lăzile din loc, ia pălăria de unde nui!
Acum îşi ştergea fruntea asudată, plină de praf şi privea pînzele de păianjen pe care le rupsese cu fruntea. Să stea motanul în mustăţi, dacă ştia una ca asta îşi vedea de treabă şi nu mai spunea nimic. El le dăduse ideea şin capul lui se spărgeau toate!
— Mili, o strigă, Mili!
Fetiţa urcă scările şi întrebă:
— Cei?
— Nu găsesc pălăria!
— Mai cauto, nare unde să fie decît în pod.
Nicu mută iar lăzile din loc. Sora lui stătea şi se uita nepăsătoare.
— De ce numi ajuţi? o certă băiatul.
— Nu vezi că nam timp?
— Cum, nai timp? Stai şi te zgîieşti la mine în loc să pui mîna să mutăm joarţele…
— Dar asta ce mai e?
Nicu rămăsese cu ochii pironiţi în fundul unei lăzi.
— Mili, ia vin pînă aici!
Fata se apropie speriată.
— Cei, Nicule?
— Spunemi, văd bine sau mă înşel?
Se uită şi ea. În fundul lăzii se afla o pereche de bocanci de fotbal. Cam mucegăiseră şi tălpile erau albastre ca o cocleală. Crampoanele păreau tocite. Nicu ridică pe rînd ghetele, le ridică vîrfurile şi înţelese deodată:
— Astea sînt ale lui tăticu!
Le bătu bine una de alta. Din ele ieşi un praf gros. De cîţi ani stăteau aici? Ia să le încerce, poate or fi bune pentru el. Ce mai lovitură, să apari la campionat cu o pereche de ghete de fotbal! Parcă sar mai apropia cineva?
Erau prea mari şi cam şleampăte. Oricum, o să le dea jos şi o săi facă o surpriză tatălui său. Găsise de unde să scoată cei 10 lei pentru amendă. Astfel de plăceri te costă, Şefule!
— Mili, îi spuse sorusi, să taci din gură, auzi tu? Vreau săl fac praf pe tăticu!
— Cemi dai?
— Îţi cumpăr o sută de grame de bomboane.
— Umplute?
— Umplute.
— Bine, tac.
— Dar le faci cu cremă pînă găsesc eu pălăria?
— Le fac, dar asta te costă…
— Cît?
— Încă cincizeci de grame…
— Seaprobă!
În gînd băiatul îşi spuse:
„Las’ că ai să aştepţi tu mult şi bine! “
— Undeo fi pălăria? Undeo fi? se miră în gura mare, uitînd de surpriza pe care o pregătea tatălui său. Ca să nu le ducă pălăria astăzi, era o nenorocire. Ştia cel aşteaptă. Încă cinci lei amendă, plus glumele celorlalţi.
După încă două ceasuri de căutare, se dădu dezamăgit jos. Nu găsise decît vreo două cărţi de aventuri pe care o să le citească în vacanţă şi o bucată de pluş roşu, bun pentru lustruitul pantofilor, Cei de făcut? Cei de făcut?
Mama îl văzu amărît. Îl întrebă:
— Cei cu tine, Nicule?
— Ce să fie? Ştii dumneata pălăria aceea de fetru pe care o aveai?
— O ştiu.
— Şi pe care iai dato lui Mili ca săşi adoarmă păpuşile în ea?
— Da.
— A dispărut.
— Şi ce dacă a dispărut? se miră mama.
— Păi, îmi trebuia mie. Nu mai ai una?
— Pentru ceţi trebuia?
— Îmi trebuia mie, prea vrei să ştii multe!
— Nu mai am nici una. Să întreb la vecina de alături, poate o avea ea una.
— Ia vezi, dar neagră să fie!
— Bine, neagră!
Mama strigă peste gard:
— Dragă Eleno, nai cumva o pălărie neagră de fetru?
Nicu trase cu urechea de pe scări. Vecina se urcase pe un scaun şi întrebase peste gard:
— Dar pentru ceţi trebuie? Pleci undeva? Nu ştii că nu se mai poartă pălării decît la teatru…
— Nu pentru teatru îmi trebuie.
— Dar pentru ce?
— Nu ştiu ce vrea să facă Nicu al meu cu o pălărie neagră de fetru…
— Ce ţie şi cu copiii! Să caut, dragă, aşteaptă aici…
După cinci minute se întoarse:
— Nam întrebato pe Sofica, ia vezi, parcă pe ea am văzuto cu o pălărie neagră.
Mama încercă şi la vecina cealaltă. Nu era acasă. În schimb era băiatul ei de vreo şase ani. Nicu se şi lipi de el:
— Marinică, mama ta nare cumva o pălărie neagră?
Marinică, un puşti peltic, sîsîi:
— Ba da!
— Bravo! Cemi dai săţi dau ceva?
— Ce săţi dau?
— Pălăria îi mai trebuie mamei tale?
— Nui mai trebuie!
— Bravo, Marinică, să stea motanul în mustăţi dacă nuţi dau ceva.
— Cemi dai?
— Îţi fac un zmeu!
— Nu mai spune! Ce tea găsit?
— Uite, îmi place de tine!
Marinică se miră:
— Altă dată ziceai că sînt peltic şi că sîsîi ca un gîscan!
— Nu mai ţii tu minte, mie îmi place de tine!
— Iauzi!
— Da. Îţi fac un zmeu albastra, cu speteze bune să nu le rupă Vîntul.
— Fămi, ce mai aştepţi?
Nicu Ştafetă îi apucă umerii slabi şi di şopti la ureche:
— Îţi fac cel mai frumos zmeu pe care lai văzut vreodată, dacă îmi aduci pălăria aia neagră a mamei tale!
Marinică se gîndi puţin:
— Păi, dacă numi dă voie?
— Cine să nuţi dea voie!
— Mama.
— Nu ziceai tu că no mai poartă?
— Ziceam!
— Atunci?
— Dar dacă o mai poartă? Eu de unde să ştiu?
Greu e să te mai înţelegi cu puştii ăştia!
— Uite ce e, Marinică. Vrei zmeul sau nul vrei?
— Îl vreau.
— Păi dacăl vrei, adumi pălăria, ce tot te sclifoseşti atît?
— O aduc, dar nu mă spui la nimeni?
— Nu te spun. Ce, sînt prost?
— Atunci mă duc so aduc, dar zmeul cînd mil dai?
— Pînă te întorci, ţil aduc din casă…
— Lai şi făcut?
— E făcut de mult…
Lui Nicu nici nui trecea prin cap să intre în casă. El voia să vadă pălăria şi pe urmă se mai putea sta de vorbă.
După cinci minute, Marinică se întoarse cu mîinile la spate.
— Miai adus zmeul?
Nicu nu mai avu răbdare. Îi luă palmele şi privi pălăria. Era întradevăr neagră, dar… de paie!
— Alta nu mai are?
— Nu.
— Teai uitat bine?
— Sigur că da.
— Mă Marinică, teai uitat bine?
— Mam uitat. Îmi dai zmeul?
— Ce zmeu?
— Zmeul pe care mi lai promis!
— Eu ţiam promis vreun zmeu?
— Ia te uită! Crezi că am săţi dau pălăria?
— Nici numi trebuie!
— Pricinosule!
— Sîsîitule!
— Eşti un prost!
— Mă, te bat, gîscanule!
În timpul ăsta mama trecuse peste drum. Nu se lăsa cu una, cu două. Întrebă în dreapta şin stînga dacă nu avea cumva cineva o pălărie neagră de fetru. Aşa ceva însă nu era de găsit.
Sosise acasă şi Şeful. Mili îl trase de mînecă pe Nicu.
— A venit tata, ce faci cu surpriza? Vezi că bocancii sînt în bucătărie!
Băiatul era foarte supărat. Dar cei 10 lei de amendă tot trebuia săi scoată.
— Bună ziua, tată, spuse.
Şeful se spăla pe mîini.
— Cum stăm cu pregătirile pentru campionat?
— Bine, stăm foarte bine. Ieri am fost la un antrenament la „Dinamo”, o săţi dau raportul (Nicu se deprinsese să vorbească ca militarii de cînd se afla sub comanda lui Romică Şaibă). Pînă atunci însă am alte lucruri săţi spun…
Şeful rîse. Era puţin cam obosit. Azi avusese mult de lucru.
— Dăi drumul, ce mai aştepţi?
Mili tăcea alături.
— Îmi dai zece lei dacă îţi fac o surpriză?
— Zece lei? Nu e cam mult?
— Am de plătit o amendă, spuse băiatul cu amărăciune, şi apoi, merită…
— Crezi?
— Sînt sigur!
— Bine! Am să apreciez eu dacă merită.
— Mili adu… (restul cuvintelor şi le înghiţi).
Fetiţa dispăruse în bucătărie. Cînd văzu perechea de ghete de fotbal, Şeful nu o recunoscu. Aşa cum erau, lustruiţi, bocancii păreau noi.
— Am socotit că unui antrenor nui stă bine să dea lecţii de fotbal în tenişi. Iam găsit în pod, sînt ai dumitale. Probabil cei cu care jucai la „Biruinţa” sau la „Tinereţea”.
Tata era emoţionat. Pipăi vîrfurile zdrelite, crampoanele tocite şi recunoscu:
— Surpriza merită zece lei!
— Nui aşa?! făcu fericit Nicu. Să stea motanul în mustăţi că merită!
— Team rugat de o sută de ori să nu mai ai astfel de expresii! se supără Şeful, uitînd de plăcerea de aşi fi găsit ghetele de fotbal.
Pe uşă intră mama.
— Ai venit? spuse ea; şil sărută pe obraz pe bărbat.
— Da. Uite cea găsit Nicu în pod.
— Ghetele tale de fotbal! Ce naşte din pisică, cui trebuie să semene parcă?
— Lasă căţi seamănă şi ţie!
Nicu o trase de rochie:
— Ai găsit o pălărie de fetru… neagră?
— Nam găsit! rîse ea, ascunzînd ceva la spate.
Băiatul bănuia ceva.
— Cemi ascunzi?
— Ghici?
Dintrun salt, Nicu şi pusese mîna pe vechea pălărie.
— Ura! Ura! strigă.
— Unde crezi că era? spuse mama. O luase cîinele şi o ascunsese în coteţ.
Nicu Ştafetă o mirosi şi strîmbă din nas:
— Ecusoanele noastre or să ne aducă aminte de coteţul lui Tarzan, dar parcă tot e mai bine cu ecusoane decît fără ele. Cel puţin aşa scap de gura lui Şaibă.
Şi fără să mai spună ceva, se duse în odaia lui şi ascunse preţioasa pălărie de fetru în ghiozdanul său încăpător.


capitolul IX

UȚU VINE LA CANOSSA

În tabăra „Rîndunicii “era mare fierbere. Peste două săptămîni se sfîrşea anul şi nu toată lumea stătea pe roze. Puteai să rîzi de cei care învaţă mult, dar numai dacă aveai note bune în catalog, altfel păţeai ce păţise însuşi căpitanul echipei „Rîndunica “, Uţu. Profesorul de matematici îi chemase înainte de oră pe cei ameninţaţi să rămînă corigenţi. Erau vreo cinci în toată clasa. Între ei Sile şi Uţu. Priveau stingheriţi podeaua, neîndrăznind să spună ceva. Cel din faţa lor, un om bătrîn, cu părul alb, cu priviri aspre, le vorbea cu măsură, fără să ridice glasul:
— Dragii mei, ar trebui ca acum, înainte de a se încheia situaţia şcolară pe anul în curs, să vă gîndiţi să faceţi ceva pentru ca să vă îndreptaţi notele pe care le aveţi la materia mea. Pentru asta, am să vorbesc cu cei mai buni elevi ai clasei ca să învăţaţi împreună cîtva timp. Părerea mea este că nu va fi chiar atît de greu, voi ce credeţi?
Nu răspunse nici unul. După aceea se făcu repartizarea. Uţu căzu în grupa unuia Semen, cu care nu prea era prieten. Profesorul nu avea de unde să ştie lucrul acesta. Două zile, în fiecare dupămasă, căpitanul „Rîndunicii “ascultă explicaţiile colegului său, dar a treia zi nu se mai prezentă la meditaţie. Nu putea să sufere aerul îngîmfat al celui care îl ajuta. În aceeaşi zi îl chemă pe Sile la el şil întrebă:
— Cum merge la tine cu meditaţiile?
— Prost, numi intră nimic în cap. Dar la tine?
— Şi mai prost. Aş vrea să învăţ, însă nu pot săl sufăr pe cel în grupa căruia am căzut.
— Cine e?
— Semen.
— Aha. Şi cei de făcut?
— Nu ştiu. Dacă te gîndeşti, numi trebuie decît un cinci şi am făcut media de trecere. De ştiut mai ştiu cîte ceva, nu sar putea spune că va avea mult de furcă cu mine, dar nu pot săl sufăr…
— Atunci?
Uţu se încruntă puţin:
— Am o idee!
— Ia spune!
— Tu ştii carei cel mai bun elev la matematici din toată şcoala?
— Sigur că ştiu: Sergiu Marcă poştală!
— Chiar el!
— Doar nu vrei să zici că…
Sile se întunecă la groaznica bănuială.
— Ba tocmai asta vreau să spun.
— Nu se poate!
— De ce să nu se poată! Ia mai învăţat şi pe alţii. Se spune că ştie totul pe degete…
— Dar face parte din echipa clasei a şaptea de care noi am rîs…
— Asta cam aşa e! zise gînditor Uţu. Crezi cămi va purta pică pentru că iam numit tocilari?
— Ştiu eu?
— Am să încerc totuşi…
— Dar ce vor spune băieţii că te duci la un adversar?
— Ce adversar? Fotbalul e una, matematica alta…
— De!
Tăcură amîndoi cîteva clipe.
— Tu nu vrei să vii să învăţăm cu el?
— Mai bine rămîn repetent! Să rîdă de noi pe teren? Să spună că nu sîntem buni decît să dăm cu piciorul în minge?
— Şi ce dacă? Scopul scuză mijloacele!
— Fă cum vrei. Numai să nul oprească ceilalţi…
Bănuiala lui Sile era întemeiată. Cei dintra şaptea aflară a doua zi de dimineaţă. Vestea o aduse Clipici, care strînse grupa fotbaliştilor împrejur:
— Aţi auzit?
— Ce să auzim? făcu morocănos Mîţă, pe carel durea o măsea.
— Bomba!
— Ce bombă!
— Uţu a venit la Sergiu săl mediteze la matematici, pentru că altfel rămîne corigent!
— Şi Marcă poştală a primit? întrebă Blondu’ sugrumat.
— Încă nu ia dat răspunsul.
— Ce mai aşteaptă! Să se ducă la deştepţii lui! Acum ne caută, nu mai sîntem tocilari! zise cu năduf şi Micu, care nui putea suferi pe încrezuţii din echipa „Rîndunica “.
Romică Şaibă se frămînta întrun colţ de bancă. Rupsese o gumă pe care o îndoia între degete. Se vedea bine că şi în el se luptă două porniri. Pe de o parte era ambiţia lui de căpitan de echipă care ar fi vrut săşi vadă toţi adversarii învinşi, şi pe de altă parte se gîndea la situaţia grea în care se afla Uţu.
— Tu ce spui, Dragule? întrebă Bolidu’.
— Eu cred, rosti acesta în cele din urmă, că sînteţi cu toţii nişte egoişti!
— Egoişti? De ce?
— Pentru că vă mai puneţi întrebări fără rost. Sînt sigur că, pînă acum, Sergiu Marcă poştală ia şi răspuns. El nu poate lăsa pe cineva carei cere ajutor.
Ceilalţi tăcură. Bolidu’ aruncă:
— Gîndiţivă că dacă Uţu rămîne corigent, şansele „Rîndunicii “scad!
— Unde mai pui că şi Sile cade la sigur tot la matematici, aşa am auzit! adăugă Blondu’.
— Bine vă mai stă! strigă la ei Şaibă. Halal pionieri! Va să zică, de dragul unei mingi de fotbal sînteţi în stare să vă vindeţi şi fratele! Mă mir că nu vă gîndiţi săi vedeţi cu cîte un picior lipsă pentru a fi mai siguri că ieşim campioni! Ruşine să vă fie!
Bolidu’ nu se lăsă atît de uşor:
— Aş vrea săi văd pe ei în situaţia noastră dacă ar gîndi ca tine!
— Sînt sigur că ar gîndi la fel ca mine, spuse Şaibă. Tu crezi că nu au elevi buni la matematici în clasă care săi ajute? Sînt sigur că au, dar faptul că cer totuşi sprijinul lui Sergiu, e o dovadă de încredere care ar trebui să ne dea de gîndit. Uţu face apel la cavalerismul nostru! Înţelegi, cap umplut cu tărîţe?
Grăsanul lăsă privirile în pămînt.
— În concluzie, dacă Sergiu va mai avea îndoieli în ceea ce priveşte răspunsul pe care trebuie săl dea căpitanului „Rîndunicii”, noi o săl rugăm, o să insistăm ca săl ajute pe Uţu.
Blondu’, care era nemulţumit ca şi Bolidu’, mormăi:
— În ceea ce mă priveşte, eu tot am să le rup picioarele dacă are să fie nevoie! „Valvîrtej “trebuie să cîştige această competiţie, pentru a le scoate din cap puştilor că nu sînt mai deştepţi ca noi!
— Dacă vei face una ca asta, eu îţi promit să te scot pe tuşă imediat… Ai înţeles?
Tocmai intră în clasă şi Sergiu Marcă poştală.
— Cred că aţi auzit! spuse.
— Da.
— Uţu mia cerut săl meditez la matematici. Îi trebuie neapărat un cinci. Iam spus că vreau să mai mă gîndesc.
— Şi teai gîndit? întrebă Romică.
— Încă nu…
— E aşa de greu săi dai un răspuns?
Sergiu se codea. Îşi potrivi încurcat părul carei cădea pe ochi.
— Credeam că voi o să mă judecaţi greşit dacă o săl ajut…
— Deci ai vrea so faci?
— Cum să nu? Ştiţi bine cît îmi plac matematicile şi chimia!
— Uite ce e, Sergiule, noi nu numai că no să ne supărăm, dar chiar voiam să te rugăm săl meditezi. Ştim cît au fost de… ireverenţioşi faţă de tine, că nu te mai scoteau din ochelaristule, şi mi se pare că, adică ce mi se pare, chiar acest puşti, Uţu, era capul răutăţilor; însă trebuie să trecem peste astea şi să le arătăm că sîntem cavaleri!
Guadelupa răsuflă uşurat:
— Atunci să mă duc şi săi spun să vină chiar deseară la mine.
— Nu strică să vă grăbiţi, timpul trece foarte repede. Însă înainte de asta, apăsă căpitanul „Valvîrtejului “, îţi atrag atenţia că nu trebuie să scapi un cuvînt despre planurile pe care le avem. Arma noastră în campionat trebuie să fie surpriza, înţelegi? Dacă va vrea să vină dupămasă la tine, săi spui că nu poţi săl meditezi decît seara. Şi cînd te întorci de la antrenamente, să nu te arăţi ostenit. Dacă te va întreba cei cu tine, să spui că te duci la Clipici acasă să joci şah cu el…
— Şi dacă poţi, tragel de limbă şi asupra pregătirilor pe care le face echipa lor! adăugă Nicu Ştafetă. Să stea motanul în mustăţi dacă no săi batem să se ducă vestea!
— Uşor, uşor, optimiştilor! le stinse entuziasmul căpitanul echipei. Uitaţi că mai aveţi încă de învăţat!
Şi îşi aduse aminte deodată:
— Bolidule, cartea pe masă!
— Ce carte?
— La uitaţivă la el, parcă a picat din lună! Cum ce carte, nefericitule? „Tactica fotbalului”, pe care ai ceruto şi alaltăieri lui vărutău şi care ţia promis că ţio va da, cum a fost ieri… etc. etc.
Bolidu’ se încruntă, înţepînduşi palma cu vîrful unui creion bine ascuţit.
— Uite ce e, mă băieţi, vărumeu mă duce cu preşu, mi se pare că nu mai are cartea. Spunea el odată că vrea so vîndă, căi trebuie nişte bani…
— Io cumpărăm noi! propuse Clipici.
— Cu ce?
— Sergiu Marcă poştală a promis căşi vinde colecţia de timbre. Merită. Uitaţi că timpul trece şi că noi nici nam început antrenamentele. Neam făcut de rîs şi faţă de antrenor! Tatăl lui Nicu întreabă mereu cînd avem de să ne apucăm de lecţiile de fotbal.
Romică Şaibă se posomori:
— După cîte bag de seamă, nu prea vă ţineţi de angajamente! Aţi făcut rost de scîndurile care ne trebuie?
(După ce fuseseră la „Dinamo”, Clipici lansase un apel scris către toată clasa a şaptea, în care echipa „Valvîrtej “cerea sprijinul tuturor în vederea procurării de utilaj pentru confecţionarea aparatelor ajutătoare la antrenamente.)
Miţă, care promisese să aducă vreo zece scînduri noinouţe de la el de acasă, simţinduse cu musca pe căciulă, o luă înaintea tuturor:
— Dacă vine cu mine cineva deseară, le putem lua, tata e în echipa de noapte, no să ne vadă nimeni!
— Şi tu, Micule, ai adus vopseaua?
— A aduso! răspunse pentru el ajutorul de căpitan de echipă. E la mine.
— Cu asta am terminat! încheie Romică Şaibă. Deci, Sergiule, ştii ce ai de făcut!
— Ştiu.


capitolul X

„TOCILARII “LA LUCRU

Cine ar fi trecut din întîmplare în dupăamiaza aceea de vară prin faţa solariului „Steaua” din Calea Griviţei ar fi rămas mirat de cele ce se petreceau pe locul îngrădit cu arbuşti.
Însuşi Romică Şaibă, căpitanul echipei „Valvîrtej”, conducea lucrările necesare transformării dreptunghiului acoperit cu nisip întro bază bine utilată pentru antrenamentele echipei sale. Cine îl poreclise pe Romică, Şaibă, avusese toate motivele so facă. Ziua aceea o dovedi cu prisosinţă.
Romică nu mersese degeaba la „Dinamo” cu tot „statul său major”. Cînd era vorba să facă o treabă ca lumea, apoi o făcea! Încă de la stadion îi trecuse prin minte să aplice în mic, aici pe solariul „Steaua”, ceea ce văzuse.
Cel mai mult îi chinuise ideea de a face o poartă pictată cu pătrăţele numerotate, pentru precizia şutului. Scîndurile pentru construcţia ei fură cărate de la Miţă de acasă, fără să bage cineva de seamă. Păcat de ele, erau noinouţe, dar naveau ce le face: lor poartă le trebuia, poartă trebuiau să aibă pînă la urmă! Vopseaua era pusă la adăpost, nu rămăsese decît să găsească nişte cuie şi un ciocan, lucru la îndemînă, pentru că în atelierul tatălui lui Şaibă se găsea aşa ceva.
Construcţia porţii începu încă de la ora cinci. Clipici şi Sergiu Marcă poştală veniseră devreme cu materialele. Guadelupa nu mai purta ochelari şi era de nerecunoscut. Rămăsese cu un tic al ochilor, de care căpitanul echipei „Valvîrtej “se obligă săl scape întrun mod foarte simplu: de cîte ori o săl mai vadă „făcînd ca pisicile”, o săl atingă cu cîte un ghiont. Scurt pe doi!
Pe trei bare, puse în formă de dreptunghi, bătură scîndurile lui Mîţă, una lîngă alta. Întrun sfert de ceas aveau o suprafaţă de cinci metri pe unu jumătate, care trebuia să servească drept ţintă pentru şuturile pe care or să le tragă. Filatelistul, talentat la desen, trebuia numai să împartă această poartă în douăsprezece careuri egale pe care, cu o altă culoare de vopsea, avea să le numeroteze. Împărţirea nu fu tocmai fericită, dar cine putea să aibă pretenţii? Rezemată de un zid, după ce se va fi uscat, suprafaţa de lemn putea fi folosită foarte bine.
Scîndurile se terminaseră. Lear mai fi trebuit cîteva pentru facerea unui leagăn. Romică avea ideile lui. În timp ce Sergiu întindea vopseaua cu atenţie peste careurile porţii, căpitanul făcu apelul celor sosiţi:
— Blondu’?
— Prezent!
— Micu?
— Aici…
— Nicu Ştafetă?
— Este!
— Mîţă?
— Prezent!
— Bolidu’?
Bolidu’ tocmai sărea gardul scund al solariului.
— Iar întîrzii? Ai adus cartea?
— Adus! Ceam păţit cu vărumeu…
— Vrea ceva pe ea?
— Cincisprezece lei…
— Cam mult. Sărăceşti clubul…
— Deseară vrea ori banii, ori cartea înapoi…
— Cartea no mai vede el înapoi. Casier? Carei ultimul casier al echipei, Clipici?
— Micu…
— Micule, cum stăm eu finanţele?
Acesta făcu în gînd o socoteală scurtă:
— Casa e aproape goală. Avem doar şapte lei…
— Dăi Bolidului! Restul pînă mîine se adună prin… autoimpunere. Cîţi sîntem? Unu, doi, trei, patra, cinci… ajunge. Exact opt. Cîte un leu de căciulă! Sa făcut! Şiacum la treabă! Ne mai trebuie nişte scînduri. Vreo trei, dintre care două mai lungi. Vom face un leagăn…
— Ce leagăn? întrebă grăsanul, ginind.
— Ai răbdare. O să vezi îndată. De el o să legăm mingea…
Toţi priviră miraţi spre Romică.
— Care minge? Că săptămîna asta nu mai sîntem noi de serviciu pe magazie…
— O să avem o minge, vo spun. Am vorbit cu „Stoica Ludescu”. („Stoica Ludescu” este o echipă de stradă din cartier.) Ne împrumută ei balonul lor, dar numai marţea şi joia. Miercurea şi vinerea le trebuie pentru antrenamentele lor. Condiţia este că dacă vom cîştiga campionatul, trebuie să jucăm un meci şi cu ei pentru supremaţie în cartier!
— Sa făcut! aprobară toţi.
— Jucăm, jucăm, mie însă îmi trebuie nişte scînduri. Cine le aduce şi chiar acum?
— La drept vorbind, pentru ce e nevoie de leagănul ăsta? întrebă Clipiri.
— Să stea motanul în mustăţi dacă pricep ceva! adăugă şi Nicu.
— Pentru ca să învăţaţi să loviţi mingea cu capul… răspunse căpitanul.
Trei dintre băieţi fură trimişi să găsească scîndurile. Se întoarseră peste o oră nu cu trei scînduri, ci cu vreo zece. No să spunem tocmai noi de unde le luaseră. Aşa cum arătau, se vedea bine că ar mai fi folosit stăpînilor lor.
După aceea începu o activitate nemaipomenită. Cu o greblă găsită întro curte alăturată terenul fu nivelat. Bolidu’ care era destul de bine făcut, bătătorea cu tălpile picioarelor locurile mai înalte. Pămîntul, moale după ultimele ploi, se netezea ca după trecerea unui tăvălug. Spatele unei case abia văruite trebuia să servească drept tablă pentru lecţiile teoretice. Fu găsit la iuţeală şi un cărbune, cu ajutorul căruia conducătorul antrenamentului putea să deseneze primele schiţe tactice, aşa cum erau ele fotografiate în cartea adusă de grăsan.
Sergiu Marcă poştală reuşise să vopsească întreaga suprafaţă a porţii de lemn fără aşi murdări prea mult hainele. Nici Romică Şaibă nu se lăsă mai prejos. După trei sferturi de ceas leagănul era gata. Din două scînduri aşezate vertical, în capul cărora fu bătută o bară orizontală, se agăţase o sfoară de care atîrna deocamdată mingea de cîrpă (singura minge a clubului „Valvîrtej”). Totul fusese calculat cu minuţiozitate de către căpitan. Printrun inel făcut dintro sîrmă mai groasă sfoara putea fi manevrată la diferite înălţimi, după necesităţi. Pentru Sergiu, de pildă, sfera umplută cu cîlţi trebuia ridicată la un metru şi cincizeci şi şapte. Bolidului trebuia săi laşi destulă sfoară, ţinînduse seama că nici nu prea putea să sară.
Primul antrenament ai „tocilarilor” începu destul de tîrziu. Se însera. Sculele folosite fură strînse la un loc să nu se piardă, fu organizată „paza” pentru ca să nu dispară ceva, şi Şaibă îşi luă rolul de antrenor în mod foarte serios.
După o „încălzire” scurtă, care consta întro alergare uşoară (aşa cum văzuseră cei din „statul major” la „Dinamo”), jucătorii fură aşezaţi în cerc. În mijloc, căpitanul le citi cîteva pagini din introducerea la „Tactica fotbalului”. Miţă, care nu prea era atent, fu ascultat pe loc şi, pentru că nu ştiu să răspundă prea bine, fu amendat cu 3 lei.
Se însera din ce în ce mai mult. Se trecu la exerciţiile practice. Romică le aruncă pe rînd, la fiecare, mingea de cîrpă să facă stopuri. Lucrul era uşor, pentru că ciorapul, umplut cu cîlţi, nu avea nici un pic de elasticitate. Pînă şi Bolidu’ se dovedi bine pregătit, deşi nu lipsiseră ocaziile în care „călcase” balonul în loc să stopeze.
Exerciţiile de cap fură cele mai grele. Şaibă trăgea sfoara de care atîrnaseră mingea şi, pe rînd, Sergiu, Blondu’, Micu, Nicu Ştafetă, Mîţă şi Bolidu’ „luftară”. Căpitanul „Valvîrtejului” mai exemplifică o dată cum se loveşte corect cu fruntea, cum se mai ia elanul pentru săritură şi se încercă şi a doua oară.
— Premiu o sută de grame de bomboane pentru cine atinge întîi mingea bine! anunţă.
Întrecerea deveni şi mai dîrză. După şapte sau opt încercări, Clipici tot îl păcăli pe Şaibă. Veni încet, se prefăcu că sare şi aşteptă. Căpitanul trăsese de sfoară prea devreme şi cînd ciorapul plin cu cîlţi reveni la locul lui îl lovi uşor cu fruntea. Vrîndnevrînd, Romică trebuia să dea cele o sută de grame de bomboane.
Partea ultimă a antrenamentului avu loc aproape pe întuneric. Noroc că din mijlocul străzii bătea lumina puternică a unui bec mare. Din scîndurile rămase se confecţionară zece beţe subţiri, care fură înfipte în pămînt. Printre ele (aşezate cinci pe o parte, cinci pe cealaltă), jucătorii trebuiau să conducă mingea în dribling. Era un exerciţiu foarte greu, pe care cu chiu, cu vai îl execută însuşi căpitanul echipei.
Cînd termină demonstraţiile, Romică îi întrebă:
— Va plăcut?
— Da.
— Să vă văd şi pe voi…
Primul încercă Micu. Pînă la al doilea băţ treaba mai mergea cum mai mergea. Ajuns în faţa celui deal treilea, băiatul se poticni. Trebuia so ia de la capăt. Încercă şi Nicu şi Mîţă. Căpitanul deveni neîndurător:
— Cine nu reuşeşte, amendă cincizeci de bani pentru fondul clubului. Casier, ţine socoteala şi nu te uita nici chiar pe tine! Avem nevoie de bani…
Noroc că se întunecase, pentru că dacă exerciţiul ar mai fi ţinut, fondurile „Valvîrtejului “ar fi crescut considerabil.
— Aşa no să mai învăţaţi voi driblingul nici pînă la viaţa de apoi, strigă Romică la ei. Ţine mingea mai strîns lîngă tine, Bolidule!
Grăsanul se căznea cît putea, dar chip de reuşeşte!
— Nui bine! Nui bine! îl apostrofa Şaibă. Balonul trebuie lovit numai cu laba piciorului, cu ristul…
Blestemata de minge alerga însă mai repede decît picioarele lui. O lua razna cînd la stînga, cînd la dreapta. Pînă so ajungi, osteneai. Dacă o mai loveai o dată, iar se ducea ori prea departe, ori nu te mai asculta.
Cînd îi veni rîndul şi lui Blondu’, acesta se trase de ureche, după ticul lui.
— Cei? îl întrebă căpitanul echipei, ţio fi frică…
— Nu mie!
— Atunci ce mai aştepţi?
Băiatul îşi vîri degetele prin păr, scuipă în palma stîngă şi după aceea, minunea minunii, trecu cu bine de primele cinci beţe. Drumul înapoi fu mai uşor. El avusese timp să înveţe privindui pe ceilalţi. Secretul era să nu te grăbeşti, să atingi uşor mingea şi să no scapi de lîngă picior. Romică îl răsplăti cu o bătaie puternică pe umeri:
— Bravo! Ai şi tu o sută de grame de bomboane premiu! Cu toate că nu am promis nimic…
Antrenamentul se încheie cu o lungă alergare în jurul solariului. Băncile din margini fură trecute prin salturi scurte. Bolidu’ se împiedică. Lui nui plăcea să sară gardurile. Îşi juli picioarele.
Cînd şi acest ultim exerciţiu fu terminat, Romică îi chemă în jur:
— Toată lumea la mine!
Veniră grămadă.
— Staţi pe iarbă! Vreau să vă spun cîteva cuvinte.
Se aşezară.
— Iată despre ce este vorba: mîine dimineaţă toţi sînteţi obligaţi să faceţi gimnastică după radio…
Ochii căpitanului se înfipseră în privirile lui Nicu Ştafetă:
— Tu să mai laşi somnul, sa auzit? Deşteptarea la şase şi jumătate, fără nici o excepţie.
(Se ştia că Nicu Ştafetă întîrzia în fiecare dimineaţă pentru că nu se putea scula devreme.)
Căpitanul echipei încă nu terminase:
— Fiecare raportează pe răspundere personală cea făcut zilnic. Cine trage chiulul va fi scos din echipă!
De fapt, lucrul nu era posibil pentru că nu aveau decît două rezerve: pe Bolidu’, care, oricum, nu o să joace, şi pe Sergiu Marcă poştală.
— În încheiere, mai adăugă Şaibă, tot ce facem, vă repet, rămîne secret! Sa auzit?
— Daaaa! răspunseră toţi în cor.
— Sînteţi liberi…
— Şi cu poarta asta ce facem? întrebă Blondu’.
— O rezemăm de zid în aşa fel, încît să nu se vadă ce reprezintă.
— Dar dacă vine cineva şio aruncă?
La una ca asta nu se gîndise Romică. După o clipă găsi soluţia:
— Scriem pe dos cu pensula:
„Proprietatea echipei de fotbal «Valvîrtej». Poartă de antrenament numărul 1. “
Pe loc îl chemă pe Sergiu să picteze cu mîna lui acest text pe suprafaţa de lemn proaspăt vopsită.
Cînd şi acest lucru fu făcut, căpitanul strigă grupului:
— Acum la scule, fuga marş şi acasă! Nu rămîn decît premiaţii. Bolidule, dă cartea lui Nicu so ducă Şefului, să vadă ce e mai nou în fotbal… La viitorul antrenament va fi adusă mingea împrumutată. Se ştie cînd are loc!
Băieţii erau obosiţi. Pe Clipici îl dureau muşchii de la picioare.
— O să am o febră! se vaită.
— Nui nimic, are săţi treacă!
Sergiu fu chemat mai aproape:
— Cum merge, Guadelupa, cu corigentul?
— Cu Uţu?
— Da.
— Cred că o să capete nota carei trebuie. Nu e chiar atît de slab…
— Lai întrebat ce crede despre campionat?
— Nici nui trece prin cap că vor avea alţi adversari decît pe cei dintra şasea. De echipa noastră nici măcar nu pomeneşte, ca şi cînd nam exista!
— Pentru asta chiar că merită să nul mai înveţi nimic, mîrîi Clipici.
— Să stea pisoiul în mustăţi, vorba lui Nicu Ştafetă, dacă nui vom învăţa minte pe încrezuţii ăştia! adăugă Mîţă.
Şi pentru ca să ridice moralul echipei, însuşi căpitanul „Valvîrtejului “începu să fluiere o melodie veselă.

partea a doua

SĂ NU TE PUI CU „TOCILARII”



capitolul XI

A SOSIT VACANȚA

Bine mai este în vacanţă! Cear fi să aruncăm ghiozdanul întrun colţ şi so luăm razna! Poţi face ce vrei mai ales dacă ai trecut examenele cu bine.
— Acum să vă vedem, bobocilor! exclama din cinci în cinci minute teribilul căpitan al echipei „Valvîrtej “, Romică Şaibă, care avea de plătit multe poliţe.
Băieţii erau puţin cam obosiţi, dar în cîteva zile uitaseră de emoţiile prin care trecuseră. Era aşa de frumos cerul şi pomii înfrunziţi! Să tot umbli pe străzi, prin parcuri, să joci fotbal…
A, aici era buba! Cu cine să joci, că antrenamentele se întrerupseseră. Bolidu’ iar o să facă febră musculară. Sergiu Marcă poştală abia se mişcă. Păcat de jocul lui de cap! Dar dacă stai şi te laşi pe tînjală, nu ajungi la nici un rezultat. Trebuia trimisă la iuţeală o circulară către jucători. „La muncă, băieţi, dacă vreţi să fiţi campioni ai şcolii! “
— Unde eşti, Clipici?
— Aici!
— Scrie!
— Scriu…
— Către jucătorii echipei de fotbal „Valvîrtej”, două puncte, ai pus?
— Am pus.
— Dat fiind timpul scurt care a mai rămas pînă la începerea campionatului de fotbal din cadrul taberei de vară, căpitanul echipei clasei a şaptea se simte dator să facă următoarele observaţii, pune iar două puncte!
— Am pus. Dar nui prea oficial?
— Ce să fie oficial? se miră Romică.
— Tonul ăsta!
— Aşa se scriu directivele. Comandanţii au un stil lapidar şi impresionant. Săl citeşti pe Cezar!
Clipici făcu ochii mari.
— Ce tot spui?
— Mai bine scrie acolo. Aşa, unde rămăsesem? Da; se simte dator să facă următoarele observaţii, două puncte. Nivelul tehnic al jucătorilor echipei „Valvîrtej “, de cîte ori campioană a solariului?
După o clipă de gîndire, Şaibă zise:
— Ultima dată mi se pare că am scris: de trei ori.
— În sfîrşit, tu răspunzi de exactitate! Aşa deci; nivelul tehnic al jucătorilor lasă de dorit. Buun! Întrucît… mă urmăreşti?
— Te urmăresc.
Căpitanul îşi adună degetele, ca şi cînd ar fi uitat cîte are.
— Întrucît antrenamentele, spuse el mai departe, au fost întrerupte din pricina începerii examenelor, se cere o muncă şi mai îndîrjită pentru atingerea scopului pe care ni lam propus; acela de a cîştiga competiţia ce va desemna pe campionul şcolii. Stai, am uitat ceva.
— Ceai uitat?
— Am uitat săi felicit pe jucători pentru faptul că şiau trecut cu toţii examenul! Adaugă înainte de ultima frază: Căpitanul echipei „Valvîrtej “se foloseşte de prilejul acesta pentru a transmite caldele sale… cum e mai bine, felicitări sau strîngeri de mîini?
— Merge oricum.
— Alege tu, te priveşte! Unde rămăsesem? Aşa. La munca pe care trebuie so depunem pentru ca să putem face faţă greului examen fotbalistic. De aceea… scrii?
Glasul lui Romică se îngroşă pe neaşteptate:
— De aceea, ordon începerea imediată a antrenamentelor pe solariul „Steaua “. În acelaşi timp reamintesc jucătorului Nicu Ştafetă că a promis săl aducă pe tatăl său pentru a ne învăţa unele exerciţii cu balonul, ca stopul, pasa din volei, driblingul şi altele… Pînă aici e bine, cear mai trebui?
Pe Clipici îl mînca nasul. Se scărpina cu îndemînare:
— Să ne gîndim.
— Stai că miam adus aminte: începînd de azi, se numeşte un responsabil cu echipamentul în persoana jucătorului Bolidu’… Nici pînă acum naţi adus cămăşile cum nea fost vorba… Lasă că vă învăţ eu minte!
— Nare nici un rost să le ţinem cu săptămînile la cineva, îndrăzni ajutorul de căpitan de echipă.
— Dar are rost să mă trezesc în ziua campionatului că unul poartă cămaşă albă şi altul albastră?
Clipici nu părea de loc tulburat. Spuse blînd:
— E simplu. Băieţii vor aduce fiecare cîte o cămaşă albă.
— Şi ecusoanele cînd le coasem?
— Ai dreptate!
Şaibă iar era furios:
— Am să te amendez şi pe tine cu cinci lei. Ai noroc că nu sînt martori. Între noi cei din „statul major” mai închid ochii, altfel…
— Deci, să scriu să aducă chiar mîine cămăşile!
— Da.
— Ecusoanele sau tăiat?
— Sergiu Marcă poştală sa obligat că le face…
— Mi se pare că e cam leneş.
— Săl întrebăm!
— Aşa. După asta trebuie să mai numim şi un responsabil cu îngrijirea materialului de antrenament. Ala vei fi tu, Clipici!
Ajutorul de căpitan de echipă părea nemulţumit.
— Am cam multe sarcini. De ce nu mai dai şi la altul?
— Dar ce, tu îţi închipui că de florile mărului team numit secundul meu? Scrie, ca să navem vorbe. Deci, două puncte, se însărcinează cu îngrijirea materialelor jucătorul Clipici. El va răspunde de orice degradare sau înstrăinare a materialului…
— Cum vine asta? Adică să mă duc să păzesc solariul?
— Te priveşte!
— Ia stai, Romică, ia stai! Dar dacă cineva a mutat poarta noastră de la locul ei?
— Nu mă priveşte. Poartă o să te faci! De ce crezi tu că te numesc responsabil cu materialul?
— Aşami trebuie!
— Şi dacă mai faci gălăgie, gata amenda!
— Nu mai fac gălăgie, dar cred că este o măsură, cum săi spun…
Romică parcă nici nu auzise.
— Să trecem mai departe. Scrie! Începînd de azi, să nu uiţi să adaugi la urmă data, antrenamentele vor avea loc de trei ori pe săptămînă. Jucătorul Nicu Ştafetă, sau nu, Miţă, este însărcinat cu perfecţionarea unor meciuri de antrenament duminică de dimineaţă pentru verificarea jocului de ansamblu, ai scris ansamblu?
— Am scris, mormăie ajutorul.
— Aşa.
— Mai este ceva?
— Cam atît. Dămi să iscălesc!
Clipici îi întinse hîrtia.
— Poftim!
Căpitanul şiaduse aminte:
— Stai, stai că am uitat un lucru foarte important!
— Ceai mai uitat?
— Scrie: Este interzis cu desăvîrşire jucătorilor echipei „Valvîrtej “să meargă în tot timpul care a rămas pînă la începerea campionatului la ştrand sau la gîrlă, cunoscut fiind faptul că soarele are o acţiune moleşitoare asupra organismului, ceea ce este contraindicat, silabiseşte, ca să fiu sigur că scrii bine, contraindicat…
— Contraindicat…
— Aşa. Cei prinşi vor fi excluşi din echipă după ce li se vor aplica amenzile legale… Buuun! Acum reciteşte…
Clipici reciti. Romică se declară mulţumit.
— Ce voiam să te mai întreb? A, cea făcut Uţu, a luat cinciul carei trebuia?
— Da. Profesorul la felicitat pentru răspunsurile pe care lea dat. Sergiu Marcă poştală a primit trei timbre foarte scumpe ca răsplată de la căpitanul „Rîndunicii “, o Tasmanie, un SanSalvador şi o… ia ghici?
— O Guadelupă!
— Exact!
— Şi Sile?
— Sile a rămas corigent la fizică. La matematici la ajutat un coleg, a încurcato…
— Deci?
— Te bucuri?
Şaibă se încruntă din nou.
— Cum o să mă bucur? Mă gîndeam numai că el no să poată juca… Păcat!
— Şansele noastre cresc.
Romică îşi frecă genunchii, visător.
— Tu chiar crezi că noi am putea să cîştigăm acest campionat?
— De ce nu?
— Cum vezi chestiunea?
Clipici se dădu mai aproape. Ochii îi străluceau.
— Mă Romică, noi, dacă am fi deştepţi, iam întoarce pe dos!
— Ei cum?
Ajutorul îşi trase scaunul alături:
— Întîi şintîi că vor veni cu nasul sus. „A, vor zice, «tocilarii» nu ne stau nici la degetul cel mic! “Dacăi luăm repede, sa zis cu ei! Eu, dacă aş fi antrenor, tactica asta aş întrebuinţao: începem puternic, le dăm două goluri înainte şi pe urmă la apărare cu toţii!
Căpitanul „Valvîrtejului” se gîndi cîtva timp.
— Tu ştii ce scrie în cartea aia dea aduso Bolidu’?
— Nu ştiu, că nam avut timp so citesc…
— „Cea mai bună apărare e atacul!”
— Chiar aşa scrie?
— Negru pe alb! Deci noi trebuie să insistăm mai ales asupra condiţiei fizice, să putem adică să rezistăm celor două meciuri pe care le avem de jucat. Nu uita că va trebui să alergăm două ore…
— Cu o mică pauză!
— Pauza va fi foarte scurtă! Asta în afară de faptul că ne întîlnim cu nişte lupi. Noi nam cîştigat pînă acum nici cînd am jucat cu a cincea, nici cînd am jucat eu a şasea…
— Este adevărat, zise Clipici cu amărăciune, amintinduşi înfrîngerile trecute, dar dacă vom juca organizat avem şanse.
— Nu spune nimeni că nu avem şanse. Trebuie numai gîndită chestiunea. După părerea mea, slăbiciunea celor două echipe pe care le vom înfrunta stă în aceea că au prea multe „vedete “. Iam văzut la ultimul meci. Nu şiar pasa un balon, săi pici cu ceară. Fiecare, şi asta se observă mai ales la cei dintra şasea, se crede cel puţin internaţional. Or, dacă vom pune cîţiva jucători în spatele celor mai buni, le vom dezorganiza jocul, vor începe să se certe şi din momentul acela vor fi pierduţi.
— În concluzie, trebuie să le opunem un joc colectiv, bazat pe colaborarea între jucători!
— Aşa se numeşte. Joc colectiv, întări căpitanul. Tot în cartea aceea am citit lucrul acesta.
— Să nu uiţi să le spui şi celorlalţi ceea ce miai spus mie.
— Nici o grijă, vei vedea. Şiacum la treabă! Ai cum săi strîngi?
— Bineînţeles. Ştafetele mele vor ajunge întrun sfert de ceas la fiecare acasă. Pînă ai să numeri la o mie, vor fi cu toţii aici!
— Să te văd!


capitolul XII

ŞEFUL „TOCEŞTE”

Vorba cîntecului: „Ziua bună ţiam dat, belea miam căpătat! “Cam aşa se gîndea de la o vreme Şeful. Cînd îi adusese Nicu cartea „Tactica fotbalului”, ce se gîndise? „Băieţii ăştia, în loc să înveţe ei fotbalul, tot mie îmi aduc cărţi, ca şi cînd naş şti cei aceea «tactică»”.
Numai că lucrurile nu stăteau tocmai aşa. De curiozitate o deschisese întro seară. Citea şi nui venea să creadă. Multe se mai întîmplaseră în fotbal de cînd nu mai jucase! Se schimbaseră vremurile! Pe timpul lui, oamenii se uitau chiorîş la sportivi, ca la alte alea. De cărţi despre fotbal ce să mai discutăm? Şi, la drept vorbind, fotbal era acela pe carel jucau ei? „Tare şi înainte”, cam aşa se putea rezuma ceea ce făceau. Unde era mingea, erau toţi jucătorii. La „becie “se juca în „scară”, adică un fundaş stătea cam pe la linia de 16 m, iar celălalt pe la centrul terenului. Care cum apuca balonul căuta săl arunce cît mai departe, în terenul adversarului. Se alerga mult şi degeaba. Pe cînd acum?
Citea Şeful şi nui mai tăcea gura:
— Ia te uită, „mişcarea jucătorilor fără minge”, „tactica şi tehnica”, „sisteme de jucători”, îţi place?
Luă cartea şi la serviciu, fi arătă prietenului său celui mai bun, în pauză, coperta albastră cu un desen care aducea cu problemele lui Nicu la geometrie.
— Ce spui, frate, de chestia asta?
— Care?
— Ia citeşte.
În atelierul înalt, cu geamurile afumate de cărbune, se găseau o mulţime de lucrători. Veneau şi ieşeau grăbiţi. Bahrim, prietenul Şefului, lăcătuşul, îşi scosese ochelarii şi silabisea încet:
— B. A. Arkadiev – Tactica jocului de fotbal. Cei cu asta? întrebase.
— Ce să fie? Mia dato fimiu. Joacă fotbal la şcoală şi mia spus că au nevoie de un antrenor cu experienţă.
— Aşa e, că tu ai jucat fotbal la „Biruinţa” …
— Şi încă ce fotbal! se umflă Șeful de mîndrie, uitînd ce gîndise înainte.
— Mă rog, mă rog… Şi ceai de gînd să faci?
— Să citesc ca un şcolar seara acasă, pe aici, în pauze, cînd pot. Termenul e scurt şi puştii vor să cîştige campionatul cu orice preţ!
Lăcătuşul clătină din capul cărunt:
— Om bătrîn eşti tu sau ce eşti?
— De ce te miri atît? Îmi mai place fotbalul şiacuma. Ştii bine că el este o boală de care nu scapi niciodată. Sînt foarte fericit că băiatului meu i sa transmis acest talent. Dar lui nu io pot spune, mie frică să numi facă vreo poznă cu învăţătura. E bun şi sportul, dar după ce stai bine la gramatică sau la ce învaţă ei acolo…
Acum, la drept vorbind, măsurile luate de căpitanul „Valvîrtejului “erau exagerate. Ar fi fost mai practic să iasă cu ei undeva pe un teren şi săi înveţe cîteva lucruri elementare: pasul, stopul, cum să tragă la poartă… Tactica mai tîrziu…
Da, dacă te luau puştii la întrebări? Pentru că, probabil, citiseră înaintea lui cartea. Ce săi spui, de pildă, despre „Mişcarea jucătorilor fără minge”. Ia să vedem ce scrie aici!
Şi, uitînd de ceilalţi, Şeful băgă nasul în cartea cu copertă albastră. „În timpul jocului, indiferent de post, atacantul trebuie să se mişte mai mult fără minge”, citea.
Bine zis! Şi mai departe: „Jucătorul aleargă alături de coechipierul care conduce mingea pentru a putea intercepta…”
Toate astea trebuiau băgate la cap şi pe urmă predate copiilor. Un campionat nu se cîştigă chiar atît de uşor!

*

Cîteva seri. Şeful fusese găsit de către Nicu citind. La început tata se ruşinase, dar, nemaiputînd să ascundă, mărturisise în cele din urmă:
— Nu merge, învăţ foarte greu, o să mă fac de rîs!
Băiatul avea şi el mîndria lui. Un tată ai, ori dacă şi acela se face de rîs în faţa colegilor tăi de echipă, mai bine săl ţii acasă! Şi, ca măsură de siguranţă, Nicu începu săl „asculte” ca la şcoală. Cu prilejul acesta, învăţa şi el cîte ceva. Barem dacă nu joacă prea bine, cel puţin să ajungă un teoretician ca lumea! Să vadă el, Romică Şaibă, că ar trebui să se gîndească la alt ajutor de căpitan de echipă!
O fi şi Clipici bun, dar dacă nu ştia cum se face marcajul în sistemul WM, degeaba se numea adjunct!
Campionatul ăsta îi dăduse bătaie de cap şi mamei. Noaptea, Şeful începuse să vorbească prin somn. Dimineaţa ea îl certa cu o privire blîndă, mustrătoare:
— Ceaveai azinoapte cu mine de nu mă lăsai să dorm?
— Nu te lăsam să dormi?
— Da. Îmi explicai nu ştiu ce în legătură cu controlul unei mingi, sau aşa ceva…
Asta era bună! Nu mai lipsea decît să înceapă să alerge prin odăi ca somnambulii! Şeful se roşise şi îngînase o scuză:
— Am o preocupare de care nu mai scap.
— Mi se pare că Nicu ţia întors capul cu fotbalul lui. Ar trebui să te mai astîmperi la vîrsta ta!
El no mai ascultă. Îl chemă pe băiat aproape şil întrebă:
— Ascultă, crezi că prietenii tăi nor să rîdă de mine?
— De ce să rîdă, tată? se miră băiatul.
— De explicaţiile pe care o să le dau.
— Nu cred. Vorbeşti destul de bine. Se cunoaşte că ai cunoştinţe despre fotbal, dar mi se pare că eşti cam timid.
Şeful rîse încurcat. Ajunsese să audă de la copilul lui vorbele astea! Ce mai generaţie de îndrăzneţi! Vorbeau ca şi cînd ar fi oameni mari. La vîrsta lui nici nu deschidea gura. Şi iauzil pe Nicu: „Eşti cam timid! “O să vadă el că nu e de loc timid şi că o săi alerge pînă o săi facă să nuşi mai simtă picioarele. Antrenorul lui, pe timpuri, aşa spunea: „Totul e să ajungi tu înainte la balon, nu adversarul”.
Şi înainte de a adormi, tata repeta în gînd cele învăţate:
„Schimbul de locuri, adică orice schimbare în sistemul de joc al atacanţilor, trebuie să pornească din iniţiativa jucătorului plasat mai în urmă…”
Vor pricepe oare micuţii fotbalişti lecţiile acestea? Nu se putea să nu priceapă! Nicu îl ameninţase o zi întreagă că no săi spună un cuvînt despre amenajările pe care le făcuseră la solariul „Steaua”, baza lor de antrenament, şi, în cele din urmă, nu mai răbdase şi mărturisise totul. Căpitanul ăsta al lor, Romică Şaibă, nu se juca dea campionatul! Părea plin de iniţiativă, nuşi pierdea timpul!
Şi iar îl apucă îngrijorarea. Oare nu uitase să pună un stop, să lovească bine mingea cu piciorul?


capitolul XIII

NIŞTE OAMENI LINIŞTIŢI

„Turcaleţul” o pornise încă de dimineaţă la pescuit.
„Ce griji să mai ai! Anul şcolar se terminase, note bune luaseră, nu aveau nici un corigent, echipa era completă; şase inşi pe muchie. Să tot vină campionatul ăla despre care se vorbea atît! Premiul îl avem în palmă! Pentru că, dacă stai să judeci, cine putea să mai aibă vreo pretenţie? Tata Noe? Păi „Rîndunica „ştim bine ce păţise: unul dintre cei mai buni jucători ai echipei o să stea pe tuşă şio să se uite! Regulamentul era regulament, nul putea călca nimeni! Sile avea o notă proastă la fizică, trebuia să tocească toată vara. Ia săi vedem acum pe cei dintra cincea, ceor să facă? Cît despre savanţii dintra şaptea, cu ei nici nu se stă de vorbă! Să mai înveţe fotbal şi pe urmă… Păi au ei o extremă dreaptă ca Gică? Au un fundaş ca Furnică? De unde să aibă, poate să tîrguiască unul…”
Cam aşa gîndea Ştefan în dimineaţa aceea de vară, umblînd pe malul lacului Herăstrău cu o undiţă lungă de trestie în mînă. Lîngă el fluiera nepăsător Sică. Era cam netuns, căpitanul „Turcaleţului” îi şi spusese, cum îl văzuse:
— O să facem o colectă să strîngem bani săţi dăm să te duci la frizer…
În spate veneau ceilalţi: Sandu, în nişte sandale roşii, noinouţe; Furnică, atunci ras pe cap pentru căi cădea părul; Gică, stropit tot pe faţă cu apă, cu buzunarele pline de pietre, şi Ghinea, care aducea cutia cu rîme. Undiţe nu aveau decît trei din ei. Două erau foarte scurte, aşa ca să treacă neobservate de către paznicul parcului, pentru că pescuitul nu era permis decît cu autorizaţie. Cea a lui Ştefan era demontabilă, adică se putea desface în două bucăţi la nevoie.
De cînd aşteptau ei ziua asta fericită! Să pescuieşti o dimineaţă întreagă, e ceva! Numai să nu vină miliţianul din post şi să le tulbure îndeletnicirea plăcută! Pentru a preîntîmpina orice surpriză, Ştefan organizase paza: Gică şi Sandu rămăseseră pe margini, pîndind cărarea pe care putea să apară cineva. Dacă se zărea ceva suspect, nu aveau decît să ascundă trestiile în iarbă. Cutia cu rîme era pitită încă de acum întrun loc sigur. Aduseseră cu ei şi o plasă în care au ziare, un borcan plin pe jumătate cu apă pentru ţinerea peştilor şi cîteva undiţe de schimb ascunse în pantalonii lui Furnică.
Undiţe, vorba vine, pentru că, în realitate, aveau nişte ace la capăt, din care de cele mai multe ori peştii scăpau cu rîmă, cu tot. Pentru pescarii amatori erau însă bune.
Ca la vreun ceas de la sosirea pe malul lacului, Gică aduse vorba şi despre campionat:
— Noi nu mai facem nici un antrenament? Nu mai este chiar atît de mult pînă o să înceapă competiţia organizată de „Tînărul dinamovist “.
Sică şi Ghinea rîseră:
— Ţio fi teamă?
— De cine sămi fie teamă?
— De tocilari!
Ştefan, care tocmai prinsese un peştişor auriu ce se zbătea la capătul undiţei, spuse batjocoritor:
— Nau ei zile să marcheze vreun punct „Turcaleţului”! În ceea ce mă priveşte, mă angajez pentru două goluri de meci, dar ştiţi boboc!
— Şi eu cîte unul! promise Sandu la rîndul lui.
— Tu nu vezi că noi nici navem nevoie de rezerve, măi Gică? Ar trebui să ştiţi că numai „Rîndunica “nea bătut o singură dată sau de două ori şi atunci de ce? Ia spune, Furnică!
— Pentru că tu erai lovit la picior.
— Asta e! Or acum cei dintra cincea vor vedea cu cine au dea face… Nui mai iertăm!
Gică privea borcanul în care ţineau peştii prinşi.
— Totuşi, cîteva antrenamente nar strica de loc.
— Eh, şi tu! Eşti pesimist! Cine ştie fotbal, ştie şi fără antrenament. Vorbeşti ca şi cînd ai crede că unul care înoată, poate să uite peste noapte lucrul acesta!
Ştefan aruncă nepăsător undiţa în apă. El era golgheterul echipei. De cînd se înfiinţase „Turcaleţul” şi pînă azi, marcase aproape o sută de goluri, adică mai mult decît marcau jucătorii cu renume. De aceea nu era prea bine săl contrazici. Lui i se mai spunea de către unii „nassus”. E drept că era cam încrezut, dar avea pe ce. Ştia săţi dea un pas, ştia să tragă bine în minge, era – întrun cuvînt – un jucător adevărat. Unii se şi mirau de ce nu joacă încă la o echipa de pitici. Toţi credeau că odată cu întrecerea aceasta va fi invitat să joace la „Tînărul dinamovist “. De altfel, pentru asta se şi dădeau premiile acelea. Ei o ştiau bine. Scopul nemărturisit al competiţiei era selecţionarea de jucători…
Şi, pentru că veni vorba de fotbal, Furnică nu scăpă ocazia să se laude:
— Eu mă simt întro formă, ştiţi, aşa, brava…
(Cuvîntul acesta era superlativul pentru Furnică. Dacăi plăcea o dulceaţă, apoi aceea era o dulceaţă brava, dacă văzuse un meci care îl interesase, apoi meciul acela fusese meci brava.)
Ştefan, care nu prea suferea să fie şi alţii mai buni ca el împrejur, îl luă peste picior:
— Ce tot spui? Poate tot întro formă ca aceea de la ultimul meci, cînd ai făcut gaură în teren trăgînd cu ciocul în pietriş!
Rîsul celor din jur îl opri pe băiat. De mult nul avea el la suflet pe „nassus “. „Lasă, gîndi, o să vină ea ziua în care o să mai auzi de mine, cînd o să joc mai bine decît tine! “Şi ziua asta o să fie chiar ziua începerii campionatului, cînd no săi dea nici o minge pas! Să se înveţe minte săşi mai bată joc de colegii lui de echipă!
Încă de multă vreme Furnică începuse să şoptească la urechea celorlalţi:
— Nu vi se pare că Ştefan o cam face pe vedeta?
Sigur că observaseră. Ştefan era căpitanul echipei şi pe bună dreptate, fiind cel mai bun jucător. Să poftească şi alţii să joace ca el şi pe urmă să aibă pretenţii! Ce săi faci, celor buni trebuie să le suporţi orice capriciu…
Gică îşi aduse aminte de ceva:
— Mă băieţi, de altfel, deabia aştept campionatul ăsta. Aţi uitat ce neau făcut tocilarii? Cum neau trimis tocmai în pod să cărăm scheletul? O asemenea insultă se plăteşte scump.
Ştefan ceru lui Ghinea o rimă.
— Lasă că le plătim în goluri…
— Ar trebui să le trimitem un mesaj, spuse şi Sandu.
— Ce mesaj?
Aşa, un fel de scrisoare în care să le arătăm cine sînt ei în realitate şi cine sîntem noi…
— Bună idee! aprobară cîteva glasuri.
— O scrisoare în care să le înşirăm toate rezultatele obţinute pe terenul de sport, să ştie cu cine vor sta faţăn faţă, adică să băgăm puţin sperieţii în ei…
— Se aprobă? rosti căpitanul echipei, dar cine se duce cu ea la tocilari?
Se gîndiră.
— Îl trimitem prin poştă. Ştiu eu adresa lui Romică Şaibă, zise Furnică.
— Perfect! Ar trebui să ne apucăm să scriem chiar acum, tot neam plictisit de atîta pescuit…
— Cine are un creion? întrebă Gică.
— Eu.
— Şi o hîrtie?
— Tot eu.
Sandu se scotocise prin buzunare şi găsise hîrtia şi creionul.
— Bani de timbre există?
— Există!
— Daţi uneltele încoace! ceru Ştefan. Dacă nu vo place ceam să le scriu mamelucilor, să nu mă mai numiţi căpitanul vostru…
Şi uitînd de undiţă ca săi vină inspiraţia, băiatul privi cîteva clipe cerul luminos de vară pe care se alergau nori albi.


capitolul XIV

O SCRISOARE CARE AR SCOATE DIN SĂRITE ŞI PE UN MORT

Romică Şaibă dormise prost în noaptea aceea. Încă de dimineaţă avusese mai multe semne că o să i se întîmple ceva neplăcut. Cînd plecase la antrenament, prin faţă îi tăiase drumul o pisică neagră.
— Prostii! zisese. Doar nu sînt babă să mă iau după toate fleacurile!
Da, dar uite, acum i se bătea ochiul stîng. Iar se prostea. Şi ce dacă i se bătea ochiul stîng? Asta era din pricina unui muşchi obosit. Clar ca ziua.
Era şi puţin ostenit din pricina antrenamentului. Tatăl lui Nicu Ştafetă îşi luase rolul de antrenor în serios. Îi alergase azi pînă nu mai ştiuseră cum îi cheamă. Unde mai pui sprinturile din cincizeci în cincizeci de paşi? Dar tot era bine! După încă trei antrenamente ca astea avea să se simtă cu toţii uşori ca fulgul. Săi vedem pe gînsacii de la „Rîndunica” …
La poartă bătea cineva.
— Poşta!
Romică alergă să ia scrisoarea.
— Cinei tovarăşul Şai… bă. Parcă aşa scrie pe plic.
— Cum?! tresări băiatul.
— Şaibă. Romică Şaibă, căpitan…
— Eu, eu sînt!
— Poftim, aveţi o scrisoare, spuse poştaşul neîncrezător, îndesînduşi mai bine şapca pe frunte. Trebuie numai să semnaţi de primire…
— Să semnez?
— Da. E recomandată.
Scrisori, şi încă recomandate, nu prea primea Romică. Privi scrisul de pe plicul galben şi căută săl recunoască. După adresă nu putu fi decît al unui coleg carel ştia pe numele de Şaibă. Firesc ar fi trebuit să i se scrie pe numele Romică Dragii.
Luă plicul şi iscăli. Omul care aducea scrisorile se uită la hîrtie şi păru puţin mirat:
— Parcă scrie altfel aici, nu vă cheamă Şaibă?
— Nu. Asta e porecla. Aşa mi se spune la şcoală… Sînt căpitanul unei echipe de fotbal.
— Aha, făcu poştaşul, totuşi nar strica dacă aţi pune şi o paranteză în care să însemnaţi şi porecla dumneavoastră, nu de altceva, dar să nu avem vreo reclamaţie…
Băiatul adăugă cam cu neplăcere şi restul. Poştaşul salută şi se îndepărtă. Romică nu mai avea răbdare. Rupse plicul şi, după ce citi cîteva rînduri, păli. Asta era va să zică cu semnele! Citi pe nerăsuflate şi, cînd termină, scrîşni din dinţi:
— Ah, o să plătiţi măgăria asta, o să plătiţi! repetă înverşunat.
Clipici stătea la trei case de el. Avea un telefon secret peste plopii curţilor vecine. Dacă trăgea de o sîrmă, un ciocănel bătea semnalul în camera ajutorului de căpitan.
În trei minute Clipici sosi gîfîind. Semnalul era drastic: alarmă!
— Cei? întrebă încă de la poartă.
— Vei vedea. Dă veste să se adune toată lumea.
Pe jucătorii „Valvîrtejului “îi puteai strînge întro jumătate de ceas. Clipici ţinea în magazie o bicicletă veche, pe care nu o întrebuinţa decît la ocazii mari. Avea un cauciuc plesnit şi chiar şaua era cam şuie dar, la nevoie, mergea. Nu mai aşteptă să i se spună de două ori şi se sui pe ea. Cel mai departe stătea Sergiu Marcă poştală. La el se duse întîi. Tocmai pleca de acasă. Bineînţeles că lăsă totul baltă şi se îndreptă spre sediul echipei. Pe Bolidu’ Clipici nul găsi. O vecină îi spuse că e plecat cu mama lui în oraş după tîrguieli. Cu ceilalţi fu mai uşor. Blondu’ şi Micu voiau să se ducă la patru la cinema şi pînă atunci jucau şah în grădina casei. Vizionarea filmului se amînă pentru altă dată.
Micu Ştefan întrebase tot drumul:
— Cei frate? Ce sa întîmplat? Să stea motanul în mustăţi dacă nai o figură care te sperie.
— Nu ştiu nimic, nauzi? Căpitanul a sunat la „telefon” atenţie, alarmă! Mam grăbit să vin şi ma trimis după voi. Mai mult nu ştiu, poţi să mă tai.
Ultimul pe la care trecu fu Miţă. Acesta făcuse baie şi nu prea se îndemna să meargă. Se codea.
Clipici nu avea timp de explicaţii. Trecu la ameninţare direct:
— Treaba ta, nu veni şio să vezi pe dracul! Întîi că te pune la amendă. Al doilea că te dăm afară din echipă. Nu uita că avem două rezerve…
— Nu pot, zise Miţă, o să răcesc la cap şio să mă bată mama.
— Cum o să răceşti la cap pe căldura asta?
Adevărul era că nu părea destul de cald. Vara asta fusese o vară foarte răcoroasă.
— Bine, vin, stai sămi iau o bască!
— Haide mai repede, te duc pe cadru, toţi ceilalţi ne aşteaptă… Nu e timp de pierdut!

*

În magazia tatălui lui Romică stăteau toţi, ciorchine, privindul pe căpitan cum se frămînta. Şaibă se plimbă din colţ în colţ. Nu scotea nimeni un cuvînt. Cînd apăruseră, în sfîrşit, şi Miţă cu Clipici, oftară uşuraţi. Aveau să afle, în sfîrşit, taina.
— Bolidu’ unde este?
— A plecat în oraş cu mama lui după tîrguieli.
— Iai lăsat măcar un bilet?
— Ce bilet?
— Ce bilet, ce bilet, îl strîmbă Romică. Eşti, să nu mai spun ce eşti! Trebuia săi laşi un bilet să vină aici. Chiar dacă sosea mai tîrziu, tot era bine. Sînt lucruri grave… Pentru neglijenţa ta, te amendez. Cinci lei. Micule, îl execuţi! Pînă mîine, la ora asta, trebuie să depună suma la casieria clubului. Sa înţeles?
Clipici vru să protesteze:
— Mă grăbeam şi nu mai era timp de scris scrisori!
— Gura! Dacă mai protestezi, măresc amenda. Mai bine ia şi citeşte rîndurile astea.
Şi, cu un gest scurt, îi întinse scrisoarea primită. Adjunctul citi în gînd cîteva rînduri, strînse buzele, vru să spună ceva şi pe urmă privi la Romică:
— Cei asta?
— Citeşte cu voce tare, să audă şi ceilalţi?
— „Către aşazişii jucători de fotbal ai echipei «Valvîrtej”.
— Aşazişii! protestă Nicu Ştafetă. Bine am mai ajuns!
— Uitaţi, e scris negru pe alb……
— Citeşte mai departe!
— „Căpitanul echipei «Turcaleţul» trimite salutările sale căpitanului echipei – «Valvîrtej» … îngînă cu glas sugrumat Clipici.
— Aici au întorso!
— Gura! Ascultaţi!
— „Întrucît ziua începerii campionatului se apropie, conducerea echipei noastre a hotărîi să vă transmită alăturat palmaresul, ca să ştiţi ce adversari veţi întîlni (dacă mai e cazul sări întîlniţi)”.
— Asta e o batjocură fără margini! strigă Blondu’.
— Staţi. Citeşte şi palmaresul…
Clipici netezi hîrtia să vadă mat, bine:
— „Turcaleţul” – „Săgeata” 10–1.
„Turcaleţul” – „Echipa străzii DavidTică “4–0.
„Turcaleţul” – „A. S. Bărbosu” 8–5…
— „Bărbosu” este unul care lucrează la institutul agronomic, spuse Miţă atotştiutor, stă pe strada Mihail Cornea şi deaici numele echipei…
— Citeşte, citeşte, făcu Şaibă, furios. Nul mai întrerupeţi.
— „Turcaleţul” – „Cartierul Steaua” 7–7,
„Turcaleţul” – „Grant” (selecţionata de pitici) 3–2.
„Turcaleţul” – „Băneasa” (deplasare) 4–4.
„Turcaleţul” – „Rîndunica” 5–5, 6–4 şi 1–1.
— Dar cînd au luato pe coajă nu scriu în palmaresul lor! Lăudăroşii! Nu lear fi ruşine! spuse cu ciudă Nicu Ştafetă.
— Gura! Mai departe, Clipici!
— „Turcaleţul” – „Podul Constanţa” 14–14 (din cauza arbitrului care a ţinut cu ei).
„Turcaleţul” – „Şoseaua Măgurele” (deplasare) 9–3.
„Turcaleţul” – „Valvîrtej” (nu mai e cazul să scriem scorul).
— Mai citesc? întrebă Clipici.
— Citeşte, spuse Romică, vrînd să bea împreună cu toată echipa sa paharul pînă la fund.
— „În urma atîtor victorii pe care echipa noastră lea avut în faţa unor formaţii renumite, conducerea «Turcaleţului» socoteşte că e de datoria sa să înştiinţeze pe cei cu care se vor întîlni. Sfatul nostru este acesta: ori să vă antrenaţi ca lumea, pentru a nu vă face de rîs în faţa profesorilor şi a antrenorului de la «Tînărul dinamovist» …”
— Ce miloşi sînt, săracii!
— Lasă că learătăm noi!
— „…ori să nu vă mai prezentaţi la meciul de campionat, pentru că e mai onorabil să pierzi cu 3–0 (forfait) decît la un scor astronomic!!!”
Urmau după aceea cîteva „saluturi” de la jucătorii „Turcaleţului”. Clipici le citi perind:
— „Vă dăm şapte înainte”, semnat Sandu.
„Ar fi bine să vă rugaţi de mamele voastre ca să nu vă lase să veniţi La meci”, semnat Sică.
„O să vă culegem de pe jos”, semnat Furnică.
„400–0!” semnat Gică.
„Nu uitaţi contabilul! “Ghina.
Clipici se aşeză pe o buturugă. Îşi şterse sudoarea de pe frunte şi oftă.
— Vă place? tună Romică.
— Ar trebui să le răspundem…
— Staţi, că mai este şi o semnătură generală, zise Clipici, care mai ţinea paginile scrisorii în mînă. Ia uitaţivă ce scrie aici: „Echipa «Turcaleţul» în cantonament, undeva pe malul lacului Herăstrău”.
— Sînt în cantonament dumnealor!
— Şi trimit scrisori batjocoritoare adversarilor...
— Trebuie să leo plătim!
— Da, dar cum?
— Învingîndui, scoţîndule penele astea una cîte una.
— Uşor de zis, greu de făcut…
Romică Şaibă se înfurie:
— Adică de ce să fie atît de greu de făcut? Nu uitaţi că în ultimul timp neam ţinut de antrenament şi, dacă tragem cu dinţii tot aşa, or să aibă dea face eu noi. Băieţi, nu ne rămîne decît un răspuns de dat acestor înfumuraţi: săi batem pe teren, să le scoatem, din cap că sînt mai buni ca noi; sa înţeles?
— Daaa…
Cu toate acestea, seara, jucătorii „Valvîrtejului “fură posomorîţi. Romică se plimbă multă vreme prin odaia lui, făcînd calcule şi gîndinduse în ce formaţie ar trebui să se joace în campionat. Bolidu’ îşi închipuia cum iar sta pe extrema stîngă, dacă ar fi fost introdus în formaţie. Cît despre Blondu’ acesta nu adormi decît foarte tîrziu şi avu un vis ce merită a fi povestit. Se făcea că el, cu Nicu Ştafetă, erau întro corabie pe lacul Herăstrău. Îi căutau pe cei de la „Turcaleţul “şii găsiră întradevăr sub un pom, prinzînd peşte. În cîteva clipe echipajul corăbiei îi luă pe toţi prizonieri. Nu lipsea nimeni. Era şi Ştefan, şi Furnică, şi Sandu, şi Gică, şi Ghinea, şi Sică. Ţipau ca din gură de şarpe, dar zadarnic, pentru că nui lăsară. Şi, mergînd ei cu corabia aşa, ieşiră în Oceanul Atlantic. Aici dădură de o insulă pustie, pe ţărmul căreia urlau animale fioroase. „Turcaleţul “fusese debarcat în cîteva minute pe nişte plute şi corabia lui şi a lui Nicu Ştafetă se îndepărtase repede, lăsîndui pe cei dintra şasea pradă oceanului şi animalelor de pe insulă.
Din păcate nu toate visele se împlineau şi băiatul se trezi. Nu se afla pe nici o corabie, ci în patul lui. Şi, pînă adormi din nou, repetă cu înverşunare în gînd:
„Dacă nui batem, înseamnă că sîntem nişte proşti care merităm dispreţul lor… “


capitolul XV

LĂUDĂROSUL

Era întro vineri, pe seară. În faţa unui cinematograf de cine dă grăsanul? De Nelu Cotcodac dintra cincea.
Lui Nelu i se spunea Cotcodac pentru că era tuns ca un cocoş, adică avea pe frunte un smoc de păr ce aducea cu o creastă. Pe ceafă se tundea întotdeauna numărul zero, şi fără smocul acela de păr carei aluneca pe frunte nu se simţea bine.
Bolidu’ fluiera cu mîinile în buzunare. Se întorcea de la un antrenament Avea cinci lei şi tocmai voia să între întro cofetărie săşi cumpere porţia de bomboane.
— De unde vii? îl întrebase Nelu.
— Eh, făcuse grăsanul întro doară.
— Spune, că no fi secret!
— Mai ştii!
Cotcodac clipise nedumerit. „Ia te uită la ăsta, o face pe misteriosul!” gîndise.
— Parcă ai tras la plug!
— Cine ştie!
Lui Nelu nui plăceau tainele. Şi pentru că avea 10 lei, atunci căpătaţi de la mama lui, îi spuse celui gras:
— Fac cinste! Nu intri cu mine?
— Ba da, primi Bolidu’.
Deschiseră uşa cofetăriei în faţa căreia se opriseră.
— Ce vrei? întrebă Cotcodac.
— Aş vrea o îngheţată cu fistic!
Îşi făcuse socoteala că îi rămîn cei cinci lei pentru bomboane de ciocolată, pe care le putea cumpăra de la altă cofetărie după despărţirea de Nelu Cotcodac.
Vînzătoarea le puse în faţă îngheţatele. Ochii Bolidului sclipiră de poftă.
— Îţi place şi ţie tot cu fistic?
— Cum să nu! Moartea mea…
Cînd terminară, Nelu îl întrebă:
— Mai am cinci lei, poate mai vrei ceva…
Grăsanul nu ştia că se lăsa cumpărat.
— Aş mai vrea o sută de grame de bomboane de ciocolată…
Cotcodac ceru şi bomboanele.
— Şi… cum spuneai?
— Nu spuneam nimic.
— Aşa e… De unde veneai?
Cînd cineva te tratează cu o îngheţată cu fistic şi cu o sută de grame de bomboane de ciocolată nu poţi să fii nepoliticos şi să nui răspunzi.
— Uite ce e, dar juri că nu spui la nimeni, Nelule?
— Dacă nu e voie să mai ştie cineva, nam să spun la nimeni.
— Bine…
Grăsanul răsuflă cu greutate. Bomboanele din pungă se isprăveau. Poate că dacă afla totul, Cotcodac avea săi mai cumpere o sută de grame de bomboane de ciocolată. Tarei mai plăceau!
— E un mare secret!
— Nu mai spune!
— Da. Dacă află Romică Şaibă că lam trădat, sa terminat cu mine, mă scoate din echipa de fotbal!
Nelu făcu ochii mari şişi ascuţi urechile.
— Deci e ceva în legătură cu echipa de fotbal!
— Taci, vorbeşte încet să nu neaudă cineva…
— Cine să neaudă?
— Mai ştii! Poate mă cunoaşte careva şi mă spune lui Şaibă: „Ştii, lam văzut pe Bolidu’ la o cofetărie cu Nelu Cotcodac. Vorbeau nu ştiu ce despre fotbal…” Atît îmi trebuie!
— Bine, vorbesc mai încet. Spune! încuviinţă celălalt.
— Viu de la un antrenament…
— Cum, voi faceţi antrenamente?!
— Şi încă de cînd! Dinainte de examene! Trebuie săţi spun că, la drept vorbind, în campionatul ăsta care o să înceapă foarte curînd, vă ţinem în buzunar…
— Voi?
— Noi!
— Pe „Rîndunica”?
— Pe „Rîndunica” şi pe „Turcaleţul”. Vă facem arşice! se lăudă grăsanul. Poate nici nu ştiţi ce antrenor avem şi ce metode de antrenament…
Lui Nelu Cotcodac i se înroşiră urechile. Să mai fi avut bani îi mai dădea Bolidului o îngheţată cu fistic. Banii îi scotea el de la ceilalţi cînd aveau să audă ce făceau tocilarii.
— Cum, aveţi şi un antrenor?
— Ba bine că nu! Pe tatăl lui Nicu Ştafetă îl ştii?
— Am auzit de el.
— A jucat în tinereţe la „Biruinţa”. Ştie un fotbal de tengroapă… Să vezi ce stopuri pune din aer, pe rist, pe toc, cum vrei. Cît eram eu de tămîios, că mă ştii, să vii săţi fac o demonstraţie…
Asta era mai greu de crezut.
— Mai spune, mai spune, mormăi Nelu.
— Avem şi un manual de fotbal… pentru tactică…
— Ei?
— Dacă vrei, ţil aduc şi ţie după campionat, acum nu se poate…
— Şi e gros manualul ăsta?
— Uiteaşa… şi Bolidu’ puse o mînă sub alta, încît ai fi putut crede că volumul de care vorbea trebuia să atîrne cel puţin zece kilograme.
Nelu îl îndemnă iar:
— Mai spune!
— Spun, dar să nu se afle, că am păţito, mă bat băieţii de nu mai ştiu de mine…
— Cum o să se afle? minţi Cotcodac, care abia aştepta să se ducă săi. povestească lui Uţu cele auzite.
— Facem antrenamente pe solariul „Steaua”.
— Pe Griviţa…
— Neam construit şi o poartă de scînduri cu careuri numerotate, pentru precizie. Avem capre de sărit obstacole, aparat special pentru antrenamentul cu capul, ce ştiţi voi…
Îngheţase inima în Nelu, Tocilarii nu se jucau!
— Aparate?
— Da, aparate. „Statul nostru major” a fost în mod special la „Dinamo “pentru asta...
— Te pomeneşti că atunci cînd sa întîlnit Sile şi Uţu cu ai voştri!
— Chiar atunci.
— Ptii, dar proşti mai sîntem…
— Ce să vă fac? spuse superior grăsanul, înghiţind ultima bomboană de ciocolată.
— Minge aveţi?
— Avem. Am cumpărat una nouă. Sergiu Marcă poştală şia vîndut colecţia de timbre ca să ne dea bani. (Bolidu’ minţea, pentru că se antrenau cu un balon împrumutat.)
— Nu spui gogoşi?
— Cum o să spun gogoşi?
Cotcodac se frămînta pe scaun, ros de o invidie surdă. Tăcuse şi nu mai asculta ce spunea în continuare grăsanul. În cele din urmă îl întrebă:
— Dar vreun meci aţi făcut?
— Pînă acum am bătut două echipe.
— Pe cine?
— O selecţionată a solariului…
— Cu cît?
— 5–0! minţi Bolidu’ (în realitate scorul fusese 4–1).
— Şi pe mai cine?
— Pe „BanuManta “cu 6–2. Avem cîte cinci plămîni, cum spune Romică Şaibă şi, dacă o mai ţinem aşa, facem şase… Vă aşteptăm cu făraşul!
Era lată! Nelu Cotcodac se înfurie:
— Hai să mergem! De fapt, cu tot antrenorul vostru, o să vă căutăm pe jos. Uiţi că pînă acum „Rîndunica” va bătut cînd a vrut?
— Pentru ca nu luasem măsurile pe care leam luat…
— Vom vedea.
— Atunci rămînem înţeleşi. Nu spui la nimeni…
— Ştii bine că nam să spun la nimeni din moment ce este un secret.
— Bine, la revedere, eu o iau pe aici, şi mulţumesc pentru îngheţată şi bomboane…
— Nui nimic, ai să faci şi tu cinste altă dată!
Pînă acasă, grăsanul mai intră întro cofetărie şişi cumpără încă o sută de grame de bomboane. În schimb, Nelu Cotcodac umblă cîtva timp pe străzi tulburat. Dacă cele auzite erau adevărate, şi Bolidu’ nu putea să inventeze atîtea, situaţia era gravă! Trebuiau înştiinţaţi cît mai repede ceilalţi.


capitolul XVI

ALARMĂ ÎN TABĂRA „RÎNDUNICII”

Dacă fluiera de trei ori, „Rîndunica” se aduna în cîteva clipe. Sediul celor dintra cincea se afla întrun pod al unei case de pe strada Plopilor. Se urca pe o scară şubredă, se trecea printro uşă îngustă cu capul aplecat mult pentru a nu lua pe păr toate firele de păianjen, şi sub un luminator se afla o saltea de paie cam spartă pe alocuri, dacă nu ruptă bine, pe care se aşeza toată lumea.
Cu o seară înainte, Nelu Cotcodac dăduse alarma. Acum, deşi era numai opt dimineaţa, se găseau toţi în jurul lui Uţu.
— Ce sa întîmplat? întrebase Petruş, migălind încă la o ţurcă pe care o făcea fratelui său mai mic.
Mircea se aşeză turceşte lîngă Uţu. Alături de el stăteau Sile, Cornel, Gigi şi Nelu Cotcodac.
Uţu se ridică în picioare şi duse mîna la buze:
— Băieţi, tot ce se va spune aici rămîne între noi… secret. Sa înţeles?
— Înţeles.
— Ştiţi bine că o dată cu terminarea anului, în echipa noastră sau petrecut cîteva lucruri neplăcute: unul dintre noi nu va juca în campionatul pe şcoală care începe peste cîteva zile… Noi nam privit cu seriozitate competiţia. A trebuit ca Nelu Cotcodac să dea din întîmplare peste Bolidu’ pentru ca să afle nişte grozăvii…
— Ce anume? întrebă cu vocea lui ascuţită Petruş.
— Staţi, aveţi răbdare!
— Stăm, uite că stăm…
— Aşadar, noi neam culcat peo ureche. Credeam că vom avea dea face în acest campionat numai cu cei dintra şasea… Bănuiesc că şi voi, ca şi mine, ardeţi de nerăbdare să reprezentaţi Şcoala numărul şapte an campionatul interşcolar pe Capitală…
— Sigur că da!
— Numai că pentru a ne asigura locul întîi ceam făcut?
— Nişte meciuri pe care leam cîştigat.
— Cu cine şi cu cît leam cîştigat? întrebă amărît Cornel.
— Cu nişte pîrliţi, cu nişte copii…
— Aşa este!
— Unde mai pui că juca şi Sile, pe care va trebui săl înlocuim cu rezerva lui!
Se făcu un minut de tăcere.
— Asta nar fi nimic, spuse Uţu, dar altceva mă îngrijorează. De unde noi bănuiam că vom avea adversari numai pe „Turcaleţul “, iată cea aflat Nelu Cotcodac… Ia treci, Nelule, şi spunele!
Acesta se ridică de pe saltea. Era încruntat de parcă ar fi înghiţit sare amară.
— Aseară, zise, pe cînd mă plimbam, cu cine mă întîlnesc? Cu Bolidu’. Era asudat tot. „Cei cu tine? “îl întreb. „Nuţi spui, decît dacămi dai o îngheţată”. Iam dat, pentru că miroseam că este ceva care ne priveşte foarte mult…
— Aşa eşti tu, ai nasul bun! rîse Petraş, scobind încă la ţurca lui.
— După o îngheţată a mai vrut şi o sută de grame de bomboane!
— Tea costat ceva!
— O să contribuiţi şi voi la cheltuielile astea, pentru că a meritat!
— Să ai să iei! rîse Cornel.
— Zii mai departe, Nelule, îl îndemnă Uţu.
— Aşa… Stă el ce stă, mai gustă din îngheţată, pe urmă face ochii mari. Parcă nul ştiţi pe Bolidu’!
— Îl ştim, cum să nul ştim!
— Face ochii mari şimi spune: „Vă luăm pe făraş…” „Ce făraş? “îl întreb eu. „La campionat! Acum avem antrenor…”
Copiii săriră de la locurile lor:
— Au antrenor?
— Şi încă ce antrenor? Pe tatăl lui Nicu Ştafetă, care a jucat la „Biruinţa”, aţi auzit de „Biruinţa”?
Nu auziseră. Nici Nelu Cotcodac nu auzise, dar îi plăcea să se prefacă totdeauna că ştie totul.
— Ehe, o echipă care juca numai cu „Ripensia”, cu „Chinezul” …
— Bă lăudărosule, tu nici nu te născuseşi cînd juca „Ripensia”, îl apostrofă Petruş.
— Ştii că eşti bine? Parcă trebuia să mă nasc pe vremea „Ripensiei” ca să ştiu atîta lucru…
— Lăsaţil să vorbească! îi împăcă Uţu.
— Spune, ce ai mai aflat de la grăsan?
— Întîi şi întîi că şiau cumpărat o minge!
— Bravo lor!
— Sergiu Marcă poştală şia vîndut colecţia de timbre. Asta nar fi nimic. Fac cîte trei antrenamente pe săptămînă. Au jucat şi două „amicale”, în care au învins cu scoruri destul de mari.
— Noi o să facem, începînd de azi, cîte cinci!
— Ce cîte cinci? în fiecare zi o să jucăm fotbal!
strigă Mircea.
— Tăceţi, lăsaţil pe el!
— Mai e ceva.
— Ce?
— Au şi un manual de fotbal după care au învăţat.
O clipă tăcură, uluiţi.
— Tocilarii tot tocilari rămîn! zise silnic în cele din urmă Cornel. Parcă nui ştim? Săi vedem însă pe teren…
— Şi au şi tricouri!
— Tricouri?!! se miră Gigi, că doar no fi luat o mie de lei Sergiu Marcă poştală pe colecţia lui de timbre…
Nelu Cotcodac nu isprăvise:
— Vin la meci în cămăşi albe cu ecusoane.
— Cu ecusoane?!
— Da, veţi vedea, ecusoane de fetru…
— Şi noi ne lăsăm aşa, fraţilor? întrebă Uţu. E în joc onoarea „Rîndunicii”! Ce facem?
Nu se auzea decît vîntul care mişca tabla de pe acoperiş.
— Are cineva vreun tricou?
— Am eu unul galben, zise Sile.
— Nil dai nouă, că tot nu joci.
— Vil dau.
— Şi eu am unul tot galben, spuse Mircea.
— Două la mînă. Mai are cineva un tricou galben?
Petruş lăsase ţurca pe saltea şi se gîndise puţin:
— Mi se pare că am un prieten caremi poate împrumuta un tricou galben.
— Eu am unul cafeniu, se amestecă şi Nelu Cotcodac.
— Ce folos, nouă ne trebuie la fel…
— Să le vopsim pe toate întro culoare, propuse Gigi.
— Cum o să faci dintrun tricou cafeniu, unul galben…
— O să ne mai gîndim!
— Ce păcat că nu nea venit nouă mai înainte ideea cu cămăşile…
— Şi cu ecusoanele ce facem?
Uţu era supărat:
— Prea vreţi săi imităm. Nare nici un rost.
— Atunci dă o idee!
Mircea găsi numaidecît:
— Ne facem fiecare cîte o tichie de bumbac.
— E bine. Bravo, Mirceo!
— Ce culoare?
— Albastră.
— Bun!
Gigi îi opri:
— Vouă vă este uşor. Aveţi mame, aveţi surori, dar eu? Mie cine sămi facă?
Băieţii uitaseră că Gigi nu are nici mamă, şi nici soră.
— Las’ că aduc eu două, spuse simplu Cornel. Am două surori. Fiecare are sămi facă cîte o cipilică…
Nelu Cotcodac şiaduse aminte că încă nu le spusese totul!
— Staţi, că nam terminat! Am uitat cei mai important: au aparate de făcut antrenament…
Petruş trînti de pămînt ţurca la care lucra:
— Ce fel de aparate?
— Nu ştiu, nu am idee. Bolidu’ zicea că au fost la „Dinamo” în mod special pentru a vedea totul…
— Şi noi, proştii, care am crezut că au pierdut tramvaiul! exclamă Uţu.
— Ştiţi unde fac antrenamente?
— Da. Pe solariul „Steaua”.
— Undei asta?
— Pe Griviţa.
— Cam departe. Cine se duce pînă acolo?
Copiii se gîndiră.
— În nici un caz unul pe care lar putea recunoaşte.
Uţu îşi aduse aminte că are un prieten mai mare care învăţa la altă şcoală.
— Îl trimit pe Mihu Brînduşa. Are şi bicicletă şi se pricepe şi la fotbal. Pe el nau de unde săl ştie!
— Bună idee! Să nu uite săşi ia un creion şio hîrtie pe care să deseneze instalaţiile…
— Pînă atunci ar trebui să ne antrenăm mai stăruitor. E destul de tîrziu de altfel, nu mai sînt decît cîteva zile pînă la începerea campionatului. Dacă vom face antrenamente zilnice, vom fi în formă. Ce spuneţi?
— Chiar acum ar trebui să plecăm, propuse Cornel.
— Să mergem!
— Şi minge?
— Găsim. Nu uitaţi că tocilarii vor să neo ia înainte şi asta nu se poate. Ar fi ruşinos…
— Celor dintra şasea le spunem?
— Ce, sînteţi proşti? zise Gigi. Nu uitaţi că ei au echipa completă, pe cînd noi…
Sile privea amărît scara podului.
— Mai merg şi eu?
— Mergi, ce ai de pierdut?
— Dar tot nam să joc…
— Nui nimic, nuţi strică un antrenament în plus…

FETELE

Uiteaşa se întîmplă în lumea asta! E greu să ţii un secret… Sergiu Marcă poştală nu mai purta ochelari şi începuse să nuşi ţină nici gura. Pentru că se terminaseră cursurile nu mai avea cum so însoţească pe Maria seara acasă, so apere de cîini. Dar, din cînd în cînd, mai din întîmplare, mai cu voie, fata îi ieşea înainte de la o vreme. Îl privea foarte mirată. Parcăi lipsea ceva lui Guadelupa. Se tot întreba: cînd îi stătea mai bine, cînd purta teribilii ochelari cu ramă groasă, neagră, sau acum, cînd chipul i se subţiase parcă? Ochii scormonitori ai Mariei nul slăbeau şi Sergiu ghicise în cele din urmă.
— De ce te uiţi aşa la mine? o întrebase.
— Undeţi sînt ochelarii?
Iată de unde începuse „trădarea”, cum avea so numească în sinea lui Sergiu peste cîtva timp. Să nui răspundă, nu se putea. Cear fi crezut fata? Şi unde mai pui că îl şi mînca limba şi ar fi vrut să se laude… Dacă nui explica, adio cu plimbările lor spre seară. Cine o săi mai împrumute cărţi? Şi doar acum două săptămîni îi promisese pe Jules Verne, e drept întro ediţie mai veche, găsită prin biblioteca de acasă, dar Jules Verne!
— Uite, am săţi spun, făcu în cele din urmă Guadelupa. Însă acest lucru trebuie să nu mai fie aflat de nimeni…
Genele Mariei bătură repede. Se apropie de el, ca şi cînd ar fi vrut săşi plece urechea, să nul silească pe băiat să vorbească cu voce tare ca să fie auzit şi de altcineva.
— Îţi promit.
— Bine.
Sergiu se înveseli, ca atunci cînd le mărturisise prietenilor săi că poartă ochelari degeaba.
— Ştii, de fapt eu văd foarte bine şi fără ochelari.
— Ce spui?! făcu Maria, surprinsă şil privi dezamăgită.
— Da. Voiam numai so fac pe interesantul.
— Deci teai prefăcut? Mai minţit? Pe mine, pe prietenii tăi?
În glasul fetei era ceva carel îngheţă pe Guadelupa. Şi doar se mai văzuseră de atîtea ori, şi ea nul întrebase nimic despre ochelari! Poate nu băgase de seamă, poate crezuse că sînt undeva la reparat…
— Eşti supărată pe mine pentru asta? întrebă băiatul, cu teamă.
— Sigur că sînt! Ce fel de prieten îmi eşti dacă mă minţi? Mie ai fi putut sămi spui…
Era adevărat. Dar iar mai fi împrumutat cărţi în cazul acesta?
Crezuse totdeauna că Maria stă de vorbă cu el din cînd în cînd, adică de mai multe ori, numai pentru căl bănuieşte cu adevărat un tocilar, care roade nu numai cărţile de şcoală, ci şi pe cele de literatură. Ea era cea mai bună elevă din clasa a şaptea la limba română şi se spunea că ştie toate poeziile lui Eminescu pe dinafară. La examenul pentru admiterea în clasa a opta fusese felicitată de profesori pentru răspunsurile date. Ei, ce te faci, Sergiule?
În primul moment, băiatul vru să nege, să spună că de fapt acum minţea, pentru că în realitate este miop, nu vede la doi paşi. Ochelarii îi mai păstra acasă întrun sertar, nu era greu săi pună din nou pe nas, să se prefacă, dar cine o săl mai creadă? Primul lucru pe care lar face Maria ar fi acela de ai pune la ochi, şi atunci sar vedea limpede că sticlele lor sînt de fapt nişte biete geamuri ce nu măresc de loc. Pe urmă cum te descurci cu băieţii? Ce ar spune Romică Şaibă? Lar da afară din echipă cît ai zice peşte. Şi asta nu se făcea! Mai bine să se supere Maria decît săşi lase echipa tocmai acum, cînd se simţea în formă. Le va arăta el puştilor că din ochelarist şi tocilar a devenit un half centru nemaipomenit.
Tăcerea se prelungea. Maria părea supărată. Deşi era legat de jurămîntul făcut în faţa echipei, trebuia săi spună pentru ce a renunţat la ochelari!
— Vrei să mă asculţi? întrebă, apucîndui uşor braţul.
— Nu vreau să ascult nimic şi am să plec acasă!
Încă un minuni, ce un minut, o secundă, şi Maria ar fi plecat. Era vacanţă, putea să părăsească Bucureştiul, cînd so mai vadă? La toamnă, dar atunci era prea tîrziu, ea va învăţa la altă şcoală, nu vor mai avea drum împreună, o vor muşca seara cîinii, cine săi ducă servieta? Se adunau prea multe. Sergiu Marcă poştală se hotărî. O opri aproape cu violenţă şii spuse:
— Maria, nu mai e mult şi va începe campionatul de fotbal pe şcoală. Joc şi eu! Băieţii miau spus că sînt bun. Fotbalist cu ochelari na mai pomenit nimeni! Iată de ce am lăsat ochelarii.
Se făcu din nou tăcere. Fata nu mai pleca. Lăsă capul în jos şi el nui mai văzu minunaţii ochi negri, în care lucea toată lumina soarelui.
— Bine, dar de ce mai minţit? Asta team întrebat. Eu nu am nimic împotrivă că joci fotbal. Şi mie îmi place voleiul…
— Îţi place voleiul?
— Cum să nu! Dar tu ceai crezut?
Guadelupa se agăţă de cuvîntul acesta. Deci şi Maria era sportivă. Şiret, o certă la rîndul său:
— Dar nici tu nu miai spus că joci volei…
— Nu mai întrebat. Dacă mai fi întrebat, ţiaş fi spus.
Avea dreptate. Totuşi, ca sportivă, nar fi trebuit să facă atîta caz de o minciună. Parcă ea nu minţise niciodată în viaţa ei?
— Uite ce este, vreau să te rog încă o dată să nu spui la nimeni cele ceai aflat. Avem un antrenor, pe tata lui Nicu Ştafetă. îl ştii, nu?
— Da, îngînă ea.
— Află căi rupem pe încrezuţii ăia dintra şasea.
— Cum adică, îi rupeţi?
— Îi batem la scor. Sîntem întro formă! Spunemi însă numai un lucru, mai eşti supărată pe mine?
Maria se gîndi puţin. Trecură multe minute pînă săi răspundă. Sergiu îşi muşca buzele. Să stea motanul în mustăţi, vorba lui Nicu, dacă nu era mai bine să nuşi pună niciodată ochelarii la ochi! În cele din urmă, fata ridică privirile luminoase şil întrebă cu cea mai frumoasă voce pe care o auzise vreodată:
— Şi tu chiar joci?
Îl iertase! Lui Sergiu îi venea să sară în sus de bucurie.
— Sigur că joc! Să vii numai să mă vezi! Am să te anunţ. O să vii?
Maria se codea. Roşi puţin. Vîrfurile urechilor îi erau aprinse.
— Să mă mai gîndesc. Cu mincinoşii e greu să fii cumsecade.
— Şiai sămi aduci şi cartea de Jules Verne, pe care miai promiso?
— Am să ţio aduc… Şiacum, spunemi, unde faceţi antrenament şi cum de va venit ideea să jucaţi în campionat, tocmai voi, oare nici nu voiaţi să auziţi de fotbal?
Fericit, Sergiu Marcă poştală nuşi mai ţinu gura. Întrun sfert de ceas, Maria află totul.
Ei, şi să te ţii! Un asemenea eveniment trebuia şi el comentat, chit că nu aveai voie să duci mai departe zvonul cel auzit. Fata avea şi ea o prietenă întra şasea, pe Florica. Aceasta era o fată serioasă, no să vorbească nimănui despre pregătirile tocilarilor, aşa că de îndată ce se întîlniră, Maria îi şi spuse:
— Tu ai auzit de campionatul care va avea loc în curînd pe solariul şcolii noastre?
Şcoala elementară de fete numărul 7 se afla spate în spate cu Şcoala de băieţi numărul 7. Uneori, pe solariu, fetele făceau cîte o partidă de volei, pînă nu apucau băieţii să înceapă fotbalul.
Pe Florica nu prea o interesa sportul. Îi plăcea cinematograful foarte mult. Mergea la film de cîte trei ori pe săptămînă. Maicăsa îi spunea că o să fie foarte frumoasă cînd o să fie mare şi ea se gîndea că nar strica să urmeze şcoala de cinematografie. Dădu din umeri, nepăsătoare:
— Şi cemi pasă mie de asta?
— Cum ceţi pasă? Voi no să veniţi să faceţi galerie clasei a şasea, contemporanilor voştri?
Maria vorbise cu vreo zece colege deale ei din clasa a şaptea să meargă împreună în ziua disputării meciului, şi săi încurajeze pe tocilari.
— Adică să mergem noi, să strigăm? De ce?
Maria o privi de sus pe fata cea blondă careşi scutura părul cu mîndrie din cînd în cînd. Ce pricepea ea din frumuseţea sportului! Se apucă săi înşire cele auzite de la Sergiu.
— Şi au, tu, şi antrenor, şi aparate de lovit mingea cu capul… O să fie un campionat foarte interesant. Cei dintra şaptea or săi facă praf pe ai voştri…
— Care ai noştri?
— Pe puştii dintra şasea…
Vorba asta o cam supără pe Florica. Ce, adică dacă Maria terminase clasa a şaptea şi reuşise la examenul pentru clasa a opta trebuia să vorbească aşa? Noroc că nici nui păsa de meciurile băieţilor! Era mult mai interesant un film!
Şi, după ce mai vorbiră despre cîteva lucruri deale lor, se despărţiră mai puţin prietene ca altădată. În aceeaşi seară, cine vine la Florica acasă, săi aducă o carte? Steluţa, atleta clasei, cea care se laudă că o va ajunge pe Iolanda Balaş, pentru că sărea încă de pe acum 1,43 la înălţime!
Poate pe ea so intereseze cele aflate de la Maria. După ceşi strînseră mîinile şi Florica o rugă să stea pe un s caun, îi spuse:
— Tu ai auzit ceva despre un campionat de şcoală la noi, la numărul şapte (aşa spun ele şcolii pe scurt).
— Cum să naud? Vom fi toate în păr, să încurajăm echipa lui Ştefan.
„Toate” sînt vreo zece fete cu părul tuns foarte scurt, care umblă toată ziua în trening şi, cum termină orele de curs, nu se opresc decît la Stadionul Tineretului, de la Şosea. Sportivele, mă rog!
— Dacă te interesează, află că no să fiţi singure!
— No să fim singure!? se miră Steluţa.
— Da, o să aveţi nişte rivale. Galeria clasei a şaptea de fete care vor susţine pe „contemporanii” lor, cum spunea Maria, pe tocilari!
Steluţa începu să rîdă cu gura pînă la urechi.
— De ce rîzi, tu?
— Rîd pentru că se cunoaşte că nuţi plac altceva decît filmele. Păi, iai văzut vreodată pe cei dintra şaptea jucînd fotbal?
Florica nui văzuse şi nici nu ţinea săi vadă.
— Ori ai pune nişte raţe să lovească mingea, ori pe ei, totunai!
Steluţa vorbea cu dispreţul pe carel au sportivii faţă de cei oare nau văzut în viaţa lor un stadion. Florida dădu din umeri:
— Pe mine nu mă priveşte. Ceea ce ştiu, este că băieţii şiau adus un antrenor, că au o carte după care învaţă… că au aparate. Maria mia spus. Mie numi pasă.
Fata cea blondă tot nu reuşise să se stăpînească. Rîsul îi zguduia umerii.
— Ce va fi cînd îi voi spune lui Ştefan? Cred că o săl intereseze.
Ştefan era prietenul ei cel mai bun. Steluţa nu mai întîrziase şi, pentru că şedeau aproape unul de altul, peste o zi se şi întîlniră. În trei cuvinte îi povesti, totul căpitanului „Turcaleţului “. Să auzi şi să nu crezi! Cei apucase pe tocilari? Bineînţeles că trimise vorbă prin Furnică să se adune echipa.
„Şedinţa” avu loc ca de obicei pe malul lacului Herăstrău, Era o zi cu cerul senin. Cald, numai bine să faci baie. Ghinea tocmai adusese o undiţă sistematică din care nici împăratul peştilor nu mai putea să scape. O tot arăta celorlalţi, habar neavînd ceor săi audă urechile. Ştefan nu era prea îngrijorat. A, să fi ştiut că „Rîndunica” are un antrenor, mai da! Ăştia dintra cincea erau periculoşi. Dar mamelucii, melcii? Numai dacă toarnă cineva benzină în apa pe careo beau. Iată de ce pe la unsprezece, cînd se trăseseră mai la umbră sub o salcie, îi strînse cerc în jurul lud şi le spuse:
— Poate că sînteţi curioşi de ce vam chemat mai de dimineaţă. Acum e timpul să aflaţi. Ţineţivă bine! Sică, propteştel pe Sandu să nu cadă în apă, că nu ştie să înoate.
— Cine, eu? sări de la locul său băiatul cu ochi albaştri.
— Dar cine, tata? Şi cum vă spuneam: Ţineţivă bine!
Copiii erau numai urechi. Gică stătuse turceşte pînă atunci şi ghiontul vecinului îl aduse mai aproape de Ştefan. Căzuse pe burtă, împins de Furnică.
— Aflaţi că tocilarii au un antrenor şi o carte după care învaţă fotbalul!
Apăsase pe cuvîntul învaţă, ca să le atragă atenţia. Băieţii se lăsară deodată pe spate şi începură să dea din picioare, ca şi cînd ar fi pedalat pe o bicicletă imaginară.
— Auzii de ce sînt în stare! striga din răsputeri Sandu.
— Gata, neam şters pe bot de campionat! Ne iau tocilarii campionatul!!! Ar trebui să mergem să dăm acatiste la biserică, să ne rugăm să nu ne bată…
Hazul nu putu fi potolit decît după un sfert de ceas. Numai lui Sică, pesimistul echipei, îi intrase o mîţă în traistă. Le spuse cu vocea lui de om în vîrstă:
— Degeaba rîdeţi voi! O să vedeţi cum o să mîncăm bătaie!
Ghinea îl aruncă cît colo pe iarbă:
— Să nu te mai aud! Nu sa născut echipa care să ne bată! „Rîndunica “a reuşit o dată şi ştiţi cum…
— Ar trebui să mai facem şi noi cîte un antrenament…
Ştefan privi cerul dogoritor de vară şi căscă:
— Dacă tu crezi că ăsta este timp să joci fotbal, te înşeli! Soarele îţi topeşte pielea…
Totuşi pe Sică nul convinse nimeni că nare dreptate. Seara, înainte de a dormi, gîndea pentru el: „Hai, de tocilari, la drept vorbind, nu aveau de ce să se teamă, mai ales că vor prezenta echipa completă, dar ce te faci cu cei dintra cincea, oare şi ei se vor fi lăsat pe tînjeală? “Nu putea să creadă una ca asta.
Şi, cu cît se apropia data deschiderii taberei de vară, grija începu săi cuprindă şi pe ceilalţi. Nici Ştefan, ambiţiosul şi mîndrul căpitan al „Turcaleţului “, nu fu scutit de aceasta. De cînd aflase că la meciurile de campionat vor veni şi fetele din clasa a şasea nuşi mai găsea liniştea. Ar fi fost mai mare rîsul săi bată cei dintra cincea, deşi se prezentau cu echipa completă.
Iată de ce, întro dimineaţă, în loc săşi ducă băieţii pe malul lacului, îi întrebă dacă au bani de autobuz. Se cîntară miraţi prin buzunare şii răspunseră că se găsea cîte ceva. Sub braţ, căpitanul „Turcaleţului “ţinea o minge numărul patru, galbenă ca un miez de ou. Cu o seară înainte, balonul acesta îi fusese adus de un prieten, „împrumut “, numai pentru o zi. Ceilalţi înţeleseră. Era şi timpul să mai facă un antrenament! Peste două zile începea campionatul!
Se suiră întrun autobuz pîntecos şi întrun sfert de ceas ajunseră la pădurea Băneasa. Aici era şi răcoare, să tot joci fotbal. Găsiră un luminiş cu iarbă bună, se dezbrăcare şi, pînă la două dupămasă, nu mai lăsară piciorul de pe balon! Aşa era cînd nu mai jucai de mult, ţi se făcea o poftă, de nu teai mai fi oprit!
Să poftească cineva, să spună că nu făcură şi ei antrenament! Balonul mergea ca pe sfoară, ţiera mai mare dragul să te uiţi la el cum se plimba de la unul la altul. E drept că mai trăsese Sandu cîteva prin pomi, dar cine nu greşea? Parcă Ștefan, cît era el de căpitan, nu se împiedicase de două ori de era săşi rupă nasul?
Şi, pentru ca să încheie cum trebuie antrenamentul, ce credeţi că propuse Sică, cel mai fericit că, în sfîrşit, problema campionatului fusese luată în serios? Să alerge cu toţii pînă la aeroport pe jos, adică să facă un fel de maraton care săi pună în condiţie fizică…
Nu a fost nevoie de mai mult. Îşi încălţară tenişii şi iao la pas: înainte Ştefan, după el Furnică, Ghinea şi ceilalţi. Alergau în şir indian, spre admiraţia ţăranilor din căruţele ce se îndreptau spre Bucureşti. Cîţiva biciclişti, veniţi din spate, îi îndemnară şi la un sprint final. Nu puteau să se facă de rîs. Căpitanul „Turcaleţului “mări pasul şi ceilalţi după el! Greu era să te ţii după o roată de bicicletă! După trei sute de metri se sufocaseră. Ajunseră la aeroport năduşiţi, gîfîind. Fu nevoie de un sfert de oră de exerciţii de respiraţie ca săşi recapete suflul. Dar aşa antrenament, mai zici şi tu! Acum să poftească să se măsoare cineva cu ei! Numai săi vadă cum arată! …


capitolul XVIII

UN SPION PE BICICLETĂ

Era ultimul antrenament al „Valvîrtejului “. Tatăl lui Nicu Ştafetă le spusese încă înainte cu două zile:
— Pînă la campionat nu am să vă mai las să puneţi piciorul pe minge, ca să nu vă pierdeţi pofta de joc. Naş vrea să fiţi supraantrenaţi. Vom face numai cîteva plimbări.
Acum Şeful avea de furcă mai mult cu portarul, căruia îi arunca balonul cînd jos, cînd deasupra capului. Micu prindea cu destulă siguranţă. Antrenorul era foarte mulţumit de echipa clasei a şaptea. Băieţii învăţaseră repede cum să se mişte pe teren, cum să se demarce, cum să preia balonul trimis de un coechipier. Îi însufleţea pe toţi o ambiţie fără margini, mai ales de la primirea acelei scrisori pe care leo trimiseseră jucătorii „Turcaleţului “.
Nu se putea spune că antrenorul nu avusese şi greutăţi. Pe Romică Şaibă, Şeful abia îl dezvăţase de mania de a vorbi tot timpul jocului.
— Lasă sfaturile după meci, nu în timpul lui. Vorbind, oboseşti mai repede şi joci mai prost…
La început, căpitanul nu prea înţelegea Fără să nu fi strigat la fiecare minge: „Dăo la mine! “nu se lăsa. Pentru al potoli, antrenorul îl rugase să ocolească de cîteva ori solariul.
— Vreau să am o echipă de muţi, spunea Şeful. Cine scoate o vorbă, păţeşte ca Romică.
Şii dezobişnuise încetul cu încetul. Mai greu a fost săl dezveţe pe fiul său să dribleze şi cînd trebuia, şi cînd nu trebuia. Nicu nu pricepea cu nici un chip avantajele jocului cu pase. După cîteva demonstraţii, băiatul se vindecase. Trimitea cît putea de repede balonul unde trebuia în momentul în care era atacat.
— Trebuie să vă obişnuiţi cu ideea, le spunea Şeful, că nici unul dintre voi nu este mai prost sau mai deştept decît ceilalţi.
Cu Bolidu’ în echipă era cam greu, dar pedepsele se înmulţiră şi în cele din urmă nui mai spuseră nimic grăsanului, chiar cînd acesta mai dădea cu piciorul pe lîngă minge.
Şi cu Blondu’ avusese de furcă. Îi era frică să lovească balonul cu capul, şi un jucător care nu ştie să preia mingea cu precizie, ori de unde ar veni ea, e o jumătate de jucător.
Munca aceasta cu copiii îi plăcea Şefului. Lăcătuşul, prietenul său, îl mai întreba din cînd în cînd:
— Cum merge echipa?
— Bine, bine, cum să meargă…
— Cîştigaţi campionatul sau nu?
— Îl cîştigăm, de ce să nul cîştigăm!
— Să vă vedem! Şi clătina din capul său alb.
Ultimul antrenament era pe sfîrşite cînd se auzi glasul Bolidului:
— Staţi, sîntem spionaţi!
Jucătorii „Valvîrtejului” se opriră. Grăsanul ţinea de ceafă pe un băiat tuciuriu, îmbrăcat în pantaloni albaştri şi în tricou de marinar.
— Să scoată hîrtiile pe care lea ascuns în buzunar, altfel nui dau bicicleta.
Romică Şaibă se apropie de cel ce se smucea să scape din mîinile rezervei.
— Despre ce hîrtii e vorba, Bolidule?
— Cînd alergam pe lîngă bancă, el se făcea căşi repară bicicleta. însă desena aparatele noastre de antrenament…
— E adevărat? întrebă căpitanul „Valvîrtejului”.
— Căutaţil în buzunare! rosti în locul necunoscutului grăsanul. Lam văzut cînd a ascuns hîrtiile.
— Vrei să ni le arăţi ca să nu te căutăm noi? spuse blînd Romică.
În faţa acestui grup de băieţi, Mihu Brînduşa, spionul, clasei a cincea, nu mai avu ce să facă. Şeful stătea de o parte şi privea. Şaibă scutură hîrtiile de nisipul aflat în buzunarele celuilalt şi privi. Nu exista nici o îndoială. Necunoscutul desenase porţile lor, caprele de sărit şi leagănul pentru antrenamentul la loviturile de cap. Întro parte erau şi explicaţiile.
— Cine tea trimis? întrebă furios Nicu Ştafetă.
Să nu fi fost taicăsău de faţă, iar fi trîntit şi vreo două, fără avertisment.
— Nimeni, minţi Mihu Brînduşa.
Şaibă îl opri cu un gest scurt pe Mîţă, carei şi vîrîse mîna în părul creţ şi aspru.
— Astîmpărăte! Şi se întoarse spre biciclist: Trebuie să ne spui. Nu e adevărat că ai venit singur…
— Zău dacă ma trimis cineva…
Cei dimprejur erau gata săi sară în cap.
— Bine, dacă nu vrei să ne spui, îţi vom opri bicicleta. Poate te mai răzgîndeşti, eşti liber, hîrtiile rămîn la noi…
După o scurtă ezitare, Mihu îi întrebă:
— Chiar îmi opriţi bicicleta?
— Ba bine că nu! rîse Nicu. Ştii ce păţesc spionii…
— O să vă reclam la şcoală, pentru că ştiu unde învăţaţi.
— Cu atît mai bine, ai de unde să ne iei.
Băiatul lovea pămîntul cu vîrful pantofului. Se vedea pe chipul său că îl frămînta ceva.
— Dacă vă spun, îmi promiteţi că no să mă pîrîţi celui oare ma trimis? zise în cele din urmă, cu o voce pierdută.
— No să te spunem, deşi, nu ştiu dacă simţi, te dispreţuim.
Mihu Brînduşa, pe care gîndul că poate pierde bicicleta îl îngrozise, şopti:
— Sînt pus de Uţu să vă spionez.
Romică Şaibă rosti gînditor:
— Bine mai stăm! Şi de la cine ştie că facem antrenamente aici?
— Ia spus un jucător al echipei voastre, adică nu lui, ci lui Nelu Cotcodac…
Bolidu’ se înverzise la faţă. Să mai crezi în cuvîntul prietenilor? Nici lui Sergiu Marcă poştală nui fusese mai bine cîteva clipe. După aceea, răsuflase uşurat.
Şaibă îl lăsă pe prizonier:
— Eşti liber, poftim, iaţi bicicleta! Poţi săi spui lui Uţu că sîntem pregătiţi şi că abia aşteptăm meciul cu ei. Cît priveşte pe cel care a avut limba prea lungă, o săl găsim imediat…
Negriciosul încalecă şi plecă repede.
— Vă place? se întoarse Romică spre ai săi.
— Să spună singur! rosti Sergiu Marcă poştală, cu o hotărîre care iar fi trebuit să le dea de gîndit.
Şeful se apropie.
— Ce sa întîmplat?
Căpitanul echipei îi povesti totul în cîteva cuvinte. Tatăl lui Nicu Ştafeta nu părea prea îngrijorat:
— Nui nimic. Vor afla şi ei mai curînd cu cine vor juca. Prea vau batjocorit tot timpul…
Şaibă nu se împăca de loc cu ideea asta.
— Dar de ce să afle, să ia contramăsuri? Spune şi dumneata? Dacă era vorba de un secret mai serios?
— E adevărat, dar acum ce să facem? Să plîngem?
Şeful îl chemă pe portar la antrenament:
— Haide, Micule, că se face tîrziu…
Ceilalţi nu se mişcară. Bolidu’ privea întro parte. Era pierdut dacă afla căpitanul echipei că nuşi ţinuse gura…
— Să mărturisească singur, cerea întruna Sergiu Marcă poştală.
Şaibă, încruntat, scormonindui cu ochii săi ageri de vulpe, îi luă la rînd:
— Tu, Clipici?
— Cum îţi închipui?
— Atunci tu, Blondule?
— Mă jur pe ce vreţi că nici acasă nam suflat un cu vînt…
— Tu, Miţă?
— Eu? Nu pot săi văd pe cei dintra cincea…
— Atunci, Micu?
— Nu. El e supărat cu Nelu Cotcodac… Exclus!
— Tu, Bolidule?
Pe Guadelupa îl sărise. Prea făcea scandal ca săl bănuiască cineva. Grăsanul era palid.
— Nu, nui adevărat…
Nu rămăsese decît Nicu Ştafetă, care avea şi reputaţia că e gură spartă. Pe el nul mai întrebă Romică. Dar toţi îl priviră batjocoritor. Nicu înţelese că asupra lui se îndreaptă toate bănuielile.
— Băieţi, nu cumva mă credeţi pe mine în stare să…
Se bîlbîia. Nui răspunse nimeni.
— Băieţi (îi dădură lacrimile de furie), nu se poate, nui adevărat…
Tăcerea grea din jur îl convinse că nu era unul care să nul creadă vinovat.
— Poate pentru că tatăl meu ne antrenează, credeţi că mam lăudat, dar nui adevărat, pe ce să mă jur?
Romică Şaibă îi întoarse spatele. Şi ceilalţi făcură la fel. Nicu Ştafetă rămase singur pe banca solariului.
Tîrziu, după antrenament, Şeful băgă de seamă că băiatul lui plîngea de o parte. Jucătorii „Valvîrtejului” se îmbrăcau în tăcere.
— Cei cu tine? îl întrebă tata.
— Nimic.
— Ai plîns?
— Nu, minţi.
Şeful nu se lăsă:
— Ce sa întîmplat?
Băiatul nu putu să se mai stăpînească şi izbucni:
— Mă bănuiesc pe mine că iam spus totul lui Nelu…
— Dacă ai făcuto, este destul de rău.
Băiatul ridică privirile îngrozite:
— Cum, şi dumneata crezi asta?
Şeful nui răspunse.
Pe drum grăsanul nu mai putu să rabde nedreptatea bănuielii neîntemeiate care se abătuse asupra capului prietenului său. Ştia cel aşteaptă şi de aceea şovăise atît. Dacă lucrurile rămîneau aşa, mai putea să spere că va avea loc şi el în echipă. Altfel, se ştergea pe bot! Dar nici lacrimile lui Nicu nu puteau săl lase nepăsător. Inima bună a Bolidului fu mai tare. Sub un felinar îi opri pe toţi:
— Băieţi, vreau să vă mărturisesc ceva: eu iam spus lui Cotcodac că facem antrenament şi că avem şi un antrenor şi o carte despre fotbal, totul… eu iam spus…
Romică Şaibă se întoarse spre el.
— Nai pierit încă din ochii noştri?
Şeful îi luă apărarea:
— Cel puţin bine că a avut curajul pînă la urmă să mărturisească!
Nicu Ştafetă ar fi vrut la început săl bată, dar aşa, zdravăn, să simtă cît rău îi făcuseră cele întîmplate, dar se răzgîndi. Dacă nar fi mărturisit, pe el lar fi bănuit mai departe ceilalţi.
— Săţi fie ruşine! îl apostrofară în cor.
— Cum săl pedepsim? întrebă căpitanul, după ce îi ceru lui Nicu scuze în numele întregii echipe.
— Săl excludem!
— Săl dăm afară din echipă, şi asta cît mai repede.
— Eu iaş închiria cîteva palme! se înfipse Mîţă mai în faţă.
Şeful interveni iar:
— Ba no săi faceţi nimic. Din moment cea mărturisit, greşeala i se iartă pe jumătate.
— O amendă atunci? propuse Blondu’.
— Şi excluderea de la şedinţele cele mai importante, hotărî Şaibă. Asta, pentru că ţinem seama de meritele lui mai vechi. Altfel…
Grăsanul nu mai spuse nimic. Numai la despărţire întrebă care era amenda.
— Cincisprezece lei, ca să simţi! apăsă căpitanul.
— Nui prea mult? îndrăzni Bolidu’.
— Zi mulţumesc şi cu atît. Pentru cele ceai făcut, meritai şi o bătaie. Noroc că sa desfiinţat…
Cincisprezece lei însemna că sa terminat cu porţia lui de bomboane pe cîteva zile. Aşai trebuia dacă se lăcomise la o îngheţată de fistic!


capitolul XIX

ÎNCEPE!

Dimineaţa de vară fusese pîndită de o mulţime de ochi. Ziua deschiderii taberei de vară fusese anunţată cu o săptămînă înainte. Cele trei echipe ale Şcolii numărul 7 fuseseră înştiinţate la domiciliu săşi trimită cîte un reprezentant pentru amenajarea terenului în vederea începerii campionatului pe şcoală. Regulamentul fusese scris pe o foaie mare de hîrtie, lipit pe nişte scînduri şi pus la vedere chiar la intrarea în solariu.
Cu o zi înainte, cei trei delegaţi ai echipei, Nelu Cotcodac, Miţă şi Ghinea se întîlniră în curtea şcolii. Delegatul „Valvîrtejului “tăcea mîlc. Ceilalţi doi îl ispiteau cu întrebări:
— Am auzit că laţi adus antrenor pe Gică Popescu, antrenorul de stat…
— Unde vă sînt aparatele de antrenament? Nai venit cu ele?
Delegatul „Turcaleţului “mergea cu greutate, abia tîrînduşi picioarele. Era negru de soare ca un arap, se cunoştea că petrecuse zilele vacanţei pe malul lacului Herăstrău.
— Oi fi mut? îl batjocori pe Miţă.
— Nu sînt mut, dar noi obişnuim să vorbim numai pe teren, mormăi celălalt supărat şi surprins că nu numai cei dintra cincea le cunoşteau secretul.
— O să vă vedem! Deabia aştept să intraţi pe teren, să vă culegem penele!
După încă vreo cîteva schimburi de cuvinte, se îmblînziră:
— Vaţi întors din cantonament? întrebă Mîţă.
— După cum vezi… Abia aşteptăm să jucăm…
— Dar cu antrenamentele cum staţi?
Ghinea îşi arătă picioarele:
— Am o febră musculară! Am alergat alaltăieri de la pădurea Bănoasa pînă la aerodrom… Ca să ne scoatem pîrleala…
Delegatul „Valvîrtejului “îngheţă. Va să zică nici ăştia nu stătuseră degeaba! Iar se duceau şansele de cîştig pe gîrlă. Ceo să fie cînd o să le spună alor lui…
Nelu Cotcodac trăgea cu urechea. Cînd îl întrebă şi pe el cum stăteau cu antrenamentele şi cîte făcuseră, tunsul se lăudă:
— Noi nu prea neam omorît cu firea. Sîntem şi aşa prea antrenaţi. Trebuie să ne cruţăm forţele pentru campionatul interşcolar.
Mîţă să intre în pămînt, nu alta:
— Adică tu crezi că voi o să cîştigaţi?
— Dar cine?
Ghinea îi dădu un cot.
— Dar pe noi cui ne laşi?
Delegatul „Valvîrtejului “nu mai avea timp de ascultat poveşti. El voia să scape mai repede şi să meargă la Şaibă, să dea raportul.
Instructorul de pionieri îi chemă. Intrară în cancelarie.
— Şedeţi, spuse, arătîndule scaunele din jur. Iată de ce vam chemat: după cum ştiţi, mîine începe campionatul. Terenul pe care se joacă ar trebui amenajat puţin. Noi toţi cîţi sîntem aici, vom putea face cîte ceva, cred că naveţi nimic împotrivă. Trebuie să tuşem careul, centrul, porţile trebuie măsurate. Am găsit şi nişte steaguri pentru linia de corner… Nu va fi un teren tocmai ideal, dar pentru scopul pe care ni lam propus este destul de bun. Aveţi ceva de făcut acum?
Naveau şi chiar dacă ar fi avut, trebuiau să ajute instructorului.
Cărară împreună o căldare cu var, înfipseră nişte steaguri roşii la capetele terenului, presărară nisipul adus de alături, din curtea şcolii, cu o roabă, pe suprafaţa porţilor pentru ca portarii să nu se rănească şi, cînd terminară, priviră mulţumiţi solariul. Lipseau numai băncile pentru spectatori, pe care aveau să le aşeze pe margine abia mîine dimineaţă.
— Cum se prezintă echipele? mai întrebă după aceea instructorul.
— Bine. Abia aşteptăm meciurile de mîine, spuse cu siguranţă Ghinea.
— Şi voi? se adresă şi lui Miţă. Acesta, deşil mînca limba să se laude şi el, se stăpîni şi răspunse cu modestie:
— Am făcut şi noi ceam putut. Veţi vedea.
Cu asta terminară. Bineînţeles că erau aşteptaţi încă de la colţul străzii de către ceilalţi. În tabăra celor dintra şaptea domnea pesimismul după raportul delegatului. Fiecare avea impresia că a uitat cele ce învăţase pînă atunci.
Şeful se învoise de la serviciu pentru ziua următoare şi îi trimise în seara aceea pe toţi mai devreme la culcare. Nu dormiră prea bine.
Nici în tabăra „Rîndunicii “nu era veselie mare. Cei dintra cincea se temeau de siguranţa pe care o arătase delegatul „Turcaleţului” şi faptul că „Valvîrtej “avea un antrenor îi neliniştea întro oarecare măsură.
Singurii optimişti erau jucătorii clasei a şasea. Ştefan nu ţinea discursuri. Ultimul antrenament pe carel făcuseră le dădea dreptul să spere la rezultate bune. Îl cam dureau muşchii, şi dacă şi celorlalţi li se întîmplase la fel nu era tocmai plăcut; dar se liniştea singur, spunînduşi că imediat ce vor începe să joace oboseala le va trece. Nu se mai văzuseră de la încheierea acelei excursii făcute în pădurea Băneasa, care le plăcuse atît de mult.
Campionatul putea să înceapă! Căpitanul „Turcaleţului “îşi aduse aminte întrun plăcut sfert de ceas de toate victoriile obţinute de echipa sa pe teren propriu şi chiar în deplasări…

*

Încă de la ora opt sosiră primii spectatori. Pionierii rămaşi în Bucureşti veniseră cu toţii săşi încurajeze echipa clasei respective. A şaptea organizase o galerie, care se antrena încă de la sosirea la solariu:
— „Valvîrtej “! „Valvîrtej”!
Nici cei dintra cincea nu erau singuri. Vreo douăzeci de băieţi, cu caschete de hîrtie pe cap, se strînseseră întrun colţ şi fluierau puternic. Ştefan cu ai lui nu se gîndiseră la „galerie”. Dintra şasea erau puţini şi răzleţi. Ei nu făceau gălăgie, mulţuminduse doar să arunce celorlalţi vorbe provocatoare:
— Varată „Turcalețul” fotbal!
— O să vă plîngem de milă!
— Mai e niţel şi vă scărmănăm…
De altfel, pe la nouă fără cinci, echipa clasei a şasea nici nu era completă. Ştefan se uita disperat spre poartă. Lipsea Sică, portarul, şi rezervă naveau.
„Aşaţi trebuie, se certă singur căpitanul, astai echipă? Vine la un astfel de campionat fără un jucător de schimb măcar”. Ca să nu mai vorbească despre cei sosiţi cum arătau! Dacă şi pe el îl dureau muşchii picioarelor la fiecare mişcare, apoi despre ceilalţi nu se putea spune că arătau ca nişte fotbalişti tineri. Se văitau şi, cu toate încercările lor de a ascunde faptul că nu ie mai ardea de nimic, Ştefan îi simţi.
— Parcă aţi fi fost la bal! Aşa arătaţi. Să vă fie ruşine. Aţi alergat şi voi doi kilometri şi acum nu mai puteţi…
Nu era însă singurul necaz al căpitanului „Turcaleţului “. În partea cealaltă a solariului puteau fi văzuţi tocilarii îmbrăcaţi în alb, de ţiera mai mare dragul. Dacă ar fi avut toţi pantaloni de aceeaşi culoare, ar fi arătat ca o adevărată echipă de fotbal, dar oricum, şi aşa erau foarte curaţi, şi dacă te uitai bine îşi puseseră şi ecusoanele negre, lucru la care nu se gîndise Ştefan.
— Ce zici, Furnică? îl întrebă pe coechipierul lui.
— Ce să zic! Sau gătit dumnealor… Lasă căi scuturăm noi puţin acum, acum…
Cînd se uitară mai bine, îi văzură şi pe cei dintra cincea îmbrăcaţi în tricouri galbene. Nu erau toate la fel, însă se putea spune că şi „Rîndunica “are echipament! Numai ei veniseră cu ce se găsea.
— Ceo să creadă antrenorul? întrebă Ştefan, care se simţea vinovat.
Furnică dădu nepăsător din umeri:
— Noi o să learătăm fotbal, nu tricouri!
— Aşa e! aprobă Sandu.
Pe poarta solariului intra în goană portarul.
— Acum se vine? ţipă la el căpitanul echipei.
— Am adormit tîrziu şi deabia mam sculat.
— Se vede, ai nişte ochi de broscoi!
Se priviră. Erau îmbrăcaţi pestriţ. Nu se mai putea face nimic. Pe pavilion se ridicase steagul unităţii pioniereşti. Curtea era aproape plină. Pe capetele celor dintra cincea apărură cipilicile albastre. Tricourile nu prea semănau unul avea mînecă lungă, altul scurtă, dar aşa cipilici nu mai văzuseră nici cei de la „Turcaleţul “, nici cei de la „Valvîrtej “.
Uţu le făcea o ultimă inspecţie. Băieţii săi păreau neliniştiţi, ca şi cînd nu se simţeau în apele lor.
Lîngă gardul din fundul solariului, Şeful îi adunase pe jucătorii clasei a şaptea şi le vorbea:
— Băieţi, să vă repet ceea ce vam spus de atîtea ori, e degeaba. Voi aţi mai jucat şi ştiţi bine că un meci nu e pierdut sau cîştigat decît în ultimul minut…
Îi tremura şi lui puţin glasul, oricît ar fi ascunso.
— Aş vrea să nu vă mai aud vorbind pe teren, chiar dacă greşeşte unul dintre voi. Sa înţeles, Romică?
— Sa înţeles!
— Iar tu, Micule, să fii atent la mingiile pe sus. Nu sări prea înainte. Trebuie să ştiţi că voinţa de a învinge e totul. Poate că cei dintra şasea şi cei dintra cincea sînt mai buni decît voi. Asta nu are însă nici o importanţă. Dacă veţi juca cu curaj, nimeni nu poate să vă oprească să cîştigaţi campionatul…
Se opri puţin, scoase o batistă albă şişi şterse faţa de sudoare. Nu era numai din pricina căldurii zilei de vară.
— Trebuie să aveţi încredere în voi. Nu uitaţi că unii dintre adversarii voştri vau privit cu puţin dispreţ. E timpul cel mai potrivit să le arătaţi că sau înşelat.
Şeful era foarte fericit. Larma solariului îi aducea aminte de meciurile de odinioară. Simţea puţină teamă, dar nu trebuia so arate. Tuşi scurt, mîngîinduşi obrazul neras (nici nu mai avusese timp so facă), şi le spuse:
— În privinţa formaţiei, cred că ştiţi cum se va juca. Sergiu Marcă poştală şi Bolidu’ stau pe tuşă, fiind gata oricînd să înlocuiască pe cei mai slabi. Nu trebuie să existe supărare pentru asta…
Nici lui Sergiu, nici lui Bolidu’ nu le trecuse prin cap să se supere. La drept vorbind, Guadelupa parcă tot ar fi vrut săl vadă Maria cum marchează un gol, dar dacă era altul mai bun decît el, nu avea ce să mai zică. Deocamdată, degeaba se uita spre poartă, prietena lui nu se arăta.
Grăsanul ceru voie să conducă galeria. Era păcat ca o voce ca a lui să nu fie folosită…
Se auzi fluierul instructorului. Se făcu adunarea şi se dădu raportul. Întrecerea celor mai bune echipe de fotbal ale şcolii începea peste cîteva minute…
În curte fusese adusă o masă pe care stăteau aşezate premiile; mingea roşie, nounouţă, cu care trebuia să se joace şi care avea să rămînă învingătorului, şi şase tricouri albastre.
Nu lipseau nici directorul şcolii şi cîţiva profesori care se aşezaseră pe nişte scaune, alături.
Instructorul citi încă o dată regulamentul. Peste cîtva timp se va şti cine va reprezenta Şcoala elementară de băieţi numărul 7 în campionatul interşcolar al Capitalei. În încheiere, antrenorul de la „Tînărul dinamovist”, care stătuse pînă atunci deoparte, le spuse:
— În ceea ce priveşte arbitrajul, cred că nu aveţi nimic împotrivă dacăl voi presta eu. E inutil să vă amintesc că voi pedepsi, în modul cel mai aspru, orice abatere de la regulamentul jocului. Trebuie să cîştige cei mai buni. Jocul periculos, ţinerile, împingerile sînt interzise. Şi acum, să tragem la sorţi ordinea disputării! Căpitanii de echipă, la mine!
Romică Şaibă, Ştefan şi Uţu făcură cîţiva paşi înainte, trăgînd cu coada ochiului la lucrurile aflate pe masă. În faţa lor stătea pregătite trei bileţele, pe care antrenorul le aruncă fiecăruia după ce le mestecase în palme.
— Întîi va juca unu cu doi, după aceea unu cu trei, iar la sfîrşit doi cu trei.
Priviră biletele. „Rîndunica” trebuia să joace la început cu „Turcaleţul”. Cei dintra şaptea aşteptau…


capitolul XX

BALONUL E ROTUND

Pentru cei ce cunoşteau zicala că balonul e rotund, ceea ce se întîmpla pe solariul Şcolii elementare numărul 7, nu fu o surpriză. Un calcul rapid făcut de întreprinzătorul căpitan al clasei a şaptea, Romică Şaibă, îi spuse că, de fapt, sorţii îi favorizează. Privind primul joc, „Valvîrtej “putea să ştie în faţa cărui adversar trebuie să lupte mai cu hotărîre. Un meci nul ar fi convenit cel mai mult echipei sale, pentru că în sistemul campionat, orice punct pierdut de un adversar însemna foarte mult.
Cum tot stăteau degeaba, cear fi să organizeze galeria în mod inteligent? Îi chemă pe jucători la el şi le spuse în şoaptă cîteva cuvinte. Dădură cu toţii din cap, în semn că înţeleseră. Vorbind, Romică îl văzuse pe Sergiu Marcă poştală pălind.
— Cei cu tine, te doare ceva? îl întrebă.
Filatelistul nui răspunse. Urmărindui privirea, Şaibă ghici totul. Pe poartă intrau tocmai atunci fetele din clasa a şaptea, în frunte cu Maria. După ele veneau cele dintra şasea, conduse de Steluţa. Sportivele Şcolii elementare de fete numărul 7 erau toate îmbrăcate în treninguri albastre. Căpitanul „Valvîrtejului “trebui să întrerupă pentru cîteva clipe convorbirea. Bolidu’, care nu putea să sufere fetele, dădu din umeri:
— Ce voţi fi zgîind atîta?
Micu era foarte intrigat:
— Ce caută astea la meci şi, mai ales, de unde au aflat?
Sergiu Marcă poştală, care se simţea cu musca pe căciulă, bîlbîi repede:
— De undeau aflat? Păi, nu scrie mare la avizier de două săptămîni? Ce, crezi că nu văd bine? Au citit şi ele…
Se făcu tăcere. Toată lumea ar fi vrut să creadă că este adevărat ceea ce spusese Guadelupa, dar bănuielile nu puteau fi risipite.
— Nui nimic! se împăca singur Mîţă, vom avea o galerie mai ca lumea…
— Tu crezi că vor ţine toate cu noi? se miră Blondu’.
— Dar cu cine?
— Şi cele din clasa a şasea?
Micu Ştafetă nu credea în ruptul capului. Între timp, Steluţa îi zărise pe tocilari. De o săptămînă aştepta clipa asta. Se sfătuise cu Ştefan şi îi venise o idee năstruşnică. Vorbise şi cu fetele şi acum, căi găsise pe mormoloci, se îndreptă spre ei.
Căpitanul „Turcaleţului” tocmai îşi aşeza echipa pe teren. Mai era timp însă. Îşi chemă băieţii, pregătinduse să facă haz de ceea ce avea să se întîmple. Cei de la „Rîndunica “, simţind că se va petrece un lucru neobişnuit, priveau spre locul umbrit unde stăteau cei dintra şaptea. Pînă şi arbitrul amîna începerea meciului, curios. Bolidu’ simţi imediat că ceva nui în regulă.
— Ce se uită toţi la noi, mă fraţilor? întrebă.
Acum băgă de seamă şi Romică Şaibă. Se ridică în picioare şi văzu pe Steluţa îndreptînduse cu grupul de sportive spre ei. Aveau fiecare cîte o sticlă în mînă. Ciudat, veneau tocmai spre locul lor. Cei de pe teren începuseră să rîdă. „Valvîrtej “era numai ochi.
— Bună dimineaţa, spuse fata. Vă rog să ne daţi voie să vă oferim ceva.
Şeful se apropie curios. Bolidu’ ar fi drăcuit, dar se răzgîndi. Curiozitatea era mai mare. Fetele din spatele Steluţei întinseră pe rînd fiecărui jucător al clasei a şaptea cîte o… sticlă cu lapte!!!
Căpitanul echipei, Romică Şaibă, primi una mai mare. Galeriile rîdeau în gura mare.
— Ca să vă întremaţi şi să reuşiţi să faceţi faţă jocurilor! rîse Steluţa, privind la fetele din spatele ei, care scoteau din buzunarele treningurilor şi cîte un… biberon!
Bolidu’ era gata să dea de pămînt cu sticla lui de lapte. Şaibă io luă înainte şi cu aerul cel mai cumsecade posibil mulţumi în numele întregii echipe pentru atenţia ce le fusese acordată.
Nu mai pricepea nimeni nimic. Fetele se îndepărtaseră rîzînd. Căpitanul „Valvîrtejului “se întoarse spre băieţii săi şi le spuse:
— Păstraţi sticlele, nui nimic, asta tot de la „Turcaleţul” ni se trage. Dacăi batem, o să le trimitem, tot prin fete, lui Ştefan şi alor lui…
Nu mai era timp nici să te superi. Meciul dintre „Rîndunica “şi „Turcaleţul” începu exact la orele nouă şi douăzeci, după ceasul „Doxa “al lui Miţă, singurul jucător al clasei a şaptea care avea un astfel de obiect.
Galeria clasei a cincea, care era formată în majoritate din corişti, începu să se „încălzească”. Vocile lor acopereau toată larma curţii şi uneori chiar fluierul arbitrului.
„Rîndunica “! „Rîndunica “! scandau.
De ici, de colo, răspundea cîte un glas singur:
— Nu te lăsa „, Turcaleţule “!
Fetele, conduse de Steluţa, căutau săi ajute cît se putea, dar vocile lor subţiri erau acoperite de strigătele coriştilor. Pe Bolidu’, cei dintra cincea îl băgară la idei încă de la început. Trebuia să ia măsuri serioase. El tot nu juca; măcar să facă ceva pentru „Valvîrtej “. Se gîndi unde ar putea să găsească nişte cartoane să confecţioneze tromboane pentru ai lui. A, să mai fi avut şi o tobă, praf îi făcea pe cei dintra cincea! Îl chemă la o parte pe Sergiu:
— Ascultă, mă Guadelupa, tu auzi ce larmă fac puştii?
— Aud.
— Cum îi desfiinţăm?
Marcă poştală era preocupat de alte lucruri.
— Dacă ştiam că vor fi atît de guralivi îi chemam ieri la cîte o îngheţată şii făceam să răguşească!
— Ţiar fi trebuit foarte mulţi bani. Lasă gluma! Ne trebuie cartoane din care voi face tromboane, tromboaneamplificatoare… şio tobă…
— Tobă o să cerem de la cei dintra treia, uitei stau jos pe iarbă, în stînga. Cît priveşte cartoanele, de unde să le găsim noi? Hai cu mine!
— Unde?
— În pod. Stau aruncate cu zecile…
— Aşa e. Dar cheie?
— Parcă nai mai deschis tu şi alte uşi cu băţul de chibrit?
— Mi se pare că e şi descuiat de fapt…
Plecară în goană prin spatele celor care priveau meciul. Toate partidele dintre „Rîndunica “şi „Turcaleţul” începeau „tare”. Cele două apărări aveau de furcă cu înaintaşii adverşi. Şi de data aceasta jocul începu la fel. Ştefan, pe care tricourile celor dintra cincea îl înfuriau mai mult decît orice, le striga jucătorilor săi:
— Gata, pe ei, să le scoatem fumurile din cap”
Atacurile se opreau însă la marginea careului. Gigi şi Nelu Cotcodac respingeau toate baloanele trimise peste înaintarea „Rind unicii”. Pentru cei de pe margine, oboseala celor dintra şasea începea să se lase văzută. Abia alergau. Crosul pînă la aeroport le fusese fatal. Nici a cincea nu stătea mai bine. Lipsa lui Sile, care striga de pe margine cu disperare, crease un gol pe centru şi, pe acolo, Ştefan se strecură de cîteva ori. Căpitanul „Turcaleţului” avea poftă de joc. Din nefericire, nul prea lăsau muşchii prea întinşi. Pasele trimise alături îi scoteau din sărite pe ceilalţi. Se simţea şi lipsa antrenamentelor.
După cinci minute, Furnică pasă lui Ghinea, acesta trimise mingea uşor înapoi, şi Gică, venit din urmă, trase năprasnic. Era 1–0 pentru „Turcaleţul”.
Galeria „Rîndunicii” amuţise.
Romică Şaibă socoti că a sosit momentul să intervină. Chemă pe cei dintra şaptea mai aproape:
— Acum ţinem cu a cincea. După mine: Haide, „Rîndunica”! Haide, haide, „Rîndunica”!
Bolidu’ sosea în goană cu o tobă împrumutată. Sergiu Marcă poştală, care căra vreo zece cartoane mari, rămăsese de vorbă cu Maria. Aceasta îl întrebase dacă joacă sau nu. Grăsanul striga cît putea:
— Haide, Guadelupa, că mai ai timp de vorbă, adu materialul!
Băiatul trebui să lase fata între spectatori şi săl ajungă. Tromboanele fură făcute la repezeală.
Atacurile „Turcaleţului” nu se potoliseră. Rezerva clasei a şaptea bătea cu disperare a război în membrana de piele a tobei. Solariul părea, la ora aceea, mai curînd un cîmp de bătălie.
— „Rîndunica”! „Rîndunica “! strigau coriştii împreună ou „Valvîrtej “. Egalarea! Egalarea!
Uţu se simţea foarte nenorocit. Nui reuşea nimic. Parcă era legat de picioare. Zadarnic striga la ceilalţi:
— Vă mişcaţi ca nişte curci! Să vă fie ruşine! Atacă, Nelule!
Cotcodac făcea şi el ce putea, dar nu reuşea să stăvilească avîntul celor dintra şasea, pe care golul marcat îi încălzise, făcîndui să uite de durerile musculare. Ştefan se strecură printre fundaşi şi trase prin surprindere. Portarul „Rîndunicii” abia mai salvă un corner. Toba Bolidului răsuna fără încetare. Se părea că zgomotul ei începea săl enerveze pe Furnică. Acesta trimise de două ori la rînd pe alături. Romică Şaibă îşi privea ceasul împrumutat de la Miţă. Trecuseră 15 minute şi cei dintra şasea continuau să conducă. Un atac scurt al „Rîndunicii “, pe partea stîngă, abia fu oprit de către Sandu. Sică degajă lung la Ghinea, care pasă în cruciş lui Ştefan. Un şut plasat şi scorul era de 2–0 pentru „Turcaleţul “. Cei din clasa a şasea începură să strige mai tare, făcînduse auziţi. Fetele, conduse de Steluţa, îşi uniseră vocile şi nu se lăsau mai prejos. Galeria clasei a cincea amuţise. Romică striga la ei:
— Mai tare, coriştilor, acum să vă aud! Bolidule, dăi bătaie cu toba!
Sergiu Marcă poştală şi Blondu’ trimiteau tromboanele din mînă în mînă, mai departe.
Repriza întîi se termină printro teribilă ofensivă a celor dintra şasea. Scorul fu modificat cu un minut înainte de fluierul arbitrului.
Ştefan mai marcase încă un gol. Era 3–0 pentru „Turcaleţul”. Romică Şaibă merse la cei dintra cincea şii certă:
— Cei cu voi? Naveţi un pite de vlagă… Dacă aţi ataca mai des pe stînga, aţi marca nu un gol, ci mai multe; acoloi partea lor slabă…
Nelu Cotcodac îl luă la goană:
— Mai bine ai avea grijă de jucătorii tăi, o să vă vedem numaidecît ceo să faceţi…
Pauza de zece minute trecu repede. Şeful le spuse.
— Cînd o să jucaţi cu ei (şi le arătă pe cei dintra şasea) trebuie săl păziţi mai ales pe centrul înaintaş, cum se numeşte?
— Ştefan.
— Să stea Clipici şi Mîţă săl marcheze. De la el pornesc toate golurile.
Repriza a doua începu cu un atac al „Turcaleţului” la poarta „Rîndunicii “, respins cu capul de către Gigi. De la el mingea ajunse la Cornel, care deschise pe Mircea. Şutul lui trecu pe lîngă bară. Acesta îi încurajă pe cei dintra cincea. Încă un atac, şi încă unul fură spulberate de către Furnică. O dată cu trecerea timpului, se vedea bine că „Turcaleţul” slăbeşte alura jocului. Însuşi Ştefan se simţea zdrobit. Abia mai alerga. În minutul 35 „Rîndunica “reduse scorul. O minge venită de sus fu reluată cu capul de către Uţu. De la el, balonul ajunse la Cornel, care trase plasat. Era 3–1.
— Acum să te văd, Bolidule! strigă Romică Şaibă de pe margine.
Toba bătea ameninţător. În trei minute, egalarea se produse. Pe rînd, Uţu şi Mircea marcară spre desperarea celor dintra şasea, care nu se mai regăseau. Ştefan începu să se certe cu fundaşii echipei sale şi cu Sică, pe carel acuza în gura mare că a primit nişte goluri parabile.
Mai erau cincisprezece minute de joc. Galeria clasei a şaptea redeveni neutră. Toba grăsanului nu mai bătea. În schimb, coriştii prinseră din nou glas. 3–3 era un rezultat care iar fi plăcut foarte mult lui Romică. Dar „Rîndunica” atacă din nou şi, la un corner, Gigi introduse mingea în poartă. Se produse o învălmăşeală, „Turcaleţul” reclamă fault, dar balonul fu pus la centru. Lucru de necrezut, scorul era de 4–3 în favoarea clasei a cincea.
Romică schimbă „politica”. „Galeria” clasei a şaptea trecu de partea „Turcaleţului”, spre surprinderea fetelor, care credeau că în felul acesta li se mulţumeşte pentru lapte. Tromboanele îşi schimbară direcţia de emisie. Bolidu’ bătea de data asta toba cînd mingea se afla în picioarele vreunui jucător dintra cincea. Coriştii începură să fluiere, nemaipricepînd nimic.
Forţele „Rîndunicii” se irosiră în curînd. Cei dintra şasea se regăsiră. Ştefan îl lansă în adîncime pe Furnică, acesta trecu balonul lui Gică, şi urmă un şut sec care trecu printre picioarele lui Petruş. „Turcaleţul” egalase!
Uţu simţea că o săşi muşte buzele pînă la sînge. Ştefan striga celor din echipa sa:
— Băieţi, toate mingile la mine!
„Rîndunica” îl marcă sever din minutul acela. Romică Şaibă privea cadranul ceasului. 4–4 era un scor foarte bun. Două minute, un minut şi jumătate, un minut şi cincisprezece secunde. Antrenorul îşi cerceta şi el ceasul de la mînă. Cei dintra şaptea strîngeau pumnii. Dear rămîne aşa! Deasupra solariului se aşternuse tăcerea. Ştefan se lupta zadarnic să scape cu balonul spre poarta „Rîndunicii”. Gigi şi Nelu Cotcodac îl ţineau bine însă. Cînd nu mai erau decît cinci secunde, inevitabilul se produse. Gigi luftă, Ştefan sări peste minge şi o lăsă lui Gică. Acesta lovi balonul cu latul şi Petruş se aruncă zadarnic. Scorul era 5–4 pentru „Turcaleţul “.
Galeria clasei a şaptea căzu grămadă de pe gard. Toba Bolidului se turti puţin, dar asta nu mai avea nici o importanţă.

*

În pauza de o jumătate de oră dintre meciuri, Şeful îi chemă aproape. Jucătorii „Valvîrtejului “îl ascultară tăcuţi. Nicu Ştafetă simţi cum asudă.
— Cred că ştiţi, le spuse tatăl său, că o echipă învinsă este de o sută de ori mai periculoasă decît una care a învins. Trebuie să luaţi exemplu de la adversarii voştri care au fost la un pas de victorie, deşi erau conduşi cu 3–0. Eu vă cer numai atît: să luptaţi şi, mai ales, să nu uitaţi ceam învăţat la antrenamentele noastre. Acum vă las singuri. După puţin timp veţi intra pe teren. Aş vrea să nu mă faceţi de rîs!
În tabăra „Rîndunicii” discuţiile erau în toi. Se căutau vinovaţii pentru înfrîngerea suferită. Uţu pierduse speranţa că echipa lor va mai putea ocupa locul 1. Nelu Cotcodac era cel mai optimist:
— Dar dacă bat tocilarii pe „Turcaleţul “şi noi îi batem pe ei? Atunci nu mai sînt şanse?
— Cum o săi bată? Tu nu vezi cum joacă a şasea?
Cînd se auzi fluierul arbitrului, Sergiu Marcă poştală se trezi lovit pe umăr de o mînă uşoară. Ceilalţi se îndreptau spre terenul de joc. Băiatul întoarse capul şi o văzu pe Maria.
— Tu nu joci? îl întrebă ea zîmbind.
— Ba da, dar să vezi… se bîlbîi filatelistul.
O bănuială teribilă se citea în ochii ei negri.
— Mai minţit iar?
— Nu team minţit! Nu mă vezi că sînt echipat ca şi ceilalţi, dar azi sînt rezervă…
Vorbise cu glas şovăitor şi fata nu putea să creadă.
— Şi eu, careţi adusesem cartea aceea a lui Jules Verne…
— Nu mai mio dai?
— Cum să ţio mai dau dacă mai minţit. Ba mai mult, nici nam să mai vorbesc cu tine…
— Maria, nu înţelegi…
Ea se îndepărtase fără un cuvînt. Poftim, alta acum… Aşai trebuia dacă se apucase atît de tîrziu de fotbal!
În centrul terenului, cei doi căpitani de echipă îşi strîngeau mîinile. Uţu mîrîi:
— Voi o să plătiţi oalele sparte!
— Nu se ştie! rîse cu siguranţă Romică Şaibă, a cărui cămaşă albă se umflase în bătaia vîntului uşor.
„Valvîrtejului “îi revenise mingea. Cei dintra cincea aleseseră terenul cu spatele la soare. Pe margine, Bolidu’ încerca galeria:
— „Valvîrtej! „Valvîrtej “!
Micu îşi curăţă poarta de pietricele. Îi era puţin frică şi ca să uite sentimentul acesta, nici nu privea spre colegii lui. „Rîndunica “întrebuinţă o tactică nouă. Extremele stăteau foarte în urmă şi pe centru fură trimişi doi jucători: Uţu şi Cornel. Şeful nu băgă de seamă la început. Îl furase jocul repede…
O minge înaltă căzu în careul celor dintra şaptea. Spre ea se repeziră şi Clipici şi Uţu. Un cap al acestuia din urmă şi Miţă abia mai avu timp să respingă de pe linia porţii.
Coriştii strigau cît puteau:
— Pe ei, „Rîndunico “!
Bolidu’ cînd urla cu un trombon, cînd bătea în membrana tobei.
— Daţi mingea lui Romică! Nu aşa, nu aşa… striga Guadelupa cît putea.
La zece minute de la începerea jocului, „Rîndunica “înscrise primul punct. Cei dintra şaptea uitaseră toate teoriile şi tactica învăţată. Şeful îngheţase pe tuşă. Ar fi strigat, dar ştia bine că ar fi fost o greşeală. După cîteva clipe de derută, „ValVîrtej “îşi găsi cadenţa. Balonul mergea de la un jucător la altul. Echipa clasei a cincea făcea faţă tot mai greu acestui joc organizat. Blondu’ nu mai arunca mingea la întîmplare. Ea mergea ca pe aţă. Tatăl lui Nicu se linişti. Nu se putea ca echipa lui să nu egaleze. O ocazie mare se pierdu din graba lui Romică. Mingea căzu peste apărarea „Rîndunicii”. Singur cu portarul, căpitanul se bîlbîi o clipă. Petruş îl plonjă în picioare, şii luă balonul.
— Nui nimic! spuse tare Şeful, atacaţi mai departe.
Fetele din clasa a şasea se făcură auzite din nou. Ele încurajau ironic pe tocilari:
— Foarte bine, băieţi, învăţaţii voi fotbal…
Bolidu’ se uita urît spre partea cealaltă a terenului unde se aflau fetele. Ce lear mai fi luat la goană…
Peste trei minute, Nicu Ştafetă trase de la distanţă, dar portarul „Rîndunicii” reţinu foarte frumos. Aplauda pînă şi „galeria” clasei a şaptea. Încă un şut al lui Clipici pe afară şi încă unul al lui Blondu’. Minutele se scurgeau cu repeziciune. De nu sar fi enervat jucătorii săi, gîndea neliniştit Şeful. Jocul începu să meargă, era limpede. Un gol trebuia să cadă, „plutea în aer”, cum se spune.
Egalarea o aduse Romică în minutul douăzeci cu o lovitură de cap foarte precisă. Tocilarii se îmbrăţişară la centrul terenului. De pe margine, Ştefan privea uluit la jocul echipei clasei a şaptea.
— Cei cu ăştia? îl întrebă în şoaptă pe Furnică.
— Eu ştiu?
— Tu vezi ce fotbal organizat joacă?
— Văd.
Pe Furnică îl dureau muşchii şi odihna scurtă îi făcuse bine. Se întinse mai bine la soare şi spuse fără grijă:
— Las’, mă Fane, că tot noi sîntem părinţii lor…
Galeriile se încinseră din nou:
— „Rîndunica”! „Rîndunica”!
— „Valvîrtej “! „Valvîrtej”!
Şeful simţi tactica celor dintra cincea. Mîţă fu trimis înainte săşi marcheze adversarul direct. Atacurile echipei clasei a cincea slăbeau. În jocul de ansamblu, vedea oricine, „Valvîrtej” era superior. Şaibă se demarca uşor, fenta şi pasa cu precizie. După trei şuturi la poartă golul al doilea căzu la timp. Blondu’ pasă peste Gigi, un sprint scurt al lui Miţă şi balonul trecu linia de var a porţii „Rîndunicii”. Toba Bolidului bătea năprasnic. Era 2–1 pentru tocilari!
Ştefan se uită încruntat la Furnică:
— Ai idee ce fotbal au învăţat ăştia!
— Uite pe margine antrenorul… Cine o fi…
— Mi sa spus că e tatăl lui Nicu Ştafetă…
Meciul continuă. Fetele care o însoţeau pe Maria se sărutară de bucurie. Pînă şi aceasta uitase de supărarea ei pe Sergiu Marcă poştală şi se gîndea că dacă cei dintra şaptea vor cîştiga, tot îi va da cartea de Jules Verne.
„Rîndunica” încercă să contraatace. Micu respingea totul. Cu cinci minute înainte de sfîrşitul reprizei, Romică Şaibă scăpă printre doi, portarul celor dintra cincea îi ieşi în cale, un dribling scurt și coriştii amuţiră pe gard. Era 3–1!!!
Sergiu Marcă poştală îşi îndesă pe cap trombonul pe carei ţinuse în mînă. Şeful se liniştise. La scorul acesta, băieţii lui jucau cu siguranţă. Nu mai exista nici o primejdie.
Rumoarea galeriei creştea. Toată lumea era surprinsă de rezultat. „Victimele” campionatului jucau foarte frumos. Instructorul de pionieri nui mai recunoştea pe tocilari… Îi plăcea ambiţia lor şi se pregăti, indiferent de rezultat, săi felicite pentru jocul pe carel făcuseră.
Bolidu’ nuşi mai găsea locul. Alerga dea lungul terenului, dînd sfaturi pe care nu le asculta nimeni. Voia să fie văzut şi de alţii, dar spectatorii nu aveau timp săl bage în seamă. Ah, cum ar mai fi jucat şi el! Măcar cinci minute să iasă pe teren, să facă o cursă cu balonul… gîndea. Şi doar are cămaşa cea mai frumoasă din echipă! O seară întreagă ia călcato maicăsa. E scrobită şi soarele străluceşte în gulerul ei.
Repriza întîia se terminase. Uţu aruncă cu cipilica de pămînt.
— Dacă ne bat şi ăştia, mai bine să ne lăsăm de fotbal… Nelu Cotcodac striga la portar:
— Aşa se apără? Parcă prinzi muşte, nu mingi!
În tabăra celor dintra şaptea era destulă linişte. Numai Nicu Ştafetă se agita:
— Mi sa rupt un şiret. Cine are sămi împrumute un şiret?
Sergiu găsi numaidecît unul.
— Să stea motanul în mustăţi dacă nui facem scor…
— Ia nu te mai lăuda atît! îl certă taicăsău. Uiţi că mai este o repriză şi că „Rîndunica” joacă totuşi foarte bine?
Fluierul arbitrului îi chemă din nou pe teren.
Echipa clasei a cincea atacă încă din primele minute. Uţu driblă toată apărarea „Valvîrtejului “şi trase pe sus. Micu sări, respinse, şi Mircea, venit din urmă, marcă. Era 3–2…
Atacurile „Rîndunicii” se înmulţiră. Gigi pasă lui Cornel, acesta trecu balonul lui Nelu Cotcodac: o cursă scurtă, un şut cu latul şi egalarea se produse.
Bolidu’ aruncă toba. Sergiu Marcă poştală îşi acoperise ochii cu palmele. Maria şi prietenele ei amuţiseră. Nu trecuse nici jumătate din repriza a doua. Şeful căută să fie calm. Trebuia săl potolească pe Romică Şaibă, care pusese mîinile în şolduri şi începuse să strige către ceilalţi. Încă o greşeală şi meciul era pierdut! Apărarea „Valvîrtejului” şovăia încă. Noroc că „Rîndunica “dădea semne de oboseală. Jucătorii clasei a cincea făcuseră tot ce se putea face. Acum se mărgineau la o apărare desperată. Uţu ar fi vrut să mai marcheze un gol, dar nul mai ajutau picioarele. Se simţea greoi şi parcă începuse săl doară şi capul. Şi mormolocii ăştia care erau de nerecunoscut!
Romică Şaibă îşi dădu seama că au meciul în mînă. Pasele lui scurte îi deruta pe fundaşii „Rîndunicii”. O „gaură”, şi Blondu’ trase cît putu. Mingea se lovi de bara de piatră şi intră în poartă. Era 4–3!
Bolidului îi revenise glasul.
— Pe ei, băieţi!
După încă cinci minute, Romică pasă pe sus lui Mîţă, acesta trecu balonul, fără săl mai stopeze, lui Nicu Ştafetă care trase precis. Era 5–3! „Rîndunica “pierduse… Ultimele eforturi ale lui Uţu nu mai ajutară la nimic. Partida se încheie cu scorul de 6—3. Mai marcase şi Clipici un gol.
Ştefan, pe care soarele de vară îl moleşise, se ridică cu greutate de la locul lui şi îşi strînse băieţii. Era îngrijorat, îi întrebă pe ceilalţi:
— Ce spuneţi de isprava tocilarilor?
— Tot noi îi batem! zise destul de tare Gică, să fie auzit şi de cei dintra şaptea care părăseau terenul după ce salutaseră publicul.
Sergiu Marcă poştală încheie filozofic, ca pentru sine:
— Îi terminarăm şi peăştia! Mai avem ceva şi cu „Turcaleţul “şi gata!
— Sînteţi obosiţi? îi întrebă Şeful pe băieţii săi.
— Nuuuu! protestară ei în cor. Deabia acum avem poftă de joc.
— Condiţia fizică…
Tatăl lui Nicu îi felicită pe rînd pentru victoria dobîndită. Cînd termină prin al dojeni puţin pe fiul său pentru că ţinuse prea mult mingea în anumite ocazii, le spuse, îndepărtînd mulţimea de băieţi din jur:
— Aţi văzut bine că am cîştigat tocmai pentru că am practicat un fotbal colectiv; dovadă este că aproape toţi jucătorii echipei noastre au marcat. După cîte am văzut eu, ca şi „Turcaleţul “, cei dintra cincea îşi bazează acţiunile sale pe un jucător sau doi: pe Ştefan, în primul rînd, pe care ştim cum trebuie săl anihilăm, şi pe Furnică, mi se pare că aşal cheamă.
— Da.
— Deci, ochii pe ei! Ca tactică specială, în afară de schimbul de locuri pe care laţi executat nu prea bine, avem altceva de făcut. Această partidă trebuie începută energic. Adică veţi ataca decis în primul sfert de ceas. Dacă reuşiţi să marcaţi cîteva goluri înainte de aşi veni în fire adversarii voştri, ei vor păţi ce era să păţiţi voi cu cîteva minute înainte: se vor certa, vor fi derutaţi şi victoria voastră nu va fi pusă la îndoială de nimeni. Vreau să vă amintesc înainte de începerea jocului că, în afară de premiul pe carel veţi căpăta dacă o să cîştigați, personal ofer cîte trei prăjituri de cap de om…
— Şi rezervelor? întrebă Bolidu’.
— Bineînţeles că şi rezervelor!
Jucătorii aplaudară. Romică Şaibă se ridică şi spuse şi el cîteva vorbe:
— Băieţi, îmi pare rău că nu am la mine scrisoarea pe care jucătorii echipei clasei a şasea neau trimiso „de undeva de pe malul lacului Herăstrău “, unde erau în cantonament! Cred că ştiţi ce aveţi de făcut!
Şeful se sperie.
— Naş vrea să recurgeţi la un joc nesportiv. Nu uitaţi că arbitrul e foarte drastic şi vaţi expune să fiţi eliminaţi de pe teren.
— Nici o grijă! îl asigură Nicu. Ştim să cîştigăm cavalereşte.
— Sticlele, unde sînt sticlele de lapte şi biberoanele? întrebă cu glas tare căpitanul „Valvîrtejului”.
— Aici, uitele aici…
Şaibă le numără. Trei erau goale.
— Cinei sugaciul? întrebă cu glas teribil.
Grăsanul se codi puţin şi mărturisi spre hazul celorlalţi!
— Eu! Leam băut pentru ca sămi dreg glasul! Pe urmă, nu uita, îmi place laptele…
— Clipici! îşi chemă Romică ajutorul. Să nu se uite fapta aceasta. Nu am timp acum de dat amenzi. Oricum, şi sticlele care au rămas le vor ajunge. Dacă îi conducem, la pauză le înapoiem cu cîteva rînduri…

*

Ultimul meci al campionatului Şcolii elementare numărul 7 a rămas multă vreme în amintirea celor care au asistat la el, din pricina larmei pe care o făceau galeriile de pe marginea solariului. Dincolo de gardul curţii se strînseseră şi cîţiva trecători curioşi. Un şofer de la fabrica de pîine „Libertatea” deschisese uşa maşinii şi asista de pe pernele autocamionului la teribilul joc care începu în sunetele infernale ale tobei Bolidului. Cei dintra cincea, nemaiavînd nici o şansă, trecuseră de partea „Turcaleţului” numai pentru a nu asista la o victorie a tocilarilor. Coriştii îşi dreseră vocile şi cu palmele la gură căutau să anihileze strigătele amplificate de tromboane pe care galeria clasei a şaptea le mînuia cu dibăcie.
De data aceasta, jocul individual practicat de Ştefan se dovedi ineficace. Toate mingiile îl căutau pe el, dar cei doi fundaşi ai „Valvîrtejului “respingeau regulat baloanele spre centrul terenului unde Romică Şaibă, şi el marcat straşnic, căuta săşi facă loc spre poartă. Jocul foarte bun, de ansamblu, al clasei a şaptea, dădu roade. Jucătorii nu ţineau mingea şi ea era trimisă către cel mai liber coechipier. În minutul patru, Blondu’ străpunse apărarea „Turcaleţului”. O centrare scurtă şi Clipici trase puternic. Sică respinse în picioarele lui Romică şi acesta săltă balonul în poartă peste el. Tocilarii conduceau cu 1–0.
— Astai pentru scrisoare! strigă de pe margine Sergiu Marcă poştală. Mai aşteptaţi puţin şi vă dăm un gol şi pentru lapte…
Maria şi colegele ei rîdeau de Steluţa şi de sportive:
— Ce vă fac maeştrii?
— O să vedeţi voi numaidecît. Nu se lasă Ştefan cu una cu două…
Căpitanul echipei „Turcaleţul “privea înfuriat la Gică, fundaşul dreapta carel scăpase pe Blondu’. Încă un atac fulgerător pe centru aduse al doilea gol. Romică sări peste balon, înşelînduşi adversarul şi mingea ajunse la Miţă, care reluă din volei. Era 2–0!
Sergiu Marcă poştală îl îmbrăţişă pe Şef:
— Iam rupt!
— Stai că mai este, mai este…
Urmară cinci minute de presiune, care aparţinură celor dintra şasea. Ştefan căuta zadarnic să scape de cei doi fundaşi carel ţineau cu dinţii. La jumătatea reprizei scorul se modifică: 3–0. Romică Şaibă îi pasase din nou lui Mîţă şi acesta marcase uşor pe lîngă portar. Căpitanul „Valvîrtejului “nu se stăpîni să nui spună printre dinţi lui Ştefan, pe cînd se aflau la centru, faţăn faţă:
— Ei, cum este cu aşazişii fotbalişti?
Căpitanul „Turcaleţului” nui răspunse. Era furios. Încă nu înţelegea de ce nu pot trece peste apărarea celor dintra şaptea. Ultimele minute ale reprizei se scurseră întro luptă surdă, la centrul terenului. Nu lipsiră accidentele. Nicu Ştafetă fu lovit la gleznă şi înlocuit cu Sergiu Marcă Poştală. Galeria celor dintra şaptea reclama cu stăruinţă eliminarea lui Furnică. Se pare că acesta îl lovise intenţionat pe Nicu, dar arbitrul nu observase.
În pauză, Ştefan îşi strînse furios împrejur coechipierii şii beşteli. Ghinea îl întrerupse:
— Tu eşti vinovatul. Ceri toate mingile şi nai să reuşeşti să marchezi nici un gol, pentru că eşti marcat bine. Sînt de părere săi înşelăm. Ne vom preface că te căutăm cu baloanele numai pe tine, şi pe de altă parte, eu voi aştepta pe margine, în extrema stîngă, nemarcat.
Ceilalţi aprobară. Ştefan nui mai asculta. După ce că tocilarii conduceau cu 3–0, mai avea şi rebeliune în echipă!!! Se întoarse lumea pe dos! Mormolocii, dacă se gîndea bine, alergau cu uşurinţă, controlau mingea cu multă dexteritate şi mai ales trăgeau la poartă cu precizie. Furia îl făcea să nu mai vadă înaintea ochilor. I se părea de neconceput ca echipa clasei a şasea să nu iasă campioană pe şcoală. Mai departe nu îndrăznea să se gîndească. Adică împiedicaţii ăştia să reprezinte şcoala lor în campionatul interşcolar pe Capitală? Nu, era numai un vis urît.
Fluierul arbitrului îl chema din nou pe teren. Soarele ardea foarte puternic căci era aproape de prînz. „Nu mai sînt decît treizeci de minute de joc, îşi repeta Ştefan în gînd, treizeci de minute, atît… Trebuia făcut totul pentru a termina cu mormolocii” … Şi, ca să puie capăt acestei furii, sosi şi o delegaţie de suporteri ai „Valvîrtej ului”, cu sticlele de lapte. Erau trei băieţi care nu spuseră nimic. Aşezară numai sticlele în faţa jucătorilor clasei a şasea şi se depărtară, după ce rezemară de ele un carton pe care scria:
„Întrucît sa greşit adresa, destinatarul adevărat e rugat să primească porţia necesară de lapte. Biberoanele vor sosi la sfîrşitul meciului…
Semnat, echipa „Valvîrtej”.
Ştefan lovi cu piciorul sticlele, spărgînd două. Galeria aplaudă. Bolidu’ strigă de la locul lui:
— Nu risipiţi laptele că o să vă mai trebuie…
Sportivele se înjumătăţiseră. Cîteva plecaseră acasă, decepţionate de întorsătura jocului, şi mai ales pentru că nu mai puteau să rabde glumele prietenelor Mariei. Numai Steluţa nu se descurajase.
— Tot tehnica o săşi spună cuvîntul pînă la urmă, zicea, o să vedem noi…
Repriza a doua începu întrun ritm lent. „Valvîrtej “nu atacă decît rar. Se vedea bine că jucătorii se ştiu în avantaj. În schimb, cu toată febra musculară carei obosea, cei dintra şasea atacau furios. Tactica propusă de Ghinea dădu roade. În trei minute, „Turcaleţul “marcă două goluri. Pînă să înţeleagă cei dintra şaptea şiretenia, Ghinea, la care nu se uita nimeni, scăpă de două ori spre poartă şi trase sec pe lîngă Micu. În minutul patruzeci al partidei, scorul deveni 3–2!
Romică Şaibă părea mai calm ca niciodată. Şeful îi strigă lui Sergiu să ajute apărarea. Acesta juca mai puţin bine decît Nicu Ştafetă şi nu se putea spune că nu se bagă de seamă.
Pe margine, coriştii clasei a cincea strigau cît puteau:
— „Turcaleţul “! „Turcaleţulu! „Egalarea “! „Egalarea “!
Bolidu’ răspunse prin bătăi de tobă înfiorătoare. Cornetele de carton ale celor dintra şaptea acoperiră glasurile celorlalţi. La jumătatea reprizei, Ştefan, văzînd că nu reuşesc să mai marcheze nici un gol, îi şopti lui Furnică săl lovească la picioare pe Romică Şaibă, care se dovedea cel mai periculos atacant al „Valvîrtejului”. La o minge înaltă fundaşul celor dintra şasea îl lovi la gleznă în plină săritură. Căpitanul tocilarilor căzu la pămînt. În cîteva clipe, încheietura piciorului stîng se mări, învineţinduse. Arbitrul îl eliminase de pe teren pe agresor. Grăsanul se trezi chemat de către tatăl lui Nicu. Bolidului nui venea săşi creadă urechilor. Intră fîstîcit pe teren, salutat de aplauzele ironice ale galeriei.
Cei dintra şaptea crezură cîteva clipe că meciul era pierdut. Întrun minut, Micu apără două goluri ca şi făcute. O degajare şi balonul ajunse la Bolidu’. După trei paşi, grăsanul se întinse cît era de lat pe pămînt. Se împiedicase fugind şi îşi rupsese cămaşa întrun umăr. Şansele de a cîştiga campionatul scădeau.
Ştefan începuse din nou să ceară toate mingile la el. Cu zece minute înainte de sfîrşit, Blondu’ driblă pe Gică şi pe Furnică, pasă pe partea opusă şi Miţă marcă al treilea gol în ziua aceea. Scorul era de 4–2 în favoarea „Valvîrtejului”.
Tocilarii jucară după aceea cu mai multă siguranţă. Mingea trecu repede de la unul la altul şi, după un minut, Blondu’ marcă nestingherit pe sus.
Bolidu’ le şopti celorlalţi la centru:
— Acum să le facem şi puţină „demonstraţie” …
Şi „demonstraţia” o începu chiar el din întîmplare. O degajare lungă a lui Micu îl prinse fugind pe marginea terenului. Grasul era singurul jucător nemarcat din echipa „Valvîrtej”; asta şi pentru că „Turcaleţul” juca în cinci oameni. Bolidu’ nici nu bănuia ce avea să se întîmple. El simţea numai că mingea e undeva în aer şi că trebuie să alerge spre poartă ca so ajungă. Cam la şase metri de bară ridică ochii spre cer, căutînd să vadă dacă a sosit înaintea balonului. Oprinduse pe neaşteptate, se împiedică şi căzu…
Multe zile după terminarea campionatului, el încă povestea cui voia săl asculte:
— Fug ce fug şi deodată văd mingea înaintea mea. Să întind piciorul nu se mai putea. Trebuia însă să marchez şi eu un gol. Şiam plonjat fără frică, atingînd balonul cu capul. Portarul „Turcaleţului” nici na mai văzut aşa ceva…
În realitate, mingea degajată de portar se lovise de spinarea Bolidului şi căpătase o traiectorie curioasă. Ea se rostogolise pe lîngă portarul clasei a şasea, care orice putea să creadă, în afară de faptul acesta: că grăsanul ar putea înscrie vreodată un gol!
Romică Şaibă uitase de durerile pe care le simţea la gleznă. Alerga pe margine şchiopătînd, dînd sfaturi:
— Marcaţil pe Ştefan! Nu aşa, Clipici! Nu aşa, Miţă!
Şeful îl potoli:
— Stai mai bine jos şi priveşte…
„Turcaleţul” atacă pentru ultima oară cu toţi jucătorii. Nu mai era nimic de făcut. Pînă şi Sică, portarul, ajunsese la linia de centru. „Valvîrtej” se apăra cu desperare. Ceasul „Doxa” strălucea la mîna lui Nicu Ştafetă care număra emoţionat minutele.
Pînă la sfîrşit, cei dintra şasea nu mai reuşiră să înscrie decît un punct. Meciul luă sfîrşit cu scorul de 6–3 în favoarea tocilarilor. Galeria „Turcaleţului” se risipi. Sportivele dispărură în cîteva minute. În mijlocul terenului Bolidu’ îl îmbrăţişă pe Şef, care se grăbise săi felicite. Acest meci nu avea săl uite niciodată!

*

Premiile sau împărţit după cinci minute. Furioşi, cei dintra şasea voiseră să plece imediat acasă. Abia ia ţinut în frîu Ştefan.
— Nu vă e ruşine? Or să creadă că nu ştim să primim înfrîngerile! Ce fel de mîndrie aveţi?
Furnică îşi trîntea furios tenişii de pămînt:
— Pentru asta mam sacrificat eu? Să fiu eliminat de pe teren, în faţa profesorilor, a instructorului, a antrenorului… Şi măcar să fi cîştigat!
Fură chemaţi în faţa mesei pe care se aflau tricourile albastre şi balonul puţin zgîriat. Se aliniară pe trei rînduri. Antrenorul de la „Tînărul dinamovist “îi strînse mîna lui Romică Şaibă şil felicită:
— Aţi fost mai buni, mai sportivi, mai dîrji. Aţi meritat victoria!
Uţu privea soarele. Începuse să lăcrimeze. Cel puţin aşa avea o scuză. Ştefan făcuse cu vîrful pantofului o gaură în nisip.
Numai Nelu Cotcodac mai apucă să spună Bolidului cu voce sugrumată:
— Bravo, mă…
Îl înecase plînsul şi o porni înapoi să nul vadă cineva.
Jucătorii „Valvîrtejului” fură luaţi pe sus. Pionierul, carei împrumutase toba grăsanului, îl întreba pe acesta undeo lăsase.
— Caută şi tu! îi răspunsese. Nu vezi că sîntem ocupaţi?
Clipici pipăia tricoul albastru pe carel căpătase:
— E fain, mă! Clasa una! Păcat că nu sînt opt, şi pentru rezerve.
— Să stea motanul în mustăţi dacă nu mie prea larg… se văita Nicu Ştafetă.
— Lasă că intră la apă! îl linişti Micu.
Sergiu Marcă poştală se trezi luat de braţ. Cînd se întoarse, în faţa lui stătea Maria.
— Poftim cartea!
Filatelistul se bîlbîi:
— Deci…
— Păi dacai jucat, trebuia sămi ţin promisiunea. Înseamnă că nu mai minţit…
Şi fata rîse cu cel mai frumos chip pe carel văzuse vreodată Guadelupa.
Şeful fusese uitat undeva în marginea mulţimii de băieţi. El nu făcu nimic pentru ca să le amintească prezenţa sa. Îi urmă tăcut pînă în stradă, socotinduşi banii pentru prăjituri… 